
Concluzie 


INTRODUCERE 


De-a lungul istoriei singurul lucru care a rămas constant a 
fost schimbarea care a generat evoluţia, ceea ce poate fi 
observat din numeroase izvoare istorice. În mare parte 
știința a fost aceea care a provocat schimbarea și și-a pus 
amprenta asupra omenirii dezvoltându-se extrem de mult în 
ultima perioadă. Știința a reușit să schimbe mult societatea 
în special legăturile dintre oameni, parcă am uitat cu toţii 
acea perioadă când zilele erau mai lungi, când comunicarea 
se realiza prin gesturi, emoţii, sentimente, nu doar prin 
cuvinte și emoticoane, când petreceam ore în șir cu cei 
dragi sau făcând lucruri reale cu persoane reale. Astăzi 
toate acestea s-au transformat în ore petrecute pe scaunul 
din faţa calculatorului sau în pat cu telefonul în mână 
conectat la lumea virtuală, o lume plină de iluzii. Cu 
siguranţă fiecare om într-un moment al vieţi s-a întrebat ce 
ar trebui să facă și cum poate deveni fericit. Există 
posibilitatea de a afla răspuns la întrebare, însă mulţi au 
încercat și nu l-au găsit, iar în prezent datorită 
circumstanțelor actuale majoritatea renunţă din start la a 
mai încerca. Singurul mod în care am putea vreodată ajunge 
la un răspuns este prin experienţe și cercetare care 
generează observaţii spontane neintenţionate. De multe ori 
când obiectivul nostru este așa dificil ne vine să ne dăm 
bătuţi dinainte de a începe, dar acest lucru este greșit, nu 
poţi să știi dacă îţi place ceva cu adevărat dacă nu ai 
încercat niciodată acel ceva. De exemplu îţi dorești să devii 
cea mai bună persoană care poţi să fii, dar undeva în 
adâncul tău știi că nu poţi să realizezi acest lucru fiindcă e 
mult prea dificil, necesită mult efort și ar trebui să te dezveţi 
de enorm de multe lucruri, dar asta nu înseamnă că trebuie 
să te dai bătut, silindu-te oricum vei deveni mai bun. 


Dacă cineva te-ar întreba ce îţi dorești probabil că în fruntea 
listei se află fericirea și libertatea. Acestea și le dorește orice 
om. Fiecare pas pe care îl facem, fiecare decizie, fiecare 
achiziție are în spatele ei ideea că odată ce le facem, vom 
obține acel sentiment pe care îl tânjim atât de mult, 
fericirea... Și credem cu desăvârșire că o vom atinge în 
momentul în care ne îndeplinim obiectivele personale. Avem 
impresia pe parcursul vieţii că odată ce terminăm liceul, 
absolvim facultatea, obţinem un serviciu bine plătit, ne 
căsătorim, etc. vom fi fericiţi. Însă euforia de după 
realizarea acestora se spulberă în scurt timp. De fapt am 
putea spune că fericirea constă în modul în care călătorești 
spre aceste destinații mari ale vieţii. Fericirea nu va veni 
niciodată din exterior, ea este o reflecţie a ceea ce simţi în 
interior. Deci, fericirea este și a fost mereu în faţa ochilor tăi 
, trebuie doar să îi deschizi și să vezi lucrurile cu adevărat 
importante. Fericirea nu este un loc în care odată ajuns, te 
stabilești și de acuma ești fericit. Este un sentiment care nu 
are măsură, nu există “mai fericit” sau “foarte fericit”, ori 
ești ori nu ești fericit... Componenta de bază a fericirii ești 
TU. Trebuie să te accepţi pe ţine pentru ceea ce ești și să 
încetezi să fii ceva ceea ce nu te reprezintă doar de dragul 
de a fi acceptat de societate. În cazul în care nu ești ceea ce 
îți dorești TU atunci începe și fă schimbări la tine pentru a 
deveni ceea ce îţi dorești. 


Prima schimbare pe care ar trebui să o faci este să înveţi să 
te bucuri de fiecare moment al zilei, și să apreciezi fiecare 
lucru mărunt pe care îl faci, de la simpla cafea de dimineaţă 
până la întâlnirile familiale sau cu prietenii. Viaţa este un 
dar nu un blestem sau cel puţin așa artrebui să o tratăm. 


Probabil că există anumite gânduri în capul tău care îţi spun 
că ceea ce faci în prezent este normal, mai ales uitându-te 
în jur la ceilalţi care fac în general aceleași lucruri. Este 
foarte greu să conștientizezi că ai o problemă până ce nu 


ești în situaţia în care rezolvarea ei este necesară. Prima 
etapă în rezolvarea oricărei probleme, este conștientizarea 
acesteia. Trebuie să analizezi situaţia ca să vezi ce nu e în 
regulă și să identifici cauza. Trebuie să realizezi că tu ar 
trebui să fii singura persoană responsabilă pentru acțiunile 
tale și trebuie să tratezi situaţia ca atare. Doar că există o 
problemă, de care puţini sunt conștienți, faptul că 
societatea are diferite forme prin care te influențează și te 
ține închis într-o lume în care e greu să vezi și să înţelegi 
altceva decât ce ţi se oferă. Îţi pune la dispoziție mai multe 
drumuri pe care să mergi, dar toate duc în același loc, 
departe de adevăr și realitate. Trebuie să devii conștient de 
locul pe care-l ai în propria cultură și societate, că nu ești 
singurul lucru care poate fi luat în considerare, că tot ce te 
înconjoară este parte din tine și că ai o responsabilitate 
pentru cei din jurul tău. lar pentru a fi conștient de rolul tău 
este necesar o analiză și înțelegere a locului. Viaţa reală nu 
poate fi înţeleasă raţional până în momentul în care nu e 
văzută clar: oameni închiși în celule privaţi de libertatea 
reală. Pentru a fi cu adevărat liber este deopotrivă foarte 
greu dar în același timp și ușor. Libertatea poate fi 
considerată o boală a societăţii, chiar în momentul în care 
vezi direct și dureros propria ta sclavie, faptul că suntem 
ținuți în celule și controlaţi ca niște animale într-o fermă. 
Momentul în care conștientizăm acest lucru și am dori să 
ieșim intervine teama de atacul concetăţenilor. Ca să vezi 
partea întunecată a societăţii trebuie să părăsești cușca, 


Probabil că ceea ce vei citi în continuare te va ajuta să 
înţelegi lumea în care trăim și poate să te ajute să poţi ieși 
din cușcă sau măcar să vezi dincolo de ea. Fii convins că e 
mai bine să trăiești un adevăr decât o minciună cu toate că 
adevărul tinde să fie trist de cele mai multe ori, mai ales în 
ziua de astăzi. 


PSIHOLOGIA FIINTEI UMANE 


Principala componentă în dezvoltarea omului îl ocupă 
creierul, având rolul de a culege, analiza, structura, depozita 
și accesa informaţiile provenite din mediul extern, mediul în 
care trăim. Tot ce provine din acesta influențează creierul în 
cel mai mic detaliu începând de la abilităţile mentale până 
la comportament punându-și amprenta într-un mod pozitiv 
sau negativ. 


Comportamentul uman a fost un subiect de studiu încă din 
cele mai vechi timpuri, însă cercetarea lui sistematică a 
început în a două jumătate a secolului XX odată cu 
dezvoltarea științelor socio-umane. Studierea lui se bazează 
pe activităţile observabile ale unui organism. Pe parcursul 
timpului au fost elaborate diferite metodologii obiective ale 
comportamentului uman, s-au descoperit relaţii funcţionale 
constante între stimul și receptor, s-au descoperit patternuri 
comportamentale, etc. Deși ca și la comportamentul uman, 
unul dintre motivele acestei insuficiențe se datorează 
schimbării continue a societăţii de-a lungul trecerii timpului. 
Comportamentul este foarte strâns legat de societate care 
se află într-o continuă schimbare datorată evoluţiei științifice 
și a dorinței de satisfacere a nevoilor umane. În ultimul timp 
aceasta se axează pe schimbarea mediului înconjurător 
pentru a oferi un confort fizic cât mai mare ce scoate în 
evidenţa trăsături de caracter precum lenea, comoditatea. 
Odată cu creșterea confortului fizic, s-a mărit și disconfortul 
psihic. Un bun exemplu ar fi mașina. Aceasta este o 
modalitate de deplasare pe distanţe mari sau mici, eficientă 
și confortabilă, care necesită un efort fizic aproape 
inexistent, însă creează un stres psihic în momentul în care 


suntem în trafic, când căutăm un loc de parcare, când se 
defectează, etc. 


La ora actuală societatea este aceea care determină diferite 
patternuri implicit creând niște medii pentru desfășurarea 
lor (mediul corporatist), în trecut adaptabilitatea la mediu a 
omului era aceea care crea patternuri. 


Omul își desfășoară viaţa de zi cu zi într-un mediu natural și 
complex în care este bombardat cu diferiţi stimuli și 
informaţii. Din această multitudine de informaţii, creierul 
reușește să prelucreze în mod conștient doar o mică parte, 
pentru binele nostru ar trebui să învăţăm ca să filtrăm 
informaţiile în așa fel încât să reușim să preluăm doar cele 
care ne sunt necesare pentru diferite situaţii pe care le 
întâlnim. Acest lucru poate fi realizat prin ATENȚIE. Ea este 
un proces psihofiziologic care presupune concentrarea 
psihică și adaptarea comportamentului  senzorio-motor 
pentru obţinerea unui rezultat la o sarcină întâlnită. 
Declanșarea ei se realizează printr-un stimul al percepţiei 
sau într-un mod voluntar prin reglarea memoriei, gândirii, 
imaginaţiei, etc. 


O persoană atentă răspunde în mod selectiv la stimuli, 
sesizează, detectează și filtrează informaţiile relevante 
pentru o anumită situaţie, ignorându-le pe celelalte. 


Un alt proces psihic elementar este senzația. Senzaţiile se 
caracterizează prin  oglindirea însușirilor diferite ale 
obiectelor și fenomenelor lumii externe sau a stărilor interne 
ale organismului în momentul în care stimulii acţionează 
asupra receptorilor. Dacă survine o privare de anumite 
senzaţii sau senzaţii noi, oamenii sunt cuprinși de o “foame 
informaţionala”, aceasta conducând la o intensificare a 
activităţii psihice a creierului (apar iluzii, halucinaţii). 


Procesul de evoluţie biologică a condus la dezvoltarea 
organelor de simţ, a adaptării continue bazată pe selecția 
naturală. În momentul acţiunii agenţilor externi senzațiile 
oferă organismului informații într-un mod cât mai detaliat și 
cât mai exact despre proprietăţile obiectelor și fenomenelor 
importante pentru existenţa și funcţionarea normală a 
omului. 


Organele de simţ pot fi considerate ca “aparate senzoriale” 
pentru că obţin informaţiile necesare omului pentru a realiza 
o cât mai bună orientare în timp și spaţiu. 


Senzaţiile sunt orientate și unificate în imagini integrale cu 
ajutorul percepţiei oferind omului orientare senzorială 
nemijlocită în mediul înconjurător. 


Percepția poate fi definită ca oglindirea în conștiința fiinţei 
umane a fenomenelor și obiectelor care acționează direct 
asupra receptorilor. Percepţiile fac parte din procesul 
cunoașterii și sunt într-o strânsă legătură cu gândirea, 
memoria și imaginaţia. Acestea sunt condiţionate de atenție 
iar motivaţia le stimulează și orientează selectiv. 


Diferenţa dintre senzaţii și percepții este faptul ca senzațiile 
oglindesc însușiri ale lucrurilor, iar percepţia creează o 
reflecţie în întregime a obiectului, un ansamblu al însușirilor 
deținute de un obiect sau fenomen. Deși ar părea că 
percepţia ar fi o sumă de însușiri generate de senzaţii, în 
realitate ea constituie o formă calitativ distinctă a 
cunoașterii senzoriale asupra mediului înconjurător. 


Viaţa psihică nu se rezumă doar la experienţa imediată, 
fluxul reprezentărilor și trăirilor psihice, ele sunt alcătuite 
din unităţi de timp care se scurg repede pentru a trece în 
trecut astfel asigurând conștiința unităţii eului și 
continuitatea vieții psihice. 


Memoria este unul dintre procesele psihice prin care 
experienţele cognitive, afective și volitive sunt memorate, 
păstrate și actualizate. Caracterul activ al memoriei este dat 
de faptul că ceea ce memorăm este într-o strânsă legătură 
cu condiţiile activităţii pe care o desfășurăm și cu 
obiectivele pe care le urmărim. Mobilitatea cunoștințelor din 
memorie creează o restructurare și asamblare a 
informaţiilor, conducând la unităţi logice cu o structură mai 
complexă decât aceea a informaţiilor componente. 


Noi nu reținem și nu reactualizăm totul, ci doar ceea ce 
reprezintă o anumită semnificaţie pentru noi, ceea ce 
corespunde trebuinţelor, dorințelor, sentimentelor, 
atitudinilor, înclinațiilor și intereselor. 


Caracterul selectiv al memoriei este condiţionat de 
particularităţile obiective ale realităţii nu doar de trăsăturile 
subiective. Un alt caracter al memoriei este cel inteligibil 
deoarece tot ce este memorat necesitată înțelegere și 
reactualizare, asigură nu numai legătura memoriei cu 
gândirea ci și caracterul logic, raţional, conștient într-un 
cuvânt cel inteligibil. 


O abilitate necesară umanităţii pentru adaptare a fost 
învăţarea, necesară în fiecare etapă a vieţii sau istoriei. 
Învățarea este considerată ca una dintre formele 
fundamentale de activitate umană. În această accepţiune 
presupune o relaţie a individului cu mediul, un consum de 
energie sau o funcţie transformatoare la nivelul mediului, al 
individului sau a relaţiilor dintre acesta și mediu. 


Astfel spus învăţarea poate fi definită ca o activitate prin 
care se obţin achiziţii, progrese în adaptare, care vizează 
cunoștințe, operaţii intelectuale și însușiri de personalitate, 
achiziţii ce apar la nivelul individului ca “bunuri” personale, 
obținându-se predominant pe bază de exerciţiu. Într-o 


oarecare măsură învăţarea este dependenţa de percepţie, 
gândire și memorie și are la baza aceleași operaţii și 
mecanisme având aceeași desfășurare ca și gândirea. 


Analiza procesului de învăţare din punct de vedere al 
proceselor psihice este condiţionată de o percepere iniţială 
a materialului de învăţat, calitatea ei presupune înțelegerea 
acestuia astfel este necesară memorarea achiziţiilor 
obţinute. În continuare, după percepţie, intervine gândirea 
care ajută la realizarea actului de înţelegere și care 
presupune prelucrări şi  sistematizări, realizarea de 
conexiuni între cunoscut și necunoscut. 


Pe parcursul tuturor actelor din care este alcătuită 
învățarea, memoria este prezentă deoarece aceasta fixează 
informaţiile și operaţiile existente iniţial, permițând actul 
înțelegerii și în final fixarea și păstrarea noilor achiziţii. 
Astfel metodele de învăţare se bazează pe cele de 
memorare ce constau în repetare, memorare-învăţare pe 
părţi sau pe întreg, îmbinare între cunoaștere și 
reproducere. 


Majoritatea persoanelor învaţă cel mai bine din experienţele 
proprii, dar pentru a spori productivitatea și evoluția este 
necesar asimilarea de informaţii de la ceilalţi. Pentru a 
realiza acest lucru utilizăm limbajul. Din punct de vedere al 
semioticii acesta poate fi definit ca un sistem de semne, 
simboluri manevrate după un set de reguli având ca scop 
prelucrarea și transmiterea de informaţii. 


Privit din punctul de vedere al psihologiei limbajul este un 
membru al unei clase vaste de fenomene precum gesturi, 
arte figurative, mimică, etc. Toate aceste fenomene au la 
bază, inclusiv limbajul, funcţia semiotică care desemnează 
capacitatea de a utiliza semne/simboluri și a opera cu 
acestea pe plan mental. 


Una dintre proprietăţile sau poate cea mai importantă a 
conștiinței umane este capacitatea de a deţine un limbaj. 
Deși se consideră că funcţia lui este asigurarea comunicării 
dintre indivizi, acesta joacă un rol de mediator în 
dezvoltarea și desfășurarea altor funcţii psihice, conștiente 
sau inconștiente. 


Pentru înţelegerea corectă a realităţii, utilizăm gândirea. 
Gândirea este un fenomen foarte complex astfel încât 
pentru a o defini este necesar să o analizăm din cel puţin 
trei perspective. 


Din perspectiva funcţională, mai exact din rolul pe care îl 
joacă în dinamica personalităţii, poate fi considerată ca o 
modalitate specifică a vieţii de relaţie, creându-se un 
schimb specific între organism și mediu. Sensul acestui 
proces este cunoaşterea realității pentru sporirea 
adaptabilităţii fiinţei umane. Gândirea este utilizată ca un 
mijloc prin care omul își îndrumă comportamentul, își 
planifică acţiunile, își alege scopuri și optează pentru cele 
mai optime mijloace în realizarea lor. 


Din perspective psihogenetice, gândirea este la origine o 
acţiune. Apariţia gândirii este condiţionată de interiorizarea 
acţiunii care antrenează două mecanisme: mecanismul 
operativ (transformarea acțiunii în operaţie) și mecanismul 
semiotic (trecerea de la acţiunea asupra obiectelor la 
operaţii asupra semnelor, simbolurilor acestor obiecte). 


Analizată din punct de vedere structural-operativ, gândirea 
este formată din structuri cognitive (informaţii structurate) 
și operaţii sau secvențe de operaţii (strategii). Pentru 
gândire, noţiunea este structura cognitivă tipică care 
structurează informaţiile generale, necesare și esenţiale 
despre un obiect sau o stare. Operaţiile la care e supusă 
informaţia psihică sunt extrem de variate și au o organizare 


ierarhică. Cea mai însemnată operaţie la nivelul mediu de 
analiză a gândirii este raţionamentul, iar pentru problemele 
mult mai complexe se utilizează o serie bine ordonată de 
operaţii care poartă denumirea de strategie rezolutivă 
bazată pe algoritmi și euristici. 


La modul general putem defini gândirea ca fiind un 
ansamblu de operaţii și strategii care au loc asupra 
noțiunilor având ca rezultat reflectarea (reprezentarea) 
generalizată și mijlocită a realității. 


Se consideră că gândirea este unul din factorii cei mai 
importanţi care ne diferenţiază de animale, însă există unul 
și mai important care a condus spre ceea ce suntem azi, 
creativitatea. 


Creativitatea nu poate fi considerată o dimensiune în plus a 
personalităţii, ci mai degrabă un efect al conlucrării mai 
multor procese psihice variate în condiţii favorabile. Aceasta 
nu este o capacitate autonomă ci este rezultatul unei 
organizări optime a factorilor de personalitate diferiţi. Ea se 
găsește sub forme specifice: creativitate artistică, științifică, 
tehnică, etc; însă oricare dintre formele creativităţii posedă 
trăsături comune. 


Ca o definiţie generală și minimală creativitatea poate fi 
considerată un complex de însușiri și aptitudini psihice care 
în anumite condiţii, bineînțeles favorabile dă naștere unor 
produse noi sub formă de reprezentări artistice, teorii, idei, 
tehnologii. Valoarea produsului este mare dacă prin el se 
poate rezolva o problemă, crește adaptabilitatea la mediu 
sau este capabil să schimbe condiţiile existenței acestuia. 


Definirea creaţiei la modul general constituie o definiţie 
minimală pentru creaţia științifică. Alte criterii importante pe 
lângă cel al noutăţii și al valorii este cel al verificabilităţii 


(ipoteza, teoria, soluţia) și al consistenţei logice, dar aceste 
criterii nu trebuie satisfăcute în produsul creaţiei artistice. 


Raportată la nivelul psihologic cel mai important aspect al 
creativităţii este procesul creaţional care nu urmează un 
tipar unic, având multe modalităţi variate de realizare a unui 
produs, purtând amprenta personalităţii creatoare a 
creatorului. 


Din experiența umană am realizat că orice faptă omenească 
necesită o explicaţie, motivul acțiunii, cauza sau 
determinarea acesteia. Cu aproximaţie am putea înțelege că 
motivaţia este alcătuită din totalitatea mobilurilor interne 
ale conduitei umane, fie cele dobândite sau cele înnăscute 
neconștientizate formate din idealuri abstracte sau doar 
simple necesităţi fiziologice. În spatele oricărui act de 
conduită stă un motiv, de care uneori nu suntem conștienți. 


Determinismul complex al conduitei este stimulat de datele 
mediului care constau în factori de incitare sau precipitare, 
iar motivele sunt stimulate de factorul intern, de condiţiile 
interne care uneori interferează între stimulii externi și 
reacţiile persoanei. Activitatea este orientată și susţinută de 
motive, care îndeplinesc două funcţii, una de activare, 
mobilizare energetică și una de direcţionare a conduitei. 


“Lumea internă a omului” se amplifică odată cu înaintarea în 
vârstă îndeplinind mult mai multe funcţii: de selecţie, de 
amânare, sau chiar de suspendare a factorului extern de 
conduită. Motivația internă condiţionează existenţa scopului 
ei, factorul extern are rol declanșator raportat doar la 
anumite aspirații, dorinţe sau necesității. 


În funcţie de oferta economică și culturală a mediului 
necesitățile sunt variate în legătură cu modul de satisfacere 
a nevoii de hrană, confort, apărare, etc; astfel intervine și 


necesitatea de adaptare la mediu întâlnind unul dintre cele 
mai mari obstacole ale omului din toate timpurile, procesele 
emoţionale. 


Pe parcursul vieţii întâlnim situaţii/evenimente care ne 
bucură sau ne întristează, o parte din ele ne stârnesc 
entuziasm, altele ne produc indignare. Ca și individ faci 
tranziţia de la un mediu la altul, care pot să te împiedice sau 
să susțină trebuinţele, interesele, aspiraţiile etc., pe care le 
ai ca și individ. Edouard Claparède a observat că: “emoția 
apare când adaptarea este împiedicată din diferite motive”. 
Procesele afective sunt în funcţie de relaţiile individului cu 
mediul. Acestea pot fi considerate ca fenomene psihice 
complexe amplificate prin modificările fiziologice puţin sau 
mai mult intense, printr-un comportament marcat de 
expresii emoţionale (gesturi, mimică, etc) și o trăire 
subiectivă. 


Procesul emoţional se poate distinge în următoarele: 
procese emoționale primare (dispoziţii organice și afecte); 
emoţiile propriu-zise; dispoziţiile afective; sentimentele. 


Procesele emoționale primare sunt alcătuite din dispoziţiile 
organice care sunt stări difuze și însoțesc stările de 
oboseală, de boală, de neliniște, dorință sexuală, etc. și 
afectele care sunt izbucniri emoţionale cu o desfășurare 
puternică unipolara, consumându-se în expresii și gestică 
vie. Dar durata lor este scurtă și cu o apariţie bruscă 
manifestându-se prin disperare, agresivitate, stare de 
groază, furie, etc. 


Emoţiile propriu-zise sunt caracterizate prin desfășurări 
emoţionale moderate, în care funcţiile conștiinței nu se 
blochează sau îngustează precum se întâmplă la afecte. 
Comparativ cu afectele, emoţiile se dezvoltă gradat și pot fi 


tranzitive. Emoţiile sunt efectul confruntării dintre nevoile 
individului și datele reale ale mediului. 


Dispozitivele afective se caracterizează prin stări 
emoţionale difuze și generalizate, care au o intensitate 
mică, de multe ori sunt discrete, dar durabile și sunt în 
strânsă legătură cu o anumită tonalitate a vieţii noastre 
psihice. 


Sentimentele sunt formaţii afective complexe și durabile cu 
o intensitate moderată, care se transformă în adevărate 
atitudini afective asupra unor obiecte, 
evenimente,personale semnificative pentru un individ sau 
grup. Sentimentul este o formaţiune atitudinală descrisă 
prin stabilitate, condensare emoțională și caracter 
habitudinal care persistă latent și se activează în funcţie de 
anumite condiţii. 


Oamenii au tendinţa de a se aduna în grupuri, acest lucru 
nu îi aseamănă ci doar îi unește pentru un țel comun. 
Originalitatea unei persoane este dată de personalitate. Una 
dintre perspectivele din care e văzută personalitatea este 
aceea în care aceasta este echivalentă cu “individul de 
excepţie”, o persoană care denotă creativitate pe plan 
social şi cultural. Însă din perspectiva psihologică 
personalitatea este văzută ca o calitate pe care fiinţa umană 
o dobândește virtual pe parcursul unei etape din viaţă, de 
obicei în perioada adolescenţei avansate. 


“Personalitatea reprezintă imbinarea unitară non-repetitivă a 
însușirilor psihice caracterizează mai pregnant și cu un grad 
mai mare de stabilitate omul concret și modalitățile sale de 
conduită." 


Mulţi au oferit definiţii ale personalităţii din diferite 
perspective: 


G.Allport - personalitatea este organizarea dinamică în 
cadrul individului a acelor sisteme psihofizice care 
determină gândirea și comportamentul său caracteristic 


N.Sillany - personalitatea este în esență element stabil al 
conduitei unei persoane, modul său obișnuit de a fi. Orice 
om este în același timp asemănător cu alți indivizi din 
grupul său cultural și diferit de ei prin caracterul unic al 
experiențelor trăite. 


A.V.Petrovski și M.G.larosevski - personalitatea este o 
calitate sistematică dobândită de individ în activitatea 
obiectuală și de comunicare, care-l caracterizează sub 
aspectul includerii lui în relațiile sociale. 


Studierea personalităţii are ca punct de start observarea 
vieții cotidiene sau probele psihologice standardizate sau 
experienţa clinică, ori în cel mai bun caz combinarea acestor 
surse împreună. 


Datorită modului în care funcţionează viața, omul este 
nevoit să se adapteze la mediul în care trăiește, la diferite 
situaţii pe care trebuie să le confrunte (piedici, conflicte, 
frustrări). Acestea îl supun stresului, desemnând trei 
perspective: situaţiile stresante, răspunsul la stres sau 
interacțiunea care are loc între stres și răspuns. 


Unele situații devin tensionate (stresante) din cauza 
stimulilor care poartă denumirea de stresori sau factori 
stresanţi. Un moment conflictual sau frustrant poate fi 
considerat ca factor stresant sau zgomotul, aglomeraţia, 
supraîncărcarea muncii fac parte din aceeași categorie. 


Reacţia sau răspunsul nespecific al organismului este 
considerat stres. Se cunoaște faptul că adaptabilitatea 
deosebită, a omului în mare parte dintre organismele vii, 
este datorată ușurinței de a oferi răspunsuri specifice la 


solicitări specifice. Adaptarea organismului la situaţiile noi 
întâlnite presupune modificări biochimice, variații 
nespecifice constituind stresul (reacția de fugă şi luptă), 
modificarea tensiunii arteriale, a ratei respiratorii, etc. 


Stresul nu rezidă nici în situațiile stresante și nici în 
răspunsul la stresori, dar interacțiunea dintre o persoană și 
o situație stresantă se menține. Stresul apare ca o 
discrepanță percepută subiectiv între solicitări și 
autoevaluarea capacităților proprii. De cele mai multe ori 
reuşim să ne subestimam, ne pierdem încrederea în puterile 
noastre, în ideile noastre, în orice, într-un final ajungem să 
ne lăsăm păgubași. 


Indiferent că ești o persoană care crede în existenţa unei 
divinităţi sau a teoriei evoluționiste, nu ai putea nega faptul 
că oamenii au foarte multe lucruri în comun cu animalele și 
doar câteva care ne diferenţiază. 


Din punct de vedere biologic funcționalitatea organismului 
este asemănătoare deoarece corpul omenesc și corpul 
animal au la bază aceleași aparate și sisteme de 
funcționalitate biologice (sistem locomotor,sistem 
respirator,sistem digestiv etc). Deși ne ghidăm după 
aceleași instincte și dorinţe (supravieţuire,reproducere, 
protecţie, etc) la nivelul psihicului ne diferenţiază un lucru 
fundamental. 


Există o dorință comună atât la om cât și la animale de a 
exploata toate resursele mediului înconjurător. La început 
omul doar culegea și vâna ceea ce avea de oferit natural 
însă s-a întâmplat ceva în mintea umană ce ne deosebește 
de animale, frica de moarte și de pierdere a viitorului, a 
ceea ce ar putea fi. Acesta a fost un punct de start ce a 
condus la începerea unei tragedii dar și începutul unei mari 
oportunităţi. Devenind conștienți de frica de moarte, de 


durere, de încarcerare devii o resursă extrem de valoroasă 
putând fii exploatată (controlată) și mult mai productivă în 
momentul în care ești ameninţat cu acestea. 


Trăim cu impresia că resursele naturale, uneltele, animalele, 
pământul, banii, etc. ar fi cele mai mari resurse ale omului 
însă ceea mai mare resursă a tuturor timpurilor au fost și 
sunt oamenii. Pe un animal pe care îl sperii sau îl lovești 
este cuprins de frică și durerea de moment dar nu îl poţi 
ameninţa cu pierderea libertăţii, cu tortură în viitor fiindcă el 
are dezvoltat un simţ al zilei de mâine foarte slab, pe de altă 
parte la om aceasta este predominant. Cu toţii avem în noi 
o frica dezvoltată referitoare la moarte și la ce va fi după, 
dar în mod special ne preocupa grija zilei de mâine. Oricât ai 
încerca să urli și să ameninţi o vacă să îţi dea mai mult lapte 
sau la un copac să îţi ofere mai multe fructe, nu ai să 
reușești însă dacă ameninţi un om să îţi dea bunurile lui, 
acesta ţi le va oferi. 


Probabil nu ai fost ameninţat să ţi se ia din bunuri, însă nu 
știu dacă ești conștient de faptul că bunurile tale cele mai 
de preţ nu sunt casa, mașina, telefonul mobil etc. ci timpul, 
energia, ingeniozitatea etc. În realitate tu cu acestea 
plătești obiectele din viaţa ta și pentru ele ești ameninţat în 
permanenţă de către societate prin standardele impuse: să 
îți găsești un job bine văzut, să faci cât mai mulţi bani, să îţi 
cumperi obiecte de lux, etc. Dacă nu te ridici la standardele 
impuse de societate tinzi să fii etichetat de membrii ei ca 
fiind un ratat social. 


Psihicul uman a manifestat interes pentru o mică parte 
dintre oameni, aceștia prin analiză și înțelegere a 
functionalitătii lui au reușit să-și urmărească propriul scop 
prin manipularea și exploatarea slăbiciunii omului. 


FORŢELE INTERIOARE ȘI DEZVOLTAREA RELAŢIILOR 
PUBLICE (P.R.) 


În urmă cu aproximativ un secol medicul neuropsihiatru 
Sigmund Freud a dezvoltat o nouă teorie referitoare la rasa 
umană. În cercetările sale acesta susţine că a descoperit 
după denumirea sa forţele primitive, sexuale și agresive 
care zăceau în profunzimea interiorului minţii tuturor 
fiinţelor umane. Aceste forțe dacă ar scăpa de sub control ar 
conduce indivizii și întreaga societate la haos. Teoriile lui 
Freud au fost folosite de câtre cei care erau la putere pentru 
a le testa și a încerca să controleze mulţimea în perioada în 
care democraţia era în plină dezvoltare. Pe lângă Sigmund 
Freud au mai existat și alţi membri ai familiei care au jucat 
un rol important în influențarea secolului XX-lea, precum 
nepotul său Edward Bernays. 


Deși în prezent Bernays nu este cunoscut, el și-a pus 
amprenta asupra secolului XX fiind primul care a utilizat 
ideile lui Freud despre fiinţele umane și le-a folosit pentru a 
manipula publicul. A reușit pentru prima dată să arate 
corporațiilor americane cum să îi determine pe oameni să își 
dorească lucruri de care nu aveau nevoie prin crearea de 
conexiunii între produse și dorințele lor inconștiente. De aici 
s-a demarat și idealul politic despre modalităţile de control a 
maselor deoarece satisfacerea dorințelor egoiste interioare 
ale oamenilor îi vor iluziona că sunt mai fericiţi și astfel vor 
deveni mai docili. Acestea au condus la construirea ego-ului 
consumator care domină lumea noastră la ora actuală. 


Teoriile lui Freud referitoare la modul în care funcţionează 
mintea individului sunt acceptate și folosite în societatea de 
astăzi. In perioada descoperirii lor și imediat după ideile sale 


au fost respinse și urâte de către societate în special cea 
vieneză. Atunci Viena era centrul unui mare imperiu care 
conducea centrul Europei. Pentru nobilimea habsburgică 
teoriile lui Freud erau considerate penibile și ideea de a 
analiza sentimentele interioare ale omului erau considerate 
o amenințare la adresa controlului. Freud a continuat să 
pună în discuţie ideea ca pentru ca tu să te poţi analiza pe 
tine însuţi este necesar să aduci în ecuaţie și alte lucruri 
precum societatea, tot ce te înconjoară. Acestea nu erau 
bine văzute în acea perioadă deoarece imperiul crease ego- 
ul într-o anumită măsură și asta ar fi condus la destrămarea 
lui mult mai devreme. Conducătorii imperiului au fost puși 
pe gânduri sau s-ar putea spune înspăimântați de ideea lui 
Freud în care susținea că în interiorul tuturor fiinţelor umane 
se găsesc instincte primare periculoase. Sigmund Freud a 
creat o metodă numind-o psihanaliză și care prin analiza 
viselor și asocierea liberă el observase aceste forțe sexuale 
și agresive care erau rămășițe ale trecutului nostru de 
origine animală. 


“Freud a conceput o metodă de a explora partea ascunsă a 
minții pe care o numim astăzi subconștient. Această parte 
este total necunoscută pentru conștiința noastră. Există o 
barieră în toate mințile care împiedică aceste impulsuri 
ascunse și nedorite din subconștient să iasă la suprafață”. 
(Dr. Ernest Jones, coleg al lui Freud). 


În anul 1914 imperiul austro-ungar a declanșat război în 
Europa. Tot ce se întâmpla era văzut de Freud ca o dovadă 
teribilă care îi susținea constatările. Freud scria că este 
foarte trist fiindcă acesta este modul în care se aștepta ca 
oamenii să se comporte din cunoștințele de psihanaliză. 
Ceea ce au făcut guvernele a fost să stimuleze și să 
dezlănţuie forțele primitive din fiinţele umane fără să 
cunoască sau să fie capabili să le oprească. 


Deși părinţii lui Bernays emigraseră în America, el păstrase 
legătura cu unchiul său căruia i se alătura în vacanțele din 
Alpi. Edward Bernays era pe cale să se întoarcă în Europa 
dintr-un motiv foarte diferit. În perioada războiului el lucra în 
America ca agent de presă. După ce se anunţase că 
America intră în război împotriva Austriei și Germaniei, ca 
pregătire pentru război, guvernul a înfiinţat un comitet de 
informaţii publice unde Bernays fusese angajat pentru a 
promova războiul Americii în presă. Președintele Americii în 
acea vreme era Woodrow Wilson care a declarat că Statele 
Unite nu luptă pentru a restaura veciile imperii ci pentru a 
aduce democraţia în întreagă Europă. Bernays a reușit să 
promoveze această idee foarte bine atât acasă cât și în 
străinătate și la sfârșitul războiului fusese invitat să îl 
însoţească pe președinte la conferinţa de pace de la Paris. 


“Apoi spre surprinderea mea, mi-au cerut să merg cu 
Woodrow Wilson la conferința de pace și la vârsta de 26 de 
ani am fost la Paris pe toată durata conferinței de pace care 
a avut loc în suburbia Parisului și am lucrat pentru a face 
lumea sigură pentru democrație. Acesta era sloganul cel 
mare”. (Edward Bernays, 1991) 


Modul în care Wilson a fost primit la Paris l-a surprins și pe 
Bernays și pe ceilalti propagandiști americani. Propaganda 
făcută de ei l-a caracterizat pe Wilson ca fiind eliberatorul 
oamenilor, cel care putea crea o nouă lume în care omul să 
devină liber. Devenise eroul maselor. Bernays se uita la 
mulţimea de oameni din jurul lui Wilson și a început să se 
întrebe dacă nu ar putea utiliza același tip de persuasiune în 
masă dar în perioada de pace. 


“Când am venit inapoi în Statele Unite, am decis că dacă 
poti folosi propagandă pentru război, o poti folosi cu 
siguranță și pentru pace; și propaganda trebuia să fie un 
cuvânt rău din cauza folosirii lui de către germani. Deci ceea 


ce am făcut a fost să încerc să găsesc alte cuvinte și astfel 
am găsit “Consiliul pentru Relații Publice"".(Edward Bernays, 
1991) 


După ce s-a întors la New York a devenit consilier pe Relaţii 
Publice într-un mic birou pe Broadway, astfel s-a utilizat 
prima dată termenul de P.R. . America devenise o societate 
industrială cu milioane de oameni grupaţi în orașe, iar 
Bernays era determinat să găsească o modalitate de a 
gestiona și schimba modul prin care aceste mulţimi 
gândeau și simțeau. Pentru a realiza acest lucru s-a folosit 
de scrierile unchiului său Sigmund. În perioada în care 
fusese la Paris îi trimisese un cadou unchiului său, sub 
forma unor trabucuri Havana. La scurt timp, Freud îi trimite 
ca semn de mulţumire o copie a lucrării sale “Introducere 
generală în psihanaliza”. În timp ce o citea, Bernays 
devenea din ce în ce mai fascinat de forțele iraționale 
ascunse în interiorul indivizilor și într-un final s-a întrebat 
dacă nu cumva ar putea face și bani din manipularea 
subconștientului. 


“Ce a primit Eddie de la Freud a fost într-adevăr această idee 
că există acolo mult mai mult de studiat în ce privește 
luarea deciziilor umane, nu numai în rândul persoanelor 
fizice, dar chiar mai important în rândurile grupurilor, că 
această idee poate da informații legate de comportament. 
Deci Eddie a inceput să formuleze această idee prin care 
trebuie să cauti lucrurile conectate la emoțiile iraționale ale 
oamenilor, Acest lucru l-a îndreptat pe Eddie spre o 
categorie diferită de persoane, în special către oficiali 
guvernamentali și managerii de top care credeau că doar 
dacă bombardezi oamenii cu informații se vor uita la acel 
lucru și se vor supune. lar Eddie știa că nu acesta era modul 
în care lumea funcţiona.” (Pat Jackson, consilier Relaţii 
Publice și coleg al lui Bernays) 


Bernays luase decizia de a face experimente asupra 
subconștientului maselor, iar unul dintre ele presupunea 
convingerea femeilor să fumeze. În acea perioadă pentru 
femei fumatul era un subiect tabu. Primul dintre clienţii săi a 
fost George Hill, președintele corporației American Tabacco 
care i-a solicita să găsească o modalitate să schimbe acest 
lucru. 


“Spunea că pierdem jumătate din piață pentru că bărbații 
invocaseră un tabu impotriva femeilor care fumau public. 
Poti să faci ceva în sensul asta? l-am spus: lasă-mă să mă 
gândesc. Și apoi i-am spus: Dacă aș avea permisiunea de a 
vedea un psihanalist pentru a afla ce înseamnă țigările 
pentru femei. El a spus cât va costa? Așa că am sunat la Dr. 
Brille care era liderul psihanaliștilor din New York la vremea 
aceea'”.(Edward Bernays) 


A.A. Brille fusese unul dintre primii psihanaliști din America 
și pentru un preţ enorm de mare i-a divulgat lui Bernays că 
țigările erau un simbol al penisului și a puterii sexuale 
masculine pentru sexul frumos. l-a sugerat să găsească o 
modalitate de a conecta ţigările și ideea de a provoca 
puterea masculină, iar atunci femeile vor fuma fiindcă ar 
avea propriile penisuri. De Paști în New York are loc în 
fiecare an o paradă la care se adună mii de oameni, iar 
Bernays a decis să profite de acest lucru și a organizat un 
eveniment acolo. Reușise să convingă câteva tinere din 
înalta societate ca să-și ascundă câteva ţigări în haine și 
apoi să se amestece prin mulţime și să aștepte semnalul lui 
ca să-și aprindă ţigările. El a informat presa că există un 
grup de femei care erau gata să protesteze prin aprinderea 
a ceea ce ele numeau “torțele libertăţii”. 


“EI (Bernays) știa că va fi perceput ca protest, și mai știa că 
toți fotografii vor fi acolo pentru a capta momentul astfel el 
a fost pregătit cu sintagma torțele libertății. Deci avem un 


simbol-femeile, femeile tinere, fumând o țigară în public cu 
o expresie care înseamnă că oricine crede în acest tip de 
egalitate trebuie să le sprijine în dezbaterea ce va urma cu 
privire la acest lucru din cauza torțelor libertății. Adică ce e 
pe toate monedele americane? E libertatea ținând torta sus. 
Și toate astea erau acolo împreună, emoție, memorie și o 
sintagmă rațională chiar știind că se folosește destul de 
partea emoțională, este o expresie care funcționează într-un 
sens rațional și toate acestea împreuna... Și astfel a doua zi, 
acest fapt a fost prezent nu numai în toate ziarele din New 
York cât și pe teritoriul Statelor Unite și în întreaga lume. Și 
din acel moment înainte vânzarea de țigări către femei a 
început să crească. Le-a făcut acceptabile de către societate 
cu un singur act simbolic."(Pat Jackson, consilier Relaţii 
Publice și coleg al lui Bernays) 


Bernays a reușit să creeze și sa dezvolte ideea că o femeie 
care fumează este mai puternică și independentă, idee care 
încă persistă și în prezent. Succesul lui l-a făcut să realizeze 
că poate convinge oamenii să se comporte irațional dacă 
reușești să conectezi produse la dorințele lor emoţionale și 
sentimente. Ideea că fumatul le face pe femei mult mai 
libere este una complet iraţională. Însă le-a stârnit în interior 
sentimente care le face să se simtă independente. 
Rezultatul a demonstrat că anumite obiecte fără nici-o 
relevanţă pot să devină simboluri emoţionale puternice ale 
modului în care tu ca individ îţi dorești să fi perceput de 
ceilalţi. 


“Edward Bernays a văzut modul de a vinde un produs și 
acela nu era de al vinde intelectului care credea că ar trebui 
să cumpere un automobil, ci că te vei simţi mai bine în 
general dacă vei avea acest automobil. Cred că a 
împământenit idea că oamenii nu cumpărau ceva până când 
nu erau angajați emoțional sau personal în acel produs sau 
serviciu. Nu ai nevoie de un nou obiect vestimentar 


neapărat dar şti că te vei simţi mult mai bine cu acea haină. 
Aceasta a fost contribuția lui într-un sens foarte adevărat. 
Noi o vedem peste tot astăzi, dar cred că Bernays a stat la 
originea ideii și anume conexiunea emoțională la un produs 
sau la un serviciu. “(Peter Strauss, angajat al lui Bernays 
1948-1952) 


Realizările lui Bernays erau cunoscute de către toate 
corporaţiile. Odată cu terminarea războiului deveniseră mult 
mai puternice și bogate dar își făceau griji referitor la 
sistemul de producţie în masă deoarece acesta se 
dezvoltase foarte bine în timpul războiului și milioane de 
produse zăceau pe liniile de producţie reușind să sperie 
marile corporaţii cu supraproducţie. Își făceau griji că va sosi 
momentul în care oamenii vor deţine suficiente bunuri care 
să le asigure necesitatiile și nu vor mai achiziţiona nimic. 
Până atunci toate produsele erau vândute pe baza nevoilor 
fiind prezentate ca necesităţi. Mărfuri precum ciorapi, 
pantofi, haine sau chiar și mașini erau promovate din punct 
de vedere funcţional pentru durabilitatea lor. Reclama avea 
ca scop de a arată oamenilor virtuțile și calitatiile practice 
ale produselor și nimic altceva mai mult. Corporaţiile au 
devenit conștiente că este necesar să schimbe modul de 
gândire al oamenilor despre produse. Paul Mazer, cunoscut 
ca unul dintre cei mai importanţi bancheri de pe Wall Street 
a sustinut cu claritate ceea ce trebuia făcut. A spus că 
trebuie schimbată America de la nevoi la o cultură a 
dorințelor unde oamenii să fie învăţaţi să își dorească din ce 
în ce mai multe lucruri noi fără că cele vechii să se fi 
consumat. Trebuie modelate noi mentalități oamenilor astfel 
încât dorinţele trebuie să umbrească nevoile. 


“Înainte de acel moment nu a existat nici un consumator 
american, ci doar muncitorul american și apoi proprietarul 
american. Și au produs și au pus deoparte și au mâncat cât 
aveau nevoie și oamenii cumpărau ce aveau nevoie și în 


timp ce cei foarte bogați puteau cumpăra lucruri de care nu 
aveau nevoie, majoritatea oamenilor nu puteau. Și Mazer a 
prevăzut o breșă în care poti avea lucruri de care să nu ai 
nevoie dar le-ai dorit spre deosebire de necesităti.” (Peter 
Solomon, bancher de investiţii) 


Cel care știa și putea să schimbe mentalităţile oamenilor în 
favoarea corporațiilor nu era altcineva decât Edward 
Bernays. 


“Bernays este într-adevăr americanul classic mai mult de cât 
oricine altcineva care a adus tot felul de lucruri din teoria 
psihologiei ca pe ceva care este parte esențială -din punct 
de vedere al corporatiei- a modului în care vom face apel la 
mase în mod eficient și a stabilizării industriei mărfurilor și a 
vânzărilor. Vreau să spun că sunt pregătiți pentru a înțelege 
ceea ce motivează mintea umană și așa apar oportunități 
tehnicilor lui Bernays, tehnici ce urmau a fi folosite pentru a 
vinde produse maselor”. (Stuart Ewen, istoric de Relaţii 
Publice) 


La începutul anilor '20, băncile susţin crearea și dezvoltarea 
unor lanţuri de magazine universale în întreagă Americă 
care în esenţă erau pieţe de desfacere pentru mărfurile 
produse în masă. Bernays era cel care trebuia să creeze 
noul tip de consumator, astfel el a creeat noi tehnici de 
convingere a publicului care sunt valabile și astăzi. Unul 
dintre angajatorii săi a fost William Randolph Hurst care 
dorea să-și promoveze mai bine noile sale reviste pentru 
femei. Bernays le-a dat viaţă prin introducerea de articole și 
reclame ce făceau trimitere la produse facute de alţi client 
de-ai săi. A utilizat plasarea de produse și în filme și a 
început să îmbrace vedetele de cinema cu haine și bijuterii 
de la firme pe care el le reprezenta. A angajat psihologi ca 
să emită rapoarte că anumite produse erau bune pentru 
tine și după aceea a pretins că studiile erau independente. 


În magazinele universale aranja prezentări de modă și 
plătea celebrităţi că să repete noul mesaj, cumperi lucruri 
nu doar din nevoie ci și pentru a-ţi exprimă eu-ul tău interior 
în faţa altora. 


“O schimbare a venit în democrația noastră, se cheamă 
consumerism. Prima calitate a cetățenilor americani nu mai 
este demult cea de cetățean Ci cea de 
consumator.” (Jurnalist american, 1927) 


Bernays era cunoscut ca omul care era capabil să înțeleagă 
mintea mulțimii și în 1924 președintele la contactat, în acea 
perioadă era văzut ca un om liniștit și ursuz devenind o 
glumă naţională. Presa îl caracteriza că fiind plictisitor și 
fără umor. Bernays a făcut același lucru cum făceau cu 
produsele. A convins 34 de vedete de cinema să viziteze 
Casa Albă unde pe parcursul întâlnirii Bernays făcea glume 
cu președintele la care vedetele râdeau. A doua zi toate 
ziarele scriau că președintele Coolidge distrează actorii la 
Casa albă. Imaginea președintelui se schimbase și toată 
lumea devenise fericită și pentru prima data politica a 
devenit implicată în relaţiile publice. 


Bernays începea să devină din ce în ce mai bogat și puternic 
în America, însă unchiul său Freud avea probleme mari 
datorită crizei economice și inflaţiei mari care avea loc în 
Europa. Freud își pierduse toate economiile și i-a scris 
nepotului său pentru ajutor. Acesta i-a răspuns informându-l 
ca aranjase ca lucrările sale să fie publicate în America 
pentru prima data. A început să îi trimită banii lui Freud pe 
care acesta îi păstra într-un cont bancar străin. Pe lângă 
acestea Bernays îi spusese lui Freud să se auto-promoveze 
sugerându-i să scrie un articol pentru "Cosmopolitan", o 
revistă pe care el o reprezenta cu titlu “Un loc mental al 
femeii în casă”. Freud s-a supărat spunând că o astfel de 
idee e de neconceput și vulgară și oricum lui nu-i plăcea 


America. Prin anii '20 Freud s-a retras în Alpi devenind mult 
mai pesimist cu privire la fiinţele umane și a început să scrie 
despre comportamentul de grup, despre cât de ușor pot fi 
stimulate forțele agresive ale subconștientului când indivizii 
sunt în mulţime. El consideră că iniţial subestimase aceste 
instincte agresive ale fiinţei umane și că sunt mai 
periculoase decât ne-am putea imagina. 


“După primul război mondial, Freud a devenit pesimist. 
Simțea că omul este o creatură imposibilă, o specie foarte 
sadică și rea și că nu credea că poate fi îmbunătățită. Omul 
este un animal feroce, animalul cel mai feroce care există. Íi 
place să tortureze și să ucidă”. (Dr. Ernest Federn, 
psihanalist) 


În 1920, publicarea lucrărilor lui Freud a avut un efect 
fantastic asupra clasei intelectuale și asupra jurnaliștilor 
fiind fascinaţi dar în același timp și speriaţi de imaginea pe 
care o creiona Freud despre forţele periculoase din adâncul 
omului. Aceste forțe care se aflau chiar sub suprafața 
societăţii moderne și în orice moment puteau erupe ușor 
creând o gloată nestăpânită, violentă capabilă să distrugă 
orice. Atunci mulţi au început să se întrebe dacă principiul 
de bază al democraţiei că fiinţele umane ar fi de încredere 
pentru a luă decizii pe o bază raţională nu ar fi unul eronat. 


“Dacă ființele umane au fost în realitate determinate de 
forțe iraționale inconstiente atunci este necesar să 
regândim democrația.” (Walter Lippman) 


S-a realizat ceea ce credeau că este nevoie, o elită care să 
fie capabilă să conducă ceea ce ei numeau turma 
dezorientată. Acest lucru presupunea utilizarea tehnicilor de 
psihologie pentru a putea controla sentimentele 
inconștiente ale maselor. 


“Şi aici îl aveti pe Walter Lippman, probabil cel mai influent 
gânditor politic în Statele Unite, care a spus că în esență 
mecanismul de bază al minții maselor este iraționalul, este 
iraționalitatea, este animalitatea. El crede că multimea din 
stradă, mulțimea fiind modul în care el vedea oamenii 
obișnuiți este compusă din oameni ce nu sunt conduși de 
mintea lor, ci de măduva spinării. Noțiunea de 
comportament animal, subconștient și instinct este ascunsă 
chiar sub suprafața civilizației, şi astfel au devenit interesați 
în ceea ce se numea știința psihologiei ca o modalitate de 
întelegere a mecanismelor prin care mintea populară 
lucrează în special cu scopul de a realiza cum să înțeleagă și 
cum să se aplice aceste mecanisme la strategii de control 
social”. (Stuart Ewen, istoric de Relaţii Publice) 


Auzind argumentele lui Lippman, Edward Bernays a devenit 
interesat și a văzut o modalitate de a se promova prin 
utilizarea lor. A început să scrie cărţi în care susţinea că a 
dezvoltat tehnici despre ceea ce afirma Lippman prin 
stimularea dorințelor interioare ale indivizilor. Apoi acestea 
trebuie satisfăcute cu produse de larg consum creând o 
nouă cale de a administra forţa iraţională a maselor numită 
“ingineria consimțământului”. 


“Democrația pentru tatăl meu a fost un concept minunat. 
Dar cred că a simţit că nu toți acei oameni din public au 
judecata sănătoasă și că foarte ușor ar putea vota pentru 
omul greșit sau ar vrea lucrul nepotrivit și că de aceea 
trebuiesc ghidaţi de sus. Este un despotism iluminat într-un 
anumit sens. Poţi apela la dorințele și la aspirațiile lor 
nerecunoscute. Află care sunt dorințele sau temerile lor cele 
mai profunde și apoi le poti folosi în scopuri proprii.” (Anne 
Bernays, fiica lui Edward Bernays) 


A început să se creioneze ideea de a gestiona democraţia 
maselor concepută pe ego-ul consumator care a reușit să 


facă economia să funcţioneze mai bine dar i-a făcut și pe 
oameni mai “fericiţi” și docili reușind să menţină o societate 
stabilă. 


“Conceptul de gestionare a maselor al lui Bernays cât și al 
lui Lippman lua ideea de democrație și o transformă într-un 
paliativ, practic le oferea oamenilor un fel de medicament 
cu ajutorul căruia se simțeau mai bine şi care răspundea la 
o durere sau dorință imediată dar fără să modifice 
circumstanțele obiective. Ideea de democrație la bază tintea 
schimbarea mecanismelor puterii ce guvernase lumea prea 
mult timp. Conceptul de democrație al lui Bernays a fost 
unul de menținere a mecanismelor puterii chiar dacă 
aceasta înseamnă că era necesară stimularea vietii 
psihologice a maselor. Și de fapt în mintea lui asta era 
imperios necesară. Că dacă se poate menține stimularea 
subconștientului atunci liderii maselor pot face fără 
probleme ceea ce vor să facă.” (Stuart Ewen, istoric de 
Relații Publice) 


Bernays ajunge să fie un om important în elita oamenilor de 
afaceri care dominau societatea și politica în America. Dar 
supremaţia lui urma să fie distrusă de un tip de raționalitate 
umană ce nu putea fi controlată. La sfârșitul lunii octombrie 
1929 știrile anunțau că acţiunile începuseră să scadă drastic 
la bursa din New York. Ceea ce urma să se întâmple era cea 
mai mare prăbușire a pieței din istorie. Efectul a fost 
dezastruos, a determinat recesiunea și șomajul a milioane 
de oameni care au încetat să mai cumpere bunuri de care 
nu aveau nevoie. Consumerismul lui Bernays era pe cale de 
dispariţie. El și profesia de relaţii publice au căzut din grații. 
Efectele prăbușirii au influențat economiile din noile 
democrații din Germania și Austria unde se dădeau lupte 
violente în stradă. 


Datorită situației, Freud s-a retras în Alpi, suferind de cancer 
la maxilar și a început să scrie o carte numită "Civilizaţia și 
nemulțumirile ei”. Cartea a fost un atac puternic la adresa 
ideii că civilizaţia ar fi fost o expresie a progresului uman. El 
argumenta că civilizaţia a fost construită pentru a controla 
forţele animalice primitive periculoase din ființele umane. 
Ceea ce dorea Freud să susţină era faptul că idealul de 
libertate individuală care stătea la baza democraţiei era un 
lucru imposibil de obţinut. Adevărata exprimare a fiinţelor 
umane este periculoasă și acestea ar trebui să fie controlate 
tot timpul doar că asta ar genera o nemulțumire continuă. 


“Omul nu vrea să fie civilizat și civilizația aduce nemultumire 
dar este necesară pentru supravieţuire, ar fi singura 
modalitate de a-l menţine în limitele tale. Freud nu credea în 
egalitatea dintre oameni.” (Dr. Ernest Federn, psihanalist) 


Freud nu era singur în pesimismul său. Politicieni precum 
Adolf Hitler au apărut datorită disperării că democraţia lua 
amploare. Naziștii erau siguri că democraţia este un lucru 
periculos deoarece stimula egoismul individualismului însă 
nu avea mijloace prin care să îl controleze. Propaganda 
partidului lui Hitler se baza pe eliminarea democraţiei 
deoarece acesta a creat doar haos și șomaj. După 
câștigarea alegerilor în 1933, au început să dezvolte o 
societate în care fiinţele umane erau controlate într-un mod 
diferit. Printre măsurile care au fost luate era și aceea dea 
prelua controlul afacerilor astfel că planificarea producţiei 
urma să fie gestionată de către stat. Susţineau că piaţa 
liberă era una instabilă și aceasta a condus la ceea ce s-a 
întâmplat în America, iar timpul liber al muncitorilor a fost 
organizat tot de către stat printr-o nouă organizaţie numită 
"putere prin bucurie”. Ceea ce creau ei era o alternativă la 
democraţie unde sentimentele și dorinţele maselor urmau 
să servească în așa fel încât națiunea să rămână strâns 
legată. Personajul principal care susţinea această idee era 


ministrul propagandei Joseph Goebbels: “Poate fi un lucru 
bun să detii puterea cu ajutorul armelor, dar este mult mai 
bine dacă vei câștiga inima oamenilor și să-i păstrezi și 
afecțiunea!” 


Goebbels planifica mitinguri uriașe al căror scop era 
fortificarea mentalităţii naţiunii într-o unitate de gândire, 
sentiment și dorință. El susținea că una dintre sursele de 
inspiraţie provenea din scrierile nepotului lui Freud, Edward 
Bernays. În scrierile sale, Freud descria modul în care 
iraționalitatea înfricoșătoare care rezida în ființele umane s- 
ar putea comporta în asemenea grupuri, dar adâncul după 
cum numea el forţele libidinale ale dorinţei sunt abandonate 
în mâinile conducătorilor iar instinctele agresive sunt 
dezlănţuite peste cei care sunt în afara grupului. Freud 
dorea ca acest lucru să fie considerat ca un avertisment , 
dar naziștii au încurajat aceste forțe crezând că le vor putea 
stăpâni și controla. 


“Freud spunea că masele sunt conduse de forțele libidoului. 
Se iubesc unii pe alții, își trăiesc simtirile și îşi exprimă ideile 
cu maximă intensitate. Fortele libidoului sunt fortele 
dragostei."(Leopold Lowenthal, psihanalist) 


Și în America democraţia era ameninţată datorită efectelor 
prăbușirii economiei. Populaţia era nervoasă, violenţa era în 
creștere și vina era aruncată asupra corporațiilor pentru 
acest dezastru. În 1932 a fost ales un nou președinte, 
Roosevelt care avea de gând să se folosească de puterea 
statului pentru a controla piaţa liberă. El nu dorea să elimine 
democraţia ci doar să o consolideze căutând un nou mod de 
a dialoga cu masele, cunoscut sub numele de “noua 
înțelegere”. Roosevelt era sigur că colapsul bursier era 
datorat capitalismului și pentru a-l remedia trebuie să 
devină treaba statului. Afaceriștii auzind acestea au fost 
îngroziți de “noua înțelegere”. 


“Sunt foarte interesat de evoluțiile sociale din America. Eu 
cred că președintele Roosevelt a ales calea cea dreaptă. 
Avem de-a face cu cele mai mari probleme sociale 
cunoscute vreodată. Milioane de șomeri trebuie să-și reia 
locurile de muncă, iar acest lucru nu poate fi lăsat la mâna 
inițiativei private. Doar guvernul este cel care trebuie să 
abordeze problema”. (Joseph Goebbels, ministrul 
propagandei) 


Asemenea naziștilor Roosevelt dorea să reorganizeze 
societatea într-un mod diferit doar că el credea că fiinţele 
umane erau raționale și erau demne de încredere pentru a 
lua parte la guvernare. Considera că este capabil să explice 
politicile sale poporului și să ţină cont de opiniile lui. Ceea 
ce a vrut Roosevelt să creeze era o nouă conexiune între 
mase și politicieni, să devină consumatori raţionali care să 
nu fie conduși de satisfacerea dorințelor și să devină 
cetăţeni raţionali putând lua parte la guvernarea ţării. La 
alegerile din 1936, Roosevelt candida din nou promițând un 
control mult mai mare privind afacerile, astfel marile 
corporaţii au început să vadă asta ca începutul unei 
dictaturi. Roosevelt a fost ales din nou de câtre popor. 
Corporaţiile nu aveau ce să mai facă decât să riposteze 
pentru a recâștiga puterea în America. Pentru a câștiga 
bătălia ei au apelat la Edward Bernays și la profesia pe care 
o inventase Relaţiile Publice. 


“În acest sens oamenii de afaceri încep să se adune și să 
desfășoare discuții în primul rând în privat, și încep să 
vorbească unul cu altul despre necesitatea de a purta un 
război ideologic împotriva “noii înțelegeri”. Și au început 
prin a reafirma că există un fel de conexiune între ideea de 
democraţie pe de o parte și ideea de afaceri pe de altă 
parte și astfel sub umbrela unei organizații care încă mai 
există și care se numește "Asociatia Naţională a 
Producătorilor" printre ai cărei membrii se numărau toate 


marile corporații din America. Este lansată o campanie 
explicită concepută pentru a crea atașamente emoționale 
între public și marile afaceri; sunt tehnicile lui Bernays 
folosite la scară mare'.(Stuart Ewen, istoric de Relatii 
Publice) 


Campania avea ca scop să demonstreze că America 
modernă era creată de corporaţii nu de politicieni. Nu se 
mai foloseau doar reclame sau panouri publicitare ci au 
început să introducă mesaje în paginile editoriale ale 
ziarelor. Guvernul începuse să facă o serie de filme prin care 
avertiza populaţia referitor la manipularea care există în 
presă deţinută de marii afaceriști și realizată de oamenii din 
domeniul relaţiilor publice. Bernays dorea să creeze o 
imagine utopică a Americii prin dezvoltarea pieţei 
capitalismului dacă acesta ar fi lăsat liber. Viziunea pe care 
o înfățișa era o nouă formă de democraţie în care 
corporaţiile răspundeau la dorinţele oamenilor cele mai 
profunde într-un mod în care politicieni nu o puteau face. 
Noua formă de democraţie depindea de tratarea oamenilor 
ca și consumatori pasivi nu ca și cetățeni activi precum 
făcuse Roosevelt deoarece aceasta era modalitatea de 
control a maselor într-o democraţie. 


“Nu mai era vorba despre oameni liberi care să decidă ce 
vor, ci despre dorințele lor ce dețineau controlul. Oamenii nu 
sunt liberi să decidă, oamenii nu pot lua singuri decizii în 
acest mediu. Deci democrația era redusă de la ceva care 
presupunea cetățeni activi la ideea de mase compuse din 
consumatori pasivi determinaţi în principal de dorințele lor 
intelectuale sau inconștiente și dacă poți declanșa aceste 
nevoi și dorințe, poti obține ceea ce vrei de la ei.” (Stuart 
Ewen, istoric de Relatii Publice) 


Conflictul dintre ideea că fiinţele umane pot fi raţionale și 
aceea că sunt iraționale va fi afectat de evenimentele ce au 


loc în Europa. În 1938 naziștii anexează Austria și o numesc 
Anschluss. Hitler merge la Viena unde este primit foarte 
bine iar naziștii instigă sistematic mulțimile și dezlănţuie ura 
împotrivă dușmanilor noii Germanii. Războiul ce urma, 
dezlănţuie forțele sălbatice înfricoșătoare din interiorul 
fiinţelor umane și daunele pe care le-au creat pot fi 
observate în dovezile teribile din lagărele morții. Politicienii 
din America de după război încep să creadă în forțele 
interioare și se întorc să solicite ajutorul familiei Freud 
pentru a reuși să le ţină sub control. Din nou Edward 
Barnays este solicitat să lucreze pentru guvernul American 
și pentru CIA. Anna Freud va deveni și ea o influenţa 
puternică în Statele Unite fiindcă ea consideră că indivizii 
pot să fie educați să controleze forțele primitive iraționale 
din subconștient. Va urma dezvoltarea de programe 
complexe guvernamentale care să gestioneze lumea 
interioară psihologică a maselor. 


CONTROLUL MENTAL 


William James (1842-1910), psiholog și filozof, spunea într- 
una dintre lucrările sale că “obisnuinta este astfel, enorma 
roată motrice a societății, cel mai prețios agent conservator 
și-i salvează pe răsfătatii sorții de revolta invidioasă a 
săracilor.” 


Dacă începi să îţi pui întrebări, să nu te mai supui controlului 
sau te schimbi și devii un radical, ai cele mai mari șanse ca 
cei din jur să nu te mai placă și să te îndepărteze. Astfel de 
persoane care tulbură liniștea societăţii întâmpină o 
mulţime de interdicții sociale. De la vârste fragede suntem 
învăţaţi că trebuie să acceptăm autoritatea, pentru un copil 
este calea spre reușită, el trebuie să facă ce îi spun părinţii 
și profesorii. Însă pe drumul spre maturitate nu există nici o 
etapă de tranziţie în care să înveţi cum să gândești pentru 
tine, astfel trăim o adolescenţă extinsă. Toate lucrurile le 
luăm și le introducem în subconștient fără să le mai 
analizăm, indiferent că este vorba de mass-media, educaţie 
sau cel mai periculos dintre ele sistemul după care se 
ghidează societatea. Aici intervine principiul GIGO: gunoi 
introduci, gunoi obţii. Inconștient, în limbajul de programare 
al minţii ne-am limitat propria putere acceptând cu 
nonșalanţă credinţele, limitele și ideile (nu sunt suficient de 
bun ca să fiu sau să fac ceea ce am visat) pe care ni le oferă 
societatea. 


Poate că unii dintre noi se văd liberi, alţii sunt în căutarea ei, 
dar toţi ar trebui să ne punem întrebarea: Ce înseamnă 
libertate pentru mine? Pe măsură ce ne îndepărtăm de 
sensul adevărat al libertăţii controlul mental funcționează 
din ce în ce mai bine. Ca indivizi ne naștem cu anumite 
drepturi care sunt inerente. Este dramatic faptul că s-a 
pierdut sentimentul importanţei fiecărui individ în parte, toți 
ne naștem în această structură de control sub autoritatea 
cuiva. Faptul că există o autoritate care decide pentru tine 


până când ești major fiindcă ești incapabil că să ai grijă de 
tine singur, nu înseamnă că toată viaţa trebuie să ţii cont de 
acea autoritate. 


Bob Marley(1945-1981), cel mai cunoscut interpret de 
muzică reggae, vorbea în cântecele sale despre fatalism, 
defetism, sclavie mentală și cum să ne dezrobim de 
acestea. Să sperăm să nu fi atins un nivel în care să 
devenim incurabili. 


Vedem în jurul nostru că unora nu le pasă , alţii care nu 
cunosc și nu vor să cunoască. În momentul în care devii 
conștient de situaţie și o analizezi în interiorul tău se 
creează un sentiment care te obligă să faci ceva în privinţa 
asta. Nu îi putem condamna pe oamenii ca ignoră anumite 
lucruri fiindcă în societatea de astăzi ei muncesc din greu 
zilnic și nu își doresc altceva decât să se relaxeze și să se 
bucure de viaţă. Colaborarea pe care o are omul cu 
societatea se bazează pe un contract care îi permite să 
urmeze niște reguli care să îi oferă anumite rezultate pe 
baza muncii efectuată în limitele impuse de contract. În 
funcţie de stadiul de dezvoltare,fiinţele umane au anumite 
necesităţi care devin obișnuinţe. Majoritatea dintre noi la o 
vârstă mai tânără sau mai înaintată realizăm că vieţile pe 
care le trăim sunt departe de cele pe care ni le-am dorit. Mai 
mult, ne dăm seamă ca sunt vieţi care reflectă dorința 
altora și noi nu suntem decât simpli actori care urmăm 
scenariul lor. Ar trebui să ne întrebăm dacă nu jucăm roluri 
secundare în viaţa altora care au reușit să ne exploateze cu 
succes minţile folosindu-se de obiceiurile noastre. Toate 
obișnuinţele noastre cotidiene nu sunt într-un conflict direct 
cu necesitățile supravieţuirii și prosperității noastre în 
această lume? Implicaţiile enorme în activităţile de zi cu zi 
ne consumă energia și ne împiedică pe mulţi dintre noi să 
ne întrebăm aceste lucruri și să căutăm răspunsuri care să 
ne explice traiul nostru actual. 


Multitudinea de informaţii sub diferite forme de care ne 
lovim trebuie filtrate utilizându-ne propriile minţi, altfel vom 
crede cea ce vor alţii să credem și în cele din urmă 
societatea se va umple de roboți și automate. Sistemul este 
bine conceput și se protejează automat faţă de cei care se 
opun îndoctrinării până la saturație, neacceptându-i toate 
“valorile” vei fi incapabil să te adaptezi. Fiecare individ are 
obligaţia să se gândească la modul cel mai serios de ce am 
ajuns atât de departe și de ce facem parte din acest joc care 
se mișcă atât de repede. Oamenii se lasă prinși în mrejele 
acestui control fiindcă s-au născut sub influenţa lui, iar cei 
care se ocupă cu întreţinerea lui știu cum să amplifice 
treptat manipularea, dominarea, oprimarea astfel încât 
oamenii să nu le cunoască existenţa. În mare măsură totul 
se rezumă la psihologia de grup, eliminându-se mentalitatea 
originală a individului, făcându-l membru într-un colectiv fie 
prin educarea sensibilităţii obligatorii fată de profesori sau 
prin comportamentul propriei comunităţi. Cel mai probabil în 
viitor vom semăna tot mai mult cu androizii dacă o mare 
parte din oameni nu se vor opune în mod conștient 
controlului mental exercitat la nivel global în cadrul 
societății. 

Din frică de a nu fi judecaţi, consideraţi nebuni sau excluși 
din diferite forme de anturaj credem că este prea periculos 
ca să spunem adevărul, să spunem ceea ce credem cu 
adevărat sau să ne exprimăm sentimentele de orice natură. 
Credem că este mult mai bine și bineînţeles și mai ușor ca 
să îţi construiești o personalitate artificială și să stai în 
banca ta rămânând pasiv la tot ce se întâmplă în jurul tău. 
Intrarea în acest joc te costă pierderea libertăţilor și după 
cum ne-a învăţat istoria renunţarea la libertăţi nu e o idee 
bună niciodată. 


De la începutul antichităţi s-au format mici grupări de fiinţe 
umane care au încercat să creeze anumite limite artificiale 
în mentalitatea celorlalți pe parcursul istoriei. In fiecare 


etapă a istoriei acestea au avut alte forme dar același scop 
de a imprima în conștiința colectivă prin utilizarea într-un 
mod viclean a limbajului, a instrucţiunilor și a mass-mediei 
urmându-și dorinţa de cucerire, coeziune socială și ordine 
autoritară reușind să valorifice la maxim cele mai valoroase 
resurse, oamenii. Un lucru care a rămas constant de-a 
lungul umanităţii și susținut de nenumărate povești a fost 
conflictul permanent dintre stat oricare ar fi forma lui de 
organizare și individ. Statul are ca obiectiv de a subjuga și 
exploata indivizii integrându-i cu sau fără consimţământul 
lor în colectivul său. Controlul mental a existat încă din 
preistorie sub forma unor tehnologii bazate pe ierburi și 
leacuri importante pentru trib deţinute de un grup de preoți 
(șamani, vraci, etc). Curând preoţii au ajuns să învețe 
astronomia și astrologia fiind capabili să prevadă eclipsele 
de lună și de soare. Folosind aceste cunoștințe îi amenințau 
pe ceilalţi că dacă nu vor primi controlul deplin, soarele sau 
luna nu vor mai reveni. Bineînţeles că mulţimea cădea 
pradă acestei ameninţări și le ofereau ceea ce doreau. 
Pentru aș demonstra fidelitatea și supunerea absolută era 
necesar de sacrificiu uman, fie că este vorba de primul 
născut sau de un număr de oameni. Controlul uman a 
existat încă de la începuturile omenirii dar cu trecerea 
timpului metodele utilizate pentru a-l întreţine s-au 
schimbat. Elitele cunoșteau faptul că dacă reușesc să 
controleze mintea oamenilor implicit îi vor controla și pe ei. 
Jocul controlului nu s-a încheiat niciodată însă tehnologiile 
care le utilizează s-au schimbat și au devenit din ce în ce 
mai puternice. 


Marele general și filozof chinez Sun Tzu (544 î.Hr.- 496 î.Hr) 
vorbește în opera sa “Arta războiului” despre modul în care 
poţi să îţi învingi adversarul înainte de a duce bătălia 
propriu-zisă. Acesta spunea că dacă reușești să îţi înţelegi 
inamicul foarte bine încât să îi controlezi psihicul și să îi 


anticipezi mișcările îl învingi înainte de a pune măcar 
piciorul pe câmpul de luptă. 


Filozoful grec Platon (427 î.Hr. — 347 î.Hr.) a pus bazele 
filozofice ale culturii occidentale și într-una dintre operele 
sale intitulată “Republica” prezintă anumite caracteristici 
cheie ale elitelor conducătoare. El utilizează termenul de 
“cibernetică” descriindu-l ca formă de guvernare a unei 
nave statale. În scenariul folosit, Platon a evidenţiat ideea 
de control al minţii pentru a reuși să-l facă parte dintr-un 
grup sau stat. Această idee este cunoscută sub denumirea 
faimoasă de “alegoria peșterii”, una dintre strategiile utile 
considerată şi simbolul istoriei mentale. În “Republica” lui 
Platon s-a folosit prima data termenul de cibernetică, în 
textul original grec este scris “kybernetes” și se poate 
vedea ușor legătura dintre cele două cuvinte fiind un control 
nu doar a națiunilor ci și al integrării indivizilor în diverse 
colective care stau la baza unei naţiuni. 


Orice mare lider din istorie a fost conștient că trebuie să 
învețe și să înțeleagă potenţialul deţinut de informaţie, 
potenţialul cuvintelor și al discursului și importanţa pe care 
o au cărţile. Cum am putea defini un cetățean dacă nu ca o 
persoană care participă voluntar sau involuntar la toate 
mașinaţiunile statului? 


În secolul XV-lea filozoful italian Niccolo Machiavelli (1469- 
1527) a scris câteva cărți prin care dorea să sprijine statul, 
menite să ajute elita conducătoare să-și domine supușii prin 
cele mai eficiente tehnici de război psihologic disponibile în 
acea perioadă. Machiavelli dorea să convingă familia de 
Medici ca să îl angajeze pe un post de consilier politic. La 
orice pas în istorie a existat conspirația, povestea profitorilor 
și jefuitorilor care se ocupau de cei care munceau sub 
pretextul că au grijă de ei prin guvernare, un sistem care nu 
îți dă nimic înapoi din tot ce îţi ia. Realitatea este că ei se 
joacă cu libertăţile, te lasă fără drepturi, iau din drepturile 
unora și adauga mai multe drepturi altora. Deși silinţa și 


sacrificiile lui Machiavelli au fost mari, consecinţele tiraniei 
nu au fost altele decât stimularea libertăţi în întreagă 
Europa. Autorul francez Etienne de La Boétie a reușit să 
conducă indivizii pe calea spre reconsiderarea propriei 
situaţii pentru a dezvolta căi eficiente de a obţine libertatea 
pentru toți. Ideile lui Machiavelli învățau clasa conducătoare 
cum să manipuleze într-un mod mult mai eficient și practic 
oamenii fără ca aceștia să își dea seamă de asta. Greșeala 
care a stat la baza eșecului a fost că aceste cărți ale lui nu 
erau citite doar de cei din elită, iar lucrul acesta a influenţat 
Europa. Etienne de la Boctie a scris un discurs despre 
sclavia voluntară unde demonstra că tot ce a susţinut 
Machiavelli privind controlul nu mai are niciun efect în 
momentul în care se înțelege procesul și se cunosc tehnicile, 
astfel devenind capabil să îţi retragi consimțământul. 


Ceea ce se dorește este să nu fii conștient de puterea care o 
deţii, puterea creatoare și să uiţi de imaginaţia pe care o 
posezi, aceasta fiind aptitudinea primordială pentru aţi 
putea crea propria realitate. 


Majoritatea componentelor  colectivismului formează 
împreună un sistem coerent care transformă individul într-o 
piesă a  mașinăriei statale. Se începe cu eliminarea 
autonomiei astfel dezvoltându-se dependenţa de colectiv, 
continuându-se cu construirea unei motivații bazate pe 
teama de lipsuri contrarie creativităţii și productivităţii. 
Creativitatea și autoeducarea sunt cele care stau la baza 
formării personalităţii, odată ce se reușește înlăturarea lor, 
spaţiul gol este umplut de voinţa colectivului. 


În sec XIX-lea, enigmaticul și inovatorul filozof german 
Georg Wilhelm Friedrich Hegel (1770-1831) a descoperit că 
istoria umană poate fi manipulată astfel încât să se obţină 
un rezultat născocit. Hegel a observat că istoria poate fi 
schimbată de către un grup redus de oameni într-o lume 
unde alegerile individuale pot fi falsificate în funcţie de 
necesităţi. Cum ar fi cu putinţă ca un popor să susţină, ba 


chiar mai mult să solicite un război? Acest lucru se 
realizează prin construirea unei probleme la care oamenii să 
se panicheze și să înceapă să solicite rezolvarea. Soluţiile 
care le sunt oferite înseamnă din ce în ce mai mult un 
control centralizat. Pentru ca această clasă conducătoare să 
își atingă obiectivele plănuite care sunt în contradicţie cu 
necesităţile individului aceasta produce crize artificiale. 
Reacţia publicului la acestea este prin implorarea clasei 
conducătoare să intervină și să le rezolve, în final elita 
bucurându-se de izbânda realizată și eliminarea autonomiei 
indivizilor. 

Teoriile combinate ale lui Charles Darwin (1809-1882), 
Herbert Spencer (1820-1903) și Thomas Robert Malthus 
(1766-1834) au pus bazele pentru dezvoltarea 
darwinismului social. În interiorul societăţi s-a creat și 
introdus conceptul “supraviețuirii celui mai bine adaptat” și 
s-au emis anumite pretenţii de avantaje biologice sau de 
superioritate utilizate ca motivații pentru politici economice 
colonialiste viitoare, astfel au pus baza pentru pseudo- 
știința eugenica a lui Francis Galton (1822 - 1911). Darwin 
emite teoria referitoare la originea vieţii și a supraviețuirii 
celui mai bine adaptat că există posibilitatea de avansare în 
lanţul evolutiv. Este irelevant dacă teoria este incorectă, 
corectă sau doar parţial corectă. Baronii industriei au 
adoptat idea darwinismului public și au fuzionat-o cu ideea 
eugenică. În perioadă aceea eugeniști erau în căutare de 
argumente științifice care să le susţină și justifice acțiunile. 
Darwin le-a oferit ceea ce aveau nevoie, astfel ei au afirmat: 
“Deja aveam acest sistem de credințe că suntem mai buni 
decât voi dar acum avem știința care-l justifica.” 


Civilizaţia pe care o știm la momentul actual și o cunoaștem 
ca globalism se bazează pe opera “savanților” eugeniști 
care și-au dezvoltat teoriile în ultimele sute de ani în 
principal în Anglia, Germania și SUA. Toată evoluţia științifică 
indiferent de domeniu a fost determinată de căutarea unui 


sistem de control total asupra omenirii. Problema eugeniei 
este că te induce în eroare susţinând că este o știință a 
autoadaptării pentru specia umană. Nu putem nega că 
lucrul acesta sună foarte bine, însă ca individ îţi impune să 
evoluezi ca în momentul în care te reproduci, urmașii tăi să 
fie mai puternici. Practicanţii acestei teorii depun eforturi 
pentru a lua decizii în numele altor oamenii trecând peste 
demnitatea lor, încălcându-le dorințele, libertăţile și liberul 
arbitru în orice, fiindcă acesta e modul lor de operare. 


Herbert George Wells (1866-1946) specialist britanic în 
probleme de război psihologic a publicat 1928 o carte cu 
titlu “The Open Conspiracy” în care scria: “Lumea politică a 
conspirației pe faţă trebuie să slăbească, să elimine, să 
înglobeze și să înlocuiască guvernele existente. Caracterul 
conspirației pe faţă va fi atunci afișat cu claritate. Va fi o 
religie a lumii. Această masă vastă amorfă ce va asimila 
grupuri și societăţi va încerca evident într-un final să înghită 
întreagă populaţie a lumii și să devină o nouă comunitate 
umană. Sarcina imediată aflată în faţa tuturor oamenilor 
este că un stat mondial se va ivi ca o mie de puncte 
luminoase dar generaţii întregi de propagandă și educaţie s- 
ar putea să-l fi precedat.” 


În studiul naturii umane și nu vorbim numai de medicină ci 
și de comportamentul uman au fost investite fonduri uriașe 
de către guvernul englez. Toată știința imperiului englez nu 
a fost utilizată doar împotriva inamicilor sau în regiunile 
cucerite ci a fost întoarsă chiar împotriva propriei populaţii. 


Eric Arthur Blair (1903 - 1950) cunoscut sub pseudonimul 
George Orwell, jurnalist și autor britanic a scris romanul 
clasic de ficţiune intitulat “1948” unde a subliniat și 
prevăzut că în viitor va fi un guvern colectivist condus de 
tehnocraţi. Statul va fi unul totalitar de tipul “Big Brother” în 
care controlul asupra societăţii va fi menţinut printr-o 
supraveghere constantă precum în modelul închisorii 
circulare care va fi alimentat de un război etern. Formele de 


control mental vor fi utilizate atât pe faţă cât și pe ascuns și 
se va dezvolta persuasiunea în masă. Ideea de bază a 
închisorii circulare era să  maximizeze eficacitatea 
supravegherii astfel deţinuţii dacă nu știau că sunt sunt 
supravegheați nu puteau să își dea seama. În cartea să 
Orwell a introdus un concept fictiv de “newspeak” care în 
cultura populară este o structură lingvistică degradată care 
ar fi capabilă să suprime capacitatea maselor de a 
incomoda autoritatea statală organizându-le gândirea 
folosind o forţă iluzorie de poliţie cunoscută sub denumirea 
de “Poliţia gândirii”. Tot mai des se schimbă sensul 
cuvintelor ceea ce conduce la pierderea semnificației lor 
sociale. Costul pe care îl plătim pentru nivelul de trai tot mai 
ridicat este sacrificiul din punct de vedere al aspectului 
spiritual al vieţii. 


Un biolog renumit în sec XIX-lea, Thomas Henry Huxley 
(1825- 1895) cunoscut și ca “buldogul lui Darwin” a avut doi 
nepoți cunoscuți și influenţi, Julian și Aldous Huxley. Julian 
Huxley (1887 - 1975) a fost un biolog evoluționist englez 
renumit care a deţinut atât poziţia de vicepreședinte cât și 
de președinte a Societăţi Eugenice Britanice și a fost ales 
primul director general al UNESCO (Organizaţia Naţiunilor 
Unite pentru Educaţie, Știință și Cultură ). Întreaga familie 
Huxley a adoptat și susţinut în mod direct ideile eugenice. 
Aldous Huxley (1894-1963) în 1932 a creat renumita 
expresie “Minunata lume nouă” în romanul său care poartă 
același nume în care descria posibilitatea existenței unui 
viitor tehnocrat în care omenirea va fi drogată farmaceutic 
pentru a-și îndrăgi sclavia. În 1958 Aldous Huxley spunea: 
“Cred că ceea ce se va întâmpla în viitor este că dictatorii 
vor descoperi așa cum zice vechea zicală “că poti face orice 
cu ei, mai putin să te așezi pe ei”. Dacă vrei să-ți păstrezi 
puterea la nesfârșit trebuie să obţii consimțământul celor 
conduși și asta se va face fie folosind droguri așa cum am 
prevăzut în “Minunata lume noua” convinși fiind de aceste 


noi tehnici de propagandă sau se va face evitând așa-zisă 
latură rațională a omului și făcându-se apel la emoțiile sale 
subconștiente, profunde și chiar la structura sa fiziologică. Și 
astfel, îl va face să-și iubească de fapt sclavia. Adică eu cred 
că ăsta e pericolul că oamenii vor fi fericiți cumva sub noul 
regim dar vor fi fericiți în situații în care n-ar trebui să fie 
fericiti.” 

În sec XX-lea societatea a deschis noi mijloace prin care 
controlul psihologic și comportamentul populaţiei să fie mai 
ușor de modelat. Elita conducătoare caută noi căi de a 
ascunde realitatea în timp ce avansează cu noi idei 
murdare. Descoperirea reclamei a adus schimbări 
elementare în educaţie creând o populație de non-gânditori. 
Înțelegerea lor asupra unor concepte de bază este una 
eronată sugerată prin învăţământul public. Noile generaţii 
de oameni se consideră dotați, capabili să cunoască fără ca 
mai întâi să observe “peisajul” dovezilor disponibile 
credibile. Ideea e că cei ce ne jefuiesc nu ţin cont de legi, 
drepturi, graniţe sau naţiuni. Tot timpul dreptatea e de 
partea lor indiferent de ce s-ar întâmpla. Pentru că structura 
de putere să poată acapara cele mai luminate minţi ale 
lumii s-au creat programele de burse care finanţează pe cei 
mai buni studenţi. În acest mod reușesc să controleze 
experţii și să deţină o nouă generaţie programată pentru a 
prelua controlul sistemelor guvernamentale, corporatiste și 
mas-media pentru a le întreţine jocul. Elita dorește să 
domine în liniște toate centrele majore de putere din umbră 
și direcționând conducerile pe anumite drumuri. Aceasta 
este cea mai bună modalitate de a controla masele fără ca 
acestea să știe acest lucru, în spatele controlului stând un 
grup restrâns dar puternic al elitelor. Aceștia doresc să 
creeze o societate de experţi care să aibă ca ţel 
revendicarea controlului global și de divizare a sarcinilor pe 
grupuri de lucru. 


Guvernul prusac în sec al XIX-lea a făcut noi descoperiri 
efectuând cercetări studiind cum să transforme indivizii în 
rotite supuse în angrenajul imperiului bazat pe conflicte. 
Wilhelm Maximilian Wundt (1832-1920) filozof și psiholog 
german a stabilit că fiinţa umană individuală nu are suflet 
astfel ea poate fi programată asemenea unui automat sau 
robot. Pentru unii nu suntem mai mult decât niște androizi 
biologici sau replici mecanice și suntem văzuţi ca niște 
muncitori biologici abrutizaţi. În momentul în care se pierde 
identitatea individuală, mintea poate fi mult mai ușor 
manipulată. În decursul istoriei multe personaje au descris 
ființa umană ca pe o mașină, individul fiind lipsit de suflet 
astfel unii reușind să își justifice manipularea folosită pentru 
a-i tâlhări pe oameni de drepturile lor și de transformarea 
lor în resurse umane. Sistemul actual al societăţi este o 
copie în mare măsură a unui sistem prusac de pe la 1890, 
care a fost un sistem educaţional realizat pe trei nivele. 
Primul nivel aparţine elitei intelectuale. Al doilea este 
compus din servitorii elitei așa numiţi experţi și specialiști. 
lar ultimul nivel este format din masele populaţiei, adică 
clasa muncitoare. Educaţia actuală este o formă de control 
mai precis spus este știința controlului. Modelul educaţional 
creat de savanţi eugeniști pentru a prosti și supune oamenii 
nu a fost la fel de bun ca cel german (prusac) deoarece 
acesta era destinat să creeze soldaţi aflaţi sub proprietatea 
statului, însă creierele lor erau așa spălate încât aceștia 
erau mândri să mărșăluiască sub foc de muschete. Sistemul 
prusac era cunoscut sub denumirea de “grădiniţa” și este 
baza pentru sistemul educaţional modern occidental. 


Profitând de dezumanizarea indivizilor până la starea 
animală bazată pe stimuli cercetătorul medic și psiholog rus 
Ivan Petrovici Pavlov (1849 -1936) și cercetătorul și 
psihologul John Broadus Watson (1878-1958) au făcut 
experimente care aveau la bază condiţionarea clasică printr- 
o simplă manipulare a reflexelor în condiţii observabile. 


Burrhus Frederic Skinner (1904-1990) psiholog de la Harvard 
și unul dintre cei mai cunoscuţi comportamentiști americani 
a preluat metodele celor doi și a reușit să le îmbunătăţească 
și sa le perfecţioneze. El a susţinut un lucru numit 
“condiţionare operaţională” care se referea la consolidări 
negative precum pauzele, consolidări pozitive prin 
remuneratie. Această formă de “condiţionare operaţională” 
nu funcţionează prea bine la cei care opun rezistență 
autorităţii și o contestă. Cercetarea se aplică cel mai bine 
oamenilor care sunt dependenţi, infantilizaţi, transformați în 
copii. În 1972 Skinner declară:"Câna te întrebi tu însuţi ca 
profesor ce ești la nivel de colegiu: ce lucru posed pe care-l 
doresc elevii mei? Uneori este o întrebare destul de 
descurajantă. Dar poți descoperi lucruri care i-ar motiva la 
un anumit nivel. Și s-au făcut multe progrese în acest sens. 
Există lucruri într-o clasă obișnuită din ghetou să zicem în 
școala primară sau liceu care pot fi folosite ca motivații 
suplimentare. Le poți oferi o masă suplimentară la ora 
prânzului, acces la programe educaționale experimentale, 
privilegii care pot fi asociate altor opțiuni rezonabile. Tot mai 
multe astfel de lucruri au fost puse în joc ca un fel de 
motivații imaginate care pot fi utilizate temporar că să obtii 
acel gen de comportamente care ulterior au propriile lor 
consecințe firești ce pot fi motivate.” 


Cel mai remarcabil lucru care diferă între oameni și restul 
locuitorilor acestei planete este capacitatea de a pune 
întrebări ceea ce ne oferă posibilitatea de a ne sustrage 
singuri de sub anumite forme de control. Animalele dacă 
sunt supuse unor anumiţi stimuli pot fi dresate, condiţionate 
pentru a oferi... În sec XX-lea se observă că se poate profita 
de aptitudinile fundamentale ale omenirii, iar una dintre ele 
este că am învăţat să vorbim între noi și am învățat să 
observăm și să rămânem, în realitate fiind capabili să 
eliminăm contradicţiile. Problema apare atunci când cineva 
reușește să camufleze feedback-ul dintre tine și realitatea 


pe care o analizezi și o testezi deoarece reușind acest lucru 
este capabil să preia controlul total asupra percepţiei tale. 
Există adepţi ai acestor metode de condiționare clasică și în 
alte domenii. Pe viitor domeniul educaţiei obligatorii se va 
baza pe aceste idei formulate iniţial de acești elitiști. Încă de 
mici, copiii sunt învăţaţi că nu trebuie să pună întrebări și să 
accepte necondiţionat tot ce li se spune. Contestarea 
realităţii nu este acceptată. Educaţia pe care o primesc nu 
are nimic de a face cu ce înseamnă educaţia în adevăratul 
sens al cuvântului. Ea este programul de pregătire pentru ca 
copiii să devină așa cum numesc ei oamenii, “resurse 
umane”. Marele obstacol în calea descoperirilor nu este 
ignoranţa precum s-ar crede ci iluzia cunoașterii. Orele de 
învăţământ obligatoriu ne dresează și condiţionează 
realitatea în funcţie de informaţiile deţinute de manualele 
școlare. Până în momentul în care tu nu mai achiziţionezi noi 
informaţii pe care să le analizezi consideri că ceea ce ai fost 
învățat la școala este realitatea. 


John Taylor Gatto (1935) afirmă: “Orice ar fi educatia, ar 
trebui să te facă un individ unic, nu un conformist; ar trebui 
să iți ofere un spirit original cu care să abordezi marile 
provocări, ar trebui să-ți permită să descoperi valori care să 
te ghideze prin viață, ar trebui să te îmbogăţească spiritual, 
o persoană care iubește orice ar face, oriunde ai fi, 
indiferent cu cine ai fi; ar trebui să te învețe ceea ce este 
important, cum să trăiești și cum să mori.” Gatto a fost un 
educator premiat din New York care a reușit un lucru de 
apreciat. A fost capabil să ia copii care nu știau să scrie și să 
citească sau care își pavau drumul spre închisoare și i-a 
transformat în elevi de vârf. A descoperit că fundaţiile 
scutite de impozite prosteau oamenii în mod intenţionat 
pentru a-i transforma în niște androizi biologici servili. În 
scurt timp vom fi depășiți și ni se va lua locul de către noile 
sisteme automate și robotice. 


Când se vorbește despre procesele integrate ale culturii 
atunci și întipărirea informaţiei face referire la educatori. 
Deși este ceva de domeniul public încă mai surprinde 
oamenii faptul că sistemul educaţional nu are ca scop 
educarea ci mai degrabă socializarea oamenilor. Dacă crești 
o răţușcă împreună cu găinile, va fi influenţată și va ajunge 
să preia obiceiurile lor, astfel într-un final se va comporta 
asemenea unei găini. În acest sens ne educăm și noi copii 
fiindcă este singurul mod rezonabil dar din păcate nu există 
scăpare din el. Clive Staples Lewis (1898-1963) a spus: 
“Când instruirea învinge educația ... civilizația moare”. 
Educaţia are un rol important în controlul comportamentului 
uman însă se fac cercetări mult mai intensive departe de 
ochii publicului. 


Pentru a se studia mai în amănunt controlul uman, imperiul 
britanic a înființat un institut care poartă numele de 
Tavistock. Pe baza cercetărilor se editează manuale cu 
sisteme de control fundamentale care să poată fi duplicate 
pentru entităţi guvernamentale și corporatiste. În 1920 a 
fost fondată clinica Tavistock și a funcţionat ca parte a 
diviziei de război psihologic a armatei britanice. La început a 
fost o clinică voluntară a celor pasionaţi de domeniu 
cuprinzând medici generaliști, neurologi, psihiatri pentru a 
se ocupa de tratamentul nevrozelor soldaților britanici 
întorși acasă din primul război mondial. Lumea actuală o 
fost dezvoltată în mare parte pe cercetările și experiențele 
efectuate la institutul Tavistock. Un personaj important din 
clinica Tavistock care a avut și poziţia de director asupra 
Relaţiilor umane din cadrul institutului a fost John Rawlings 
Rees (1890-1969). El a fost consultant psihiatru și ofiţer al 
armatei britanice. John a dezvoltat un concept de “trupe de 
șoc psihologice” sau de “războinici culturali" care făcea 
referire la o federaţie de psihiatri pe care plănuia să o 
răspândească pe tot globul ca să facă: “sa fie posibil pentru 
oamenii din orice grup social să fie tratați când au nevoie 


chiar și atunci când n-o doresc, fără a fi necesar să fie 
invocată legea”. Kurt Zadek Lewin (1890-1947), fost refugiat 
german, şef al biroului britanic pentru război psihologic, el 
era unul dintre cercetătorii influenţi ai institutului Tavistock. 
El a devenit fondatorul psihologiei sociale moderne fiind 
recunoscut în domeniul “gândirii administrative” și al 
cercetării acţiunii fiind axat în mod special pe tactica 
administrării schimbării din cadrul unei societăţi. În 1948 
Lewin spunea că: “pentru a instiga schimbări în sens 
democratic, trebuie creată o situaţie pe o anumită perioadă 
în care liderul deține suficient control pentru a elimina 
influențele nedorite de el și pentru a manipula oarecum 
situația.” Un institut de amploarea și obiectivele lui 
Tavistock nu ar putea supravieţui mult timp fără enorme 
finanţari. De unde ar proveni fondurile institutului Tavistock. 
O mare parte din buget provine de la fundaţiile nonprofit ale 
elitei globale. Aceste fundaţii cheltuiesc resurse imense 
pentru a reuși să controleze ce anume și cum se învaţă în 
școli, utilizându-le în realitate pentru a îndoctrina copiii 
astfel încât aceștia să-și accepte viaţa și viitorul colectivist. 
Fundaţiile scutite de taxe nu au ca obiectiv doar strângerea 
de bani ci doresc să exercite influență invizibilă peste toate 
centrele de putere care controlează programarea indivizilor. 
Țelul lor este de a elimina autonomia indivizilor și de a-i 
pregăti pentru un stil de viaţă colectivist prin subminarea la 
nivel biologic, social și economic. 


Între 1952-1954 s-a întâlnit Comitetul Reece ( United States 
House Select Committee to Investigate Tax-Exempt 
Foundations and Comparable Organizations) care aveau ca 
scop investigarea marilor fundaţii și unele dintre acţiunile 
lor. Atunci a fost singura ocazie în care congresul s-a opus 
constituţional și a solicitat marilor fundaţii să vina să 
depună mărturie și să-și deschidă registrele private. 
Fundaţiile Rockefeller, Ford și Carnegie au declarat că ei au 
indicaţii prezidenţiale vechi de peste 50 de ani: ”Ni s-a spus 


să colectivizam SUA pentru a fuziona cu Uniunea Sovietică, 
ni s-a spus să facem America mai compatibilă cu un regim 
totalitar și n-am făcut decât ceea ce am fost însărcinați să 
facem.” 


Până în momentul în care s-a creat și utilizat limbajul, forța 
brută era singurul stimulent al fricii și astfel al controlului 
indivizilor prin violenţă și agresiune. După apariţia limbajului 
mințile indivizilor pot fi manipulate și exploatate utilizând 
idei și credințe, dominarea fizică devenind aproape 
nesemnificativă. Folosindu-se de puterea limbajului un 
individ care nu deţine un corp fizic puternic putea deţine 
gladiatori pe post de sclavi a căror moarte putea fi utilizată 
pe post de divertisment sau profit. Cel de-al doilea război 
mondial a dat naștere la extinderea și realizarea 
experimentelor pe oameni prin împrăștierea “inteligenţei 
naziste”. La final de război toată lumea încerca să atragă 
sau să captureze savanții naziști. Toate statele îi vroiau însă 
Anglia și SUA au reușit să pună mâna pe majoritate dintre ei 
deoarece savanții naziștii doreau să ajungă într-un sistem 
mai liber. Deși teoretic aceștia erau văzuţi de 
Departamentul de Stat ca și criminali de război, CIA a creat 
programe speciale pentru a ocoli cerinţele de viză și a-i 
introduce în ţară. Implicaţiile acestora erau în mod special în 
controlul mental și torturi, “științe” militare și supraveghere. 
SUA și Anglia, locul de unde provenise iniţial filozofia 
eugenica importaseră cei mai răi dintre naziști. Problema cu 
care se confruntă SUA era existenţa acestor savanţi care 
nimeni nu știa exact unde o să ajungă, dar și britanicii și 
francezii şi ruşii încercau să îi recruteze. Naziștii 
dezvoltaseră multe arme avansate și efectuaseră multe 
experimente pe fiinţe umane în lagărele de concentrare. 
Finanţarea germană a provenit din America de pe Wall- 
Street și de la corporaţiile americane. Într-o oarecare 
măsură sprijinul politic a lui Hitler a fost influenţat de 
americani. Înaintea începerii celui de-al doilea război 


mondial băncile, magnații și corporaţiile din America au 
înțeles că pot face mulți bani în Germania interbelică. Toată 
lumea știa că Germania o să devină un agresor militar și că 
va avea nevoie de fonduri. Tratatul de la Versailles de lângă 
Paris din 1919 a situat Germania într-o poziţie 
dezavantajoasă solicitându--se despăgubiri de război mult 
prea mari și nu avea cum să le achite. Hjalmar Schacht 
(1877-1970) un faimos bancher  german-aliat cu 
guvernatorul Băncii Angliei, Montagu Collet Norman (1871- 
1950) au înfiinţat 1932 o Bank for Settlements. Ei au utilizat 
un oficiu bursier pentru datoriile internaţionale. Târziu 
Hjalmar Schacht devine bancherul lui Hitler astfel finanţarea 
lui Hitler provine de la acești oameni care susțineau 
războaie pe spatele altor oameni. Au reușit să realizeze 
experimentul-socialist pentru-sistemul educaţional prusac 
pe care doreau să-l extindă pe întreg globul. 


CIA a demarat un proiect strict-secret la începutul anilor '50 
numit programul MKULTRA care a fost administrat de Sidney 
Gottlieb(1918-1999) sub conducerea lui Allen Welsh Dulles 
(1893-1969). Programul a fost aprobat oficial în 1953 și s-a 
finalizat în 1973. Proiectul a desfășurat multe activităţi 
ilegale și imorale folosind cetăţeni americani și canadieni. 
MKULTRA a stârnit multe controverse folosind metodologii 
de pionierat pentru a manipula stările de spirit ale 
indivizilor. S-au realizat experimente pentru a modifica 
funcţiile cerebrale, s-au administrat droguri psiho-active și a 
alte substanţe chimice, s-a utilizat hipnoza, reprimarea 
senzorială, izolarea, abuzul sexual și verbal sau alte forme 
de tortură. Proiectul a fost divizat în mai multe sub-proiecte. 
Unele proiecte precum ARTICHOKE și BLUEBIRD erau de 
domeniul militar în care se dorea crearea unui super-soldat, 
ei încercau să vadă dacă pot controla ceea ce fac și gândesc 
oamenii, cum să se comporte pe câmpul de luptă, să îi facă 
mai curajoși, într-un final au ajuns să se întrebe chiar dacă 
ar putea crea kamikaze asemenea japonezilor. Când se 


vorbește despre MKULTRA se face referire ori la un termen 
general pentru toate programele de control mental ori doar 
la un singur proiect care s-a derulat între 1953 și 1973. În 
concluzie el nu mai derulează în acest moment însă cu 
siguranţă există ceva asemănător sub un nume diferit. În 
prezent tehnicile de control mental sunt utilizate în 
închisoarea militară Guantanamo Bay care pot fi observate 
prin următoarele semne: capete acoperite, posturi fizice 
nefirești, privarea de somn, privarea senzorială, supunerea 
la lucruri care sunt în contradicţie cu credințele lor, udarea 
forțată, etc. Dacă analizăm bine situaţia acolo se desfășoară 
un program de control mental. 


Tipul de hipnoză pe care o practica Franz Anton Mesmer 
(1734-1815) în sec. XIX-lea a distrat multe auditorii. Însă cu 
trecerea timpului lucrurile au evoluat atât pe fata cât și pe 
ascuns. În sec XX-lea, George Hoben Estabrooks (1895 - 
1973) absolvent al Universităţii Harvard a reușit într-un final 
să creeze tehnici sigure de hipnoză incluzându-le în știința 
controlului mental. În 1943 acesta a scris o carte în care 
oferea detalii în amănunt cum odată cu al doilea război 
mondial lua soldaţi și utilizând hipnoza sau alte programe le 
crea o noua personalitate astfel încât îi puteai numi John A. 
și John B. Noua personalitate creată primea sarcini de orice 
gen și manifesta amnezie totala asupra însărcinării primate 
în momentul revenirii la vechea personalitate. Estabrooks 
devenise cea mai mare autoritate în domeniul hipnozei 
reușind să programeze în timpul războiului soldaţi care să 
acționeze pe post de curieri care erau inconștienţi că de fapt 
erau agenţi hipnotizați în misiune. Prin aceste metode s-a 
urmărit sa se atingă obiective politice, de asasinare sau 
spionaj utilizând știința hipnotismului. 


Dacă hipnoza și metodele farmaceutice dau greș, atunci se 
trece la următorul pas prin aplicaţiile fizice ale stimulării 
electrice efective. În anul 1964 cunoscutul neurolog de la 
Yale, Jose Delgado (1915-2011) a reușit să implanteze 


electroliți controlaţi prin radio în creierul unui taur agresiv 
pentru a-i controla comportamentul. În momentul în care 
acesta era în ring cu un matador și a pornit atacul, Delgado 
a apăsat un buton și a reușit să oprească taurul în plin asalt. 
Experimentele sale nu s-au rezumat de a fi efectuate doar 
pe animale ci și pe fiinţe umane. A reușit să dezvolte ceea 
ce el numea “stimoceiver” putând prin el să stimuleze 
anumite emoţii și să controleze comportamentul prin 
stimularea radio intenţionată a diferitelor părţi cerebrale. 
Ideea lui de viitor și vorbea foarte serios în acest sens, era 
să pună electroliți întregii omeniri, mai puţin lui și câtorva 
generali de elită prin care să controleze lumea. El considera 
că nu este vorba de fascism și este următorul pas al 
evoluţiei. 


Donald Ewen Cameron (1901 -1967) a fost un psihiatru 
renumit ocupând poziţia de președinte al Asociaţiei 
Psihiatrice Americane în perioada 1952-1953 iar mai târziu a 
fost primul președinte al Asociaţiei Psihiatrice Mondiale. El a 
fost implicat în mod direct în cercetări de spălare de creier 
în cadrul proiectului  strict-secret de control mental 
MKULTRA. Finanţările sale veneau de la CIA prin diverse 
organizaţii de faţadă. Și-a petrecut câţiva anii încercând să 
descopere tehnici de modificare comportamentală. 
Activitatea sa s-a desfășurat pe trei domenii care poartă 
numele de: terapie prin somn, impulsionare psihică și 
eliminarea tiparelor. Dr. Maurice Dangier șef al Allan 
Memorial Institute afirmă: “În așa-zisa lui impulsionare 
psihică ca tip de terapie a administrat unui pacient un 
tratament electric intensiv pentru a face pacientul să 
regreseze profund pentru a uita totul și apoi el a încercat să 
implanteze idei în mintea pacientului”. În anii '50 Ewen 
Cameron era cel mai faimos psihiatru din lume. A condus 
proiecte care se ocupau cu LSD sau alte forme de control 
mental în mod special prin hipnoză. Majoritatea 
experimentelor sale se bazau pe două componente: 


impulsionarea psihică și eliminare  tiparelor. În 
experimentele bazate pe eliminarea tiparelor, pacienţilor li 
se aplicau tratamente cu șocuri electrice masive și li se 
ștergea mintea ajungând să nu mai știe cine sunt, unde se 
află, nu mai erau capabili să își recunoască membrii familiei. 
Odată ajunși în această stare li se administrau diferite 
droguri ţinându-i perioade lungi de timp adormiţi sau semi- 
treji derulând pe fundal înregistrări audio. Înregistrările 
conţineau vocea unei persoane sau chiar a doctorului 
derulând aceasta la nesfârșit cu scopul de a programa o 
nouă personalitate. În unele cazuri Cameron își reţinea 
pacienţii forțat ameninţându-i cu internarea pe viaţă în 
sanatorii dacă nu luau parte la “tratamentele” sale. Ceea ce 
făcea el era de-a dreptul tortură aplicată pe oamenii care 
veneau la el pentru terapie, pentru ajutor și el nu făcea 
altceva decât să îi folosească ca subiecți pentru 
experimentele lui ca să creeze noi personalități. Activitatea 
sa de la Allan Memorial Institute era finanțată de fundaţia 
Rockfeller. 


CIA a mai susținut un alt fost absolvent al Harvard, Martin 
Theodore Orne (1927-2000) care era o achiziţie valoroasă 
pentru securitatea naţională având o experienţă vastă în 
psihiatrie și psihologie. Era prieten foarte bun cu doctorul 
George Estbrooks, iar fondurile pentru cercetările sale 
proveneau de la CIA prin cadrul “Human Ecology Fund” și 
“Scientific Engineering Institute”. Pentru a se mușamaliza 
acțiunile psihiatrilor CIA din programul MKULTRA s-a înfiinţat 
“FALSE MEMORY SYNDROME FOUNDATION” care avea rolul 
de a ascunde realitatea acestor experimente și să creeze 
confuzie astfel putând nega toate activităţile de pedofilie, 
abuz religios, abuz sexual și verbal, etc. Comitetul fundaţiei 
este alcătuit din toate celebrităţile din MKULTRA. Aici 
doctorului Orne i s-a mai alăturat un alt psihiatru Louis 
Jolyon West (1924-1999) care era protejatul doctorului Ewen 
Cameron. West era celebru la fel ca ceilalţi colegi ai săi 


pentru programarea hipnotică utilizând cuvintele pentru ai 
face pe pacienţii să creadă că amintirile abuzurilor suferite 
erau doar născociri ale imaginaţiei proprii și memorii false. 


Nu se poate infirma ceea ce au fost capabile să facă 
agenţiile de informaţii prin tehnicile de programare mentală 
din cadrul proiectelor strict-secrete. În faţa congresului Jules 
Romay a depus mărturie spunând un lucru incredibil: ” Noi 
știm acum că putem lua un om și dacă avem suficient timp 
la dispoziție îl putem educa să-și omoare mama și tatăl și 
să-l mănânce după ce-l face tocană”. 


Ne putem întrebarea cum ar putea cineva să deţină puterea 
doar prin faptul că deţine informaţia și controlează 
mijloacele de distribuţie a ei ( mass-media, internet, etc) și 
să și reușească să ne controleze comportamentul personal? 
Cum este posibil ca prin exploatarea puterii mentale să 
reușească modelarea secolului al XX-lea și acum al XXI-lea? 
În societate se poate identifica un tipar unic: evoluţia 
științifică a fost utilizata pe mintea umană nu pentru a ajuta 
oamenii ci pentru a-i constrânge prin fiecare descoperire 
care apare. Cel mai bun exemplu este neputinţa indusă. Prin 
anii '70 s-au făcut experimente pe câini unde s-au utilizat 
două grupuri de câini care erau electrocutaţi. În unul din 
grupuri câinii puteau opri electroșocurile prin atingerea unui 
buton, iar în celălalt nu aveau posibilitatea de a le opri orice 
ar face. Astfel s-a descoperit fenomenul care poartă numele 
de “neputinţă indusă” iar câinii care nu aveau control 
asupra electroșocurilor erau inerţi și deprimaţi. Au format un 
alt grup în care au pus câini din ambele grupuri și unde 
electrocutarea poate fi oprită sărind peste o barieră scundă. 
Câinii care sufereau de neputinţă indusă, adică cei care 
fuseseră în grupul în care electroșocurile nu pot fi oprite 
acceptau durerea și considerau că nu pot face nimic pentru 
a le stopa astfel nici măcar nu se mai deranjau să încerce. 


Credem că alegerile prezidenţiale reprezintă o democraţie 
deoarece e alegerea poporului. Insă democraţia înseamnă 


să ai putere de control efectivă asupra lucrurilor care-ţi 
afectează viață. În momentul în care un popor are de-a face 
cu războaie, control corporatist și alte probleme sub 
conducerea unui sistem politic, aceștia au impresia că le vor 
opri și rezolva votând un alt reprezentant al unui alt sistem 
politic. După ce se realizează schimbarea observă că 
războaiele încă există, controlul corporatist e la putere și 
problemele nu se rezolvă, astfel putem spune că avem de-a 
face cu neputinţa indusă. 


Cum am ajuns în situaţia în care credințele, atitudinile, 
comportamentele și valorile unei societăți s-au modificat în 
așa fel încât necesităţile individuale sunt mereu în conflict 
cu cerințele impuse de colectiv? Sec al XX-lea a impus 
tendința spre consum nemărginit sau spre a renunţa la 
lucrurile valoroase și sensibile din punctul de vedere 
personal al individului în favoarea celor superficiale și inutile 
pe care le-a promovat societatea. Astfel câteva minţi au 
reușit să ne dea peste cap viaţa și să ne-o schimbe cum au 
dorit chiar înainte de a ne fi născut. 


Nepotul lui Sigmund Freud, Edward Bernays (1891-1995) 
este cunoscut ca părintele “relaţiilor publice” și a 
“propagandei” și a folosit tehnici psihologice în domeniul 
reclamei comerciale. Este extrem de dezvoltat la oameni 
instinctul de turmă având mereu tendința de a se aduna în 
grupuri și concluziile pe care le iau sunt bazate pe emoţii, 
sentimente și dorinţe. Edward Bernays a declarat public că 
există o elită conducătoare care a preluat controlul asupra 
societăţii și care poate programa oamenii în esenţă 
asemenea unor mașini în așa fel încât dacă li se spune să se 
arunce în prăpastie o vor face fără nici un pic de reţinere. El 
este autorul a mai multor cărţi însă într-una din 1922 
intitulată “Propaganda” se lăuda cu ideile sale și spunea că 
noi ca oameni nu suntem nimic mai mult decât animale 
proaste și că mintea publicului se află în mâinile sale. A 
afirmat că poate determina oamenii să facă ce dorește el, 


fiind considerat părintele spălării pe creier și al propagandei 
chiar în momentul de început al televiziunii. Ceea ce 
descoperea unchiul său Freud referitor la modul în care 
funcţionează subconștientul, el analiza și crea propriile ideii. 
În cartea să “Propaganda” el menţionează cu claritate că 
elita conducatoare trebuie să direcţioneze credințele și 
comportamentele publicului pentru a exista o coeziune 
socială. În anul 1917 Bernays era membru al Comitetului 
Informării Publice care a luat decizia să modifice opinia 
publicului în favoarea intrării SUA în primul război mondial. 
Thomas Woodrow Wilson ( 1856-1924) l-a acreditat pe 
Bernays de a participa la “vinderea” ideii că războiul 
mondial înseamnă “răspândirea democraţiei” în întreagă 
Europa. Poate fi considerat din toate punctele de vedere 
părintele a ceea ce se numește astăzi neuro-reclamă. Este 
cunoscut faptul că prima carte în domeniul relaţiilor publice 
cu titlu “Cristalizarea opiniei publice” scrisă de Bernays a 
fost utilizată de Paul Joseph Goebbels (1897- 1945), 
politician german și Ministrul Propagandei Publice în timpul 
regimului nazist pentru propriile campanii. Asemenea lui 
Bernays au mai fost și alţi iluminaţi și modelatori ai 
consimţământului public precum Walter Lippmann (1889- 
1974) și Ivy Ledbetter Lee (1877-1934), fiind admiratori ai 
acestor tactici și reușind să extindă la maxim dresarea 
minţilor oamenilor folosind mass-media. 


Într-o carte de a sa scrisă în 1928 Walter Lippmann vorbește 
despre relaţii și opinii publice unde spune că publicul nu 
este irațional în mod inerent, dar utilizând relaţiile publice, 
propaganda și mass-media se poate accentua lipsa de 
rațiune a oamenilor. Ele ar trebui folosite pentru a prezenta 
conceptele și definițiile realităţii. Altfel spus în loc să se 
creeze pacea mondială punând la dispoziţie metode de a 
discerne realitatea de ficțiune, s-a profitat de aceea lacună 
din percepţia noastră pentru a ne induce în eroare. În 


concluzie toată istoria umană este bazată pe persoane care 
au reușit să prostească alte persoane. 


Ivy Ledbetter Lee era foarte popular în rândurile unora 
dintre cele mai celebre corporaţii și fundaţii americane. S-a 
ocupat de Standard Oil sfătuindu-l personal pe John D. 
Rockefeller. A fost numit printre primii membri ai consiliului 
Relaţiilor Externe iar în anii '30 a fost consultant a lui Adolf 
Hitler fiind însărcinat cu dezvoltarea unor strategii pentru a 
îmbunătăți imaginea Germaniei în SUA și alte țări. 


O modalitate prin care te poţi apăra de aceste propagande 
sau informaţii strategice este prin formularea de întrebări. 
Încearcă să pui întrebări şi să verifici sursa lor. Până și faptul 
că analizezi informaţia falsă pe care o primeşti de la mass- 
media te ajută să vezi încotro doresc unii să se îndrepte 
lucrurile. Obișnuinţele indivizilor s-au schimbat în așa fel 
încât să consolideze noile comportamente care respectă 
preferințele colectivului. În esenţă metoda a rămas aceeași 
dar tehnologia utilizată a evoluat. Prin televiziune se poate 
controla publicul mult mai ușor decât utilizând doar simpla 
programare lingvistică. Principalul mijloc de manipulare al 
televiziunii este reclama, programul TV fiind conceput în așa 
fel încât să menţină atenţia publicului trează pentru a 
viziona cât mai multe reclame. Uitându-te la televizor mult 
timp îţi supui mintea unui război psihologic nu numai prin 
mesaje sau semnificaţie semantică ci și prin pâlpâirea 
tubului catodic care a fost concepută în așa fel încât să te 
transpună într-o stare de vis devenind foarte influenţabil. Ai 
impresia că te uiţi doar la o imagine statică dar în realitate 
nu este așa, televizoarele moderne au LED-uri care 
funcționează ritmic pentru a antrena creierul. Studiile au 
demonstrat că omul obișnuit când se uită la TV mai mult de 
trei minute trece pe unde cerebrale alfa facilitând hipnoza. 
Undele cerebrale analizate în stare de conștientizare 
normală pe o electroencefalogramă sunt de tipul beta cu o 
frecvenţă cuprinsă între 15-30Hz, unde 30Hz înseamnă de 


obicei stres. Undele alfa sunt cuprinse într-o frecvenţă de 7- 
14Hz astfel conștiința fiind din toate punctele de vedere într- 
o stare de hiper-sugestibilitate. Nimeni nu atrage atenţia cât 
de dăunător este să te uiţi la televizor, ba chiar mai mult te 
susţin ca să te uiţi și pe calculator sau telefon crezându-se 
că este ceva normal să îţi petreci 6-8 ore din zi pe aceste 
dispozitive electronice. Televizorul a devenit arma lor 
supremă și din păcate de peste 60 de ani a preluat rolul de 
doică pentru copii. Încă de la vârste fragede ei sunt 
bombardaţi cu imagini care au diferite conotaţii (violenţa, 
sex, corupţie, etc) pentru a le obișnui mintea să le trateze 
ca divertisment. Empatia nativă a fost întreruptă, distrusă. 
Putem observa oameni și din păcate nu puţini care râd la 
traumele altora. La început rolul reclamei comerciale era de 
a prezenta funcţiile, forma și valoare unui produs. Științele 
comportamentiste și psihologice au fost aplicate reușind să 
schimbe modul în care corporaţiile își vând produsele 
consumatorilor în societate. S-a studiat piaţa de desfacere și 
s-a observat ca vânzările pot fi influențate prin manipularea 
de imagini asociate cu numele mărcilor comerciale. 
Majoritatea oamenilor au parte de iluzia că trec prin viaţă 
făcând propriile alegeri și luând propriile decizii. Analizând 
creierul în timp real se poate observa că neuro-reclama la 
ora actuala știe exact ce produs și unde anume sa Îl 
plaseze, la ce culori și imagini reacţionezi. Societatea le 
spune oamenilor indiferent de nivel să consume ca să-și 
cumpere calea către fericire susținând că aceasta este unica 
cale. Poate ca ţi se pare că este ceva normal, nu identifici 
nici o problema în asta și nu crezi ca este periculos. 
Adevărul e ca oamenii cărora nu le pasă decât să cumpere 
lucruri devin mult mai slabi din multe puncte de vedere, și 
cel mai important e că își vor pierde autonomia. Consumul 
excesiv te face să devii egoist și să nu observi că făcând 
alte lucruri poţi să devii mai puternic, liber și fericit. Reclama 
utilizează tehnicile consumerismului pentru a-i face pe 
oameni să nu le pese de altceva decât de necesităţile 


personale și de propriile sentimente. Pentru cercetările în 
care s-a analizat modul în care îţi poate fi accesat psihicul 
să poată să te influenţeze să faci alegeri pe care în mod 
normal nu le-ai face, să fii dependent de consumul de 
produse sau promisiuni s-au investit fonduri enorme atât 
private cat și publice. Se poate observa că la televizor când 
te uiţi la știri și schimbi canalele poveștile sunt prezentate la 
fel și relatate în același timp, pauzele publicitare sunt 
difuzate simultan ca nu cumva sa ai opţiunea de a te uita la 
altceva indiferent de ce canal ai alege. 


Când indivizii devin inconsecvenți în modul lor de gândire 
apare disonanţa cognitivă. Toate elementele contradictorii 
care încearcă să se impună în același timp ca fapte nu fac 
altceva decât să creeze frustrare, confuzie și agresivitate. 
Este un amestec dintre ceea ce crezi că este lumea și ceea 
ce este lumea în realitate. Disonanţa cognitivă poate fi 
considerată ca tensiunea și stresul care apar în momentul 
când oamenii au doua idei oarecum contradictorii. 
Psihologia are un rol important în domeniul reclamei 
deoarece ea este cea care creează disonanţa cognitivă sau 
mai bine spus conflictul dintre ceea ce ai și ceea ce îţi 
dorești. Elitele dorind să deţină controlul social nu apelează 
doar la jocurile mentale ale războiului psihologic și la 
reclama comercială ci se folosesc și de tratamente chimice 
care afectează fizic substanţa cerebrală pentru a susţine 
celelalte programe dăunătoare deja existente. Fundaţiile 
scutite de taxe au finanţat pe scară largă soluțiile 
farmaceutice pentru a obţine cu ele controlul social. Ele au 
sponsorizat universităţile unde se află cei mai buni profesori 
și cele mai bune talente și creiere cu condiţia ca acestea să 
studieze și să predea despre drogurile farmaceutice astfel 
ajungând ca doctorii sa fie învățați numai despre 
medicamente. 


Psihiatria este considerată a fi o profesie însă ea este o 
operaţiune imensă de control mental. Oricare dintre 


dereglările mentale oficiale ar putea fi considerată o 
minciună și un fals deoarece nu există nici un tip de test 
pentru a le diagnostica nici pentru ADHD, nici pentru 
bipolari, nici pentru schizofrenie, nici pentru depresie sau 
oricare alt tip de dereglare mentală de care s-a mai auzit. 
Comitetul Asociaţiei Psihiatrice Americane sau DSM este un 
fel de biblie a lor de diagnosticare unde ei decid ce este 
inclus în ea. Ei spun că oamenii care nu dau atenţie 
lucrurilor plictisitoare suferă de o dereglare numită deficitul 
de atenţie. Susţin că ai boală că nu acorzi atenţie lucrurilor 
că nu te interesează și că aceste lucruri te și plictisesc. 
Poate că asta ar trebui considerat un lucru bun, în loc să îţi 
pierzi timpul și să îţi umpli viața cu lucruri plictisitoare, tu 
dorești să acorzi atenţie în totalitate celor care te 
interesează și îți sunt necesare. Din momentul în care 
accepti că ai o boală, că este ceva în neregulă cu tine devii 
mult mai dispus să te supui autorităţii și să devii mai 
controlabil. Utilizarea drogurilor precum antidepresivelor 
SSRI se cunoaște faptul că conduc la un comportament 
violent implicit suicidar sau criminal. Diagnosticarea este 
una dintre problemele psihologiei și a psihiatriei prin faptul 
că nu par să aibă altă percepţie decât cea în care definesc 
patologic atitudinea antitotalitară, încăpăţânarea, revolta. 
Astfel s-a creat această putere care utilizează droguri care 
afectează creierul în diverse moduri imprevizibile și 
îngrozitoare. Asta s-ar putea numi fără reticenţă control 
mental. 


Roata societății este însăși tradiţia care ne menţine pe noi 
toţi în lanţurile obișnuinței, iar obișnuințele noastre de zi cu 
zi ne înrobesc în sistem și ne împiedică să ne dezvoltăm în 
direcția potrivită. Totul se îndreaptă către un sistem care la 
un moment dat va avea un colaps economic, va avea de-a 
face cu ceva mult mai grav decât ce-am întâlnit până acum. 
Situaţia cu care ne vom lupta va fi greu de înţeles de 
majoritatea oamenilor care nu vor conștientiza că ce se va 


întâmpla va fi din cauza politicii guvernamentale corupte și 
din păcate vor cere ajutorul acelorași politicieni corupți și 
inconștient vor primi aceleași lucruri doar că în doze mult 
mai mari. Până la urmă este vorba de oameni mai inteligenți 
ca noi, organizaţi și cu multe resurse și bani infiniţi deoarece 
ei îi tipăresc din nimic și spun că sunt reali. Singurele lucruri 
reale sunt mintea noastră, realitatea obiectivă și 
înțelepciunea care este extrem de valoroasă fiindcă ne 
învață cum să trăim laolaltă. La un moment în viața 
ajungem să ne fie frică să ne mai întrebăm care este ultimul 
gând original pe care l-ai avut. Tot ceea ce faci începând de 
la modul în care umbli, te îmbraci, vorbești până la dorinţele 
și credințele sunt lucruri care au fost construite pe 
speranţele tale în funcţie de rolul pe care l-ai ales să îl joci 
pe scena societăţii și a vieţii. Consecințele faptului că ne 
conformăm sistemului pot fi observate în fiecare zi prin 
faptul că pierzi din drepturi și intimitate și că libertatea 
devine din ce în ce mai îngrădită. Dacă tu ca individ nu 
începi să te trezești, să cercetezi și să acţionezi contra 
sistemului poţi să consideri că te sinucizi fizic, intelectual și 
spiritual. 


Devenind un gânditor critic al sistemului înseamnă că 
conștientizezi cât de puternică este această entitate 
corporatist-guvernamentală. Consecințele acestei înţelegeri 
pot fi dureroase și pe majoritatea îi fac să fie deprimati, 
apatici și placizi. Pe parcursul istoriei mulţi gânditori au 
căzut pradă depresiei și consumului de droguri fiindcă nu au 
mai putut face faţă durerii care să-i facă să renunţe cumva 
și să cadă în defetism și fatalism. 


Încearcă să nu iei în serios propaganda, nu crede ce spune 
mass-media oficială că de cele mai multe ori nu este 
adevărat. Primul lucru care ar trebui să îl facem e să 
schimbăm educaţia ca să devină ce este ea în esență. Este 
necesar să îţi formezi o conștiință și să înţelegi că intrarea 
într-un grup te face să îţi pierzi individualitatea. Să învățam 


să ne iertăm pe noi înșine, să ne iubim pe noi și pe ceilalţi și 
să arătăm mai multă compasiune pentru alţii care încă cred 
că celor ce le controlează viaţa chiar le pasă de ei. În 
momentul în care ajungi să îţi pui întrebarea “ce pot face ca 
să mă eliberez?” primul lucru care trebuie să începi e să 
analizezi realitatea care este formată din sistemul în care 
suntem prinși și extrem de bine organizată pentru a ne 
controla. Dacă nu încerci să te opui îţi pierzi identitatea și 
individualitatea devenind un pion în sistem ajungând în final 
să îţi negi propria viaţă. Libertatea nu poate avea măsură, 
nu există mai mult sau mai puţin liber, este doar liber sau 
subjugat. Nu te forța să accepti sistemul societăţii, este 
dreptul tău să nu îţi placă și să te ridici împotriva lui. 
Folosește-ţi imaginaţia și puterea creatoare pentru a-ţi crea 
propria realitatea și nu rămâne pasiv ca elitele să fabrice 
pentru tine realitatea. 


Omenirea trebuie să se întoarcă împotriva acestor globaliști 
diabolici pentru a ne recupera libertatea. Nu putem lăsa 
specia umană în mâinile acestui întuneric deplin care ne 
face rău doar din plăcere. Pentru a scăpa trebuie să ne 
eliberăm mintea și să ne trezim spiritul uman. 


SOCIETATEA MODERNĂ 


Instruirea oamenilor este una dintre cele mai 
profitabile ocupaţii din istorie. Societatea umană este greu 
de înţeles până în momentul în care deschizi ochii și vezi ce 
e cu adevărat: o serie de grupări prin care unii oamenii 
fructifică și deţin vieţile altora. Poate că nu se observă acest 
lucru deoarece guvernul oferă acces la sănătate, educaţie, 
etc., astfel lumea considerând că o parte din taxele plătite 
se îndreaptă în susţinerea lor. Este un lucru normal ca 
stăpânii să își îngrijească sclavii, să le ofere impresia că au 
anumite libertăţi sau (guvernul) că le este protejată 
libertatea. Pentru a spori randamentul se întreţin anumite 
distanţe între grupări. Unora li se permite mai puţin (strictul 
necesar pentru supravieţuire) altora mai mult (case, 
terenuri, bani) dacă asta înseamnă să producă mai mult. 


În fiecare grupare (ţară, companie, etc) mai mică sau 
mai mare, conducătorul garantează anumite privilegii nu 
pentru că le-ar păsa de supuși ci pentru a-și maximiza 
profiturile. 


În istorie au existat patru mari etape de încercare a 
controlului asupra omului. 


Prima etapă s-a dezvoltat în perioada Egiptului antic și 
presupunea constrângerea directă și brutală prin bătăi și 
torturi a oamenilor pentru a munci în realizarea unor scopuri 
a celor care deţineau puterea. Deși trupurile oamenilor erau 
dominate, creativitatea productivă a minţii rămânea în 
spatele amenințărilor și bătăilor. Controlarea sclavilor 
presupunea consumul unor resurse enorme însă 
productivitatea lor era scăzută. 


În timpul imperiului român s-a făcut tranziţia spre a 
doua etapă în care sclavii aveau dreptul la anumite libertăţi, 
ingeniozitatea și creativitatea lor conducând la mărirea 


productivităţii. Acest lucru a condus și la creșterea averii 
Romei astfel s-a creat și introdus sistemul de taxare, în final 
Roma devenind un imperiu. Libertăţile economice care 
alimentau puterea au scăpat de sub control și aceasta a 
condus la destrămarea imperiului. 


Eșecul celei de-a doua etape a dat startul celei de a 
treia, care s-a desfășurat în perioada evului mediu. S-a 
conceput ideea de proprietar, implicit simțul proprietăţii și 
taxarea. Țăranii nu erau subjugaţi în mod direct având iluzia 
de libertate, deţineau proprietăţi, lucrau pământul și 
trebuiau să plătească bir. Sistemul implementat a condus la 
subdivizarea pământurilor, astfel profitul scădea și taxele nu 
mai puteau fi plătite, într-un final aceasta s-a destrămat. 
Țăranii au fost alungaţi de pe pământurile lor strămoșești. 
Evoluţia a creat noi tehnici de cultivare oferind posibilitatea 
de a crea ferme mult mai mari cu oameni mai puţini. În 
acesta perioadă productivitatea a crescut mult facilitând 
mâncare în exces, creerea și expansiunea orașelor inițiindu- 
se un nou model de conducere, cel democratic. 


Etapa democratică, a patra fază, a început să 
funcţioneze în momentul în care ţăranii au inundat orașele, 
devenind o resursă umană imensă dar în același timp și 
ieftină pentru perioada ce avea să înceapă, era industrială. 
Clasa conducătoare a înţeles repede că pot să facă mulţi 
bani dacă le oferă posibilitatea oamenilor să își aleagă 
ocupaţia singuri. Lucrul acesta a crescut productivitatea și 
taxele pe care le plăteai conducătorilor. Puținele momente 
de libertate sunt prezervate de către conducători pentru că 
sunt profitabile. Provocarea cea mai mare a etapei 
democratice este de a realiza o creștere cât mai mare a 
averii și libertăţii care pune în pericol suveranitatea 
conducătorilor. Iniţial clasele conducătoare beneficiază de 
relativa libertate a pieţei de capital și a pieţei muncii, dar 
întâmpina o problemă referitor la posesiunile lor umane care 
datorită libertăţii și creșterii averii devin din ce în ce mai 


uzate ajungându-se într-un final să se întrebe “de ce au 
nevoie de conducătorii?” 


Se crede că să fii conducător (șef, stăpân, etc) este un 
lucru ușor deoarece noi vedem la ei doar beneficiile de care 
au parte, de putere, influenţă, bani, etc. În realitate nu este 
chiar asa... toate beneficiile au în spate niște costuri enorme 
și responsabilități mari. Cum crezi tu că ai putea lua o 
decizie importantă ce implică viaţa altor persoane când tu 
de fapt ești incapabil să iei o decizie simplă referitoare la 
hainele tale pe care în momentul achiziţionării îţi mai iei 
încă cinci prieteni care să îţi spună dacă îţi stă bine sau nu. 
Tu ar trebui să iei singur decizia asta și să îţi asumi 
răspunderea pentru ea, indiferent de ce ar spune lumea. 


Clasa conducătoare a creat un sistem din trei faze 
pentru a menţine taxarea la cote sigure. Prima fază este 
exploatarea educaţiei pentru implementarea unor idei și 
gânduri care mai târziu să poate fi controlate și exploatate. 
A doua fază constă în crearea de conflicte între cetățeni, de 
a-i face dependenţi de venit. Studiile au demonstrat că 
oamenii nu produc eficient în captivitate, însă dacă li se 
creează ideea de libertate aceștia vor face mult mai mult 
pentru conducătorii lor. Cea mai simplă metodă de a realiza 
acest lucru este să implementezi ceva din cultura lor pe 
statutul de venit (poziţia în societate) creându-se astfel 
dependenţi de ierarhia societăţii, astfel că oricine va dori să 
se răzvrătească va fi atacat de ceilalţi. Dacă cel care se 
împotrivește ipocriziei și imoralităţii celor ce “dețin oameni”, 
este atacat de ceilalţi care sunt dependenţi de funcţia dată 
de stăpân, costul controlului este mult mai mic faţă de 
controlul realizat în mod direct. Oricine își va pune întrebări 
privind virtutea libertății reale, va întâmpina clasa 
intelectuală și artistică care va ţine partea conducătorilor și 
va spune altceva decât ceea ce este. Cel mai bun exemplu 
se găsește în Japonia unde profesorii sunt singurii cetăţeni 
care nu se înclină în faţa împăratului deoarece dacă n-ar 


exista ei împărații nu ar fi. Când cele două faze întâmpină 
probleme, se apelează la cea de-a treia constând în 
conceperea de ameninţări continue din exterior ca supușii 
să fie speriaţi și în final să cerșească protecţia stăpânilor. 
Când întâlnim pericolul, ne panicăm și nu știm ce să facem, 
astfel primul gând este de a cere ajutorul. 


La ora actuală în societatea modernă servitutea este 
una voluntară, consimţită de mulțimea de sclavi care se 
străduiesc din toate puterile să își ducă viaţa din greu pe 
diferite părţi ale globului. Se promovează atât de mult 
consumatorismul, încât oamenii au ajuns la nivelul în care 
cumpără produse indiferent dacă au sau n-au nevoie de ele, 
care pe zi ce trece îi înrobesc din ce în ce mai mult. Se caută 
în mod excesiv locuri de muncă care le sunt puse la 
dispoziţie în funcţie de “gradul de instruire”, putând opta 
pentru stăpânii la care vor lucra (servi). Poate că acest lucru 
pare absurd dar a fost realizabil și pus în practică prin 
extirparea a oricărei urme de exploatare și de înstrăinare 
faţă de libertate din conștiința membrilor clasei muncitoare 
(sclavii). Modernitatea zilelor noastre a condus spre 
deosebire de sclavii altor perioade din istorie care erau 
conștienți de propria-și robie, la o clasă total subjugată care 
nu cunoaște acest lucru sau care mai bine zis nu dorește să- 
| știe și îl acceptă cu nonșalanţă. Unica lor scăpare este 
revolta, reacţia legitimă a oricărui exploatat. Aceasta este 
departe de orice gând care le trece prin cap, probabil că 
resemnarea și renunţarea la orice impune sacrificiu, au fost 
bine înrădăcinate fiind sursele lor de nefericire. Fără nici un 
pic de îndoială își acceptă viaţa jalnică și stresantă care le-a 
fost pusă la dispoziţie. Problema sclavilor moderni este 
direcționarea spre un vis nefericit în care nu aspiră la nimic 
personal doar la lucruri care în momentul achiziţionării îi 
îndepărtează de fericire astfel lăsându-se prinși în jocul 
sistemului de alienare. Asuprirea lor se modernizează la 
fiecare pas extinzându-și peste tot formele înșelătoare care 


au ca scop camuflarea condiţiei de sclav. Încercarea de a 
expune lucrurile pe față astfel de cum o face puterea și a 
dezvălui adevărul este esenţial și revoluționar. 


Prin efortul muncii lor, decorul lumii s-a transformat 
într-o închisoare unde trebuie să își desfășoare viaţa. Mediul 
înconjurător devine astfel meschin fără miros și gust care 
reflectă mizeria excesului de producţie. Construcţia acestui 
mediu este una continuă, absolut nimic nu rămâne 
constant. Reflecţia acestui spaţiu în care trăiesc este 
fundamentat de insecuritatea și amnezia generalizată cu 
care locuitorii săi trebuie să trăiască. Imaginea sistemului 
este reflectată tot mai bine în fiecare schimbare, cu fiecare 
secundă care trece lumea este tot mai mizerabilă și 
zgomotoasă asemenea unei întreprinderi industriale. 
Pământul, locul care nu trebuie să aibă proprietar a ajuns să 
fie împărțit pe parcele, astfel că fiecare bucată de pământ 
să aparţină statului sau unei persoane fizice. Trebuie 
conștientizat acest jaf social mai ales că ne lovim de el prin 
multitudinea de îngrădiri a spaţiului prin frontiere, bariere, 
garduri, ziduri, etc. Această marcare a teritoriului poate fi 
observată fizic însă în paralel se creează asocieri a spaţiilor 
astfel încât să fie conform anumitor interese ale culturii de 
piată. Lumea a ajuns un centru comercial optimizat la 
extrem pentru a facilita promovarea și cumpărarea de 
produse. Orice impediment care întâlnește 
consumatorismul, fie el natural sau uman va fi distrus. 
Concentrarea populaţiei în spaţii reduse și aglomerate 
inevitabil evocă o asemănare cu a acelora din 
cuști,închisori. Spre deosebire de sclavii din trecut, cei 
exploataţi din timpurile noastre își plătesc singuri locul de 
detenţie (locuinţa). Locuinţa a devenit un spaţiu strâmt și 
sumbru în care sunt îngrămădite noile produse achiziționate 
datorită mesajelor publicitare de care ne lovim la orice colț 
promiţându-se că vor aduce împlinire și fericire. Acest lucru 


este eronat și cu cât omul strânge mai multe produse, 
fericirea se îndepărtează de el. 


Este creată ideea că cu cât avem mai mult ne va fi 
mai bine dar în esență lucrurile stau altfel. Bogat nu este cel 
care are nevoie de cât mai mult ca să trăiască ci cel care 
are nevoie de cât mai puţin. Nu se înțelege că în esență 
produsul ideologic îl deposedează de muncă pe cel care l-a 
creat și deposedează de viaţă pe cel care-l consumă. În ziua 
de azi în comerț oferta este cea care stimulează cererea nu 
cererea determină oferta. În fiecare moment apar noi 
necesităţi care până la urmă ajung să fie considerate de 
către majoritatea oamenilor vitale. Ca exemplu am putea 
sugera că la început a fost radioul, apoi automobilul, 
televizorul, calculatorul și nu în ultimul rând telefonul mobil 
care poate fi considerat cel mai periculos dintre acestea. 
Producerea lor se realizează în masă într-un interval de timp 
cât mai scurt iar utilizarea lor excesivă reușește să 
degradeze în profunzime relaţiile umane. Unul dintre 
scopurile lor ascunse este de a-i îndepărta pe oameni unii 
de alţi (a-i izola) și de a ajuta la distribuirea mesajelor 
manipulatoare ale sistemului. Să nu uităm un lucru 
important: orice obiect care la început îl posedăm în final 
ajunge să ne posede. Cel mai bun moment în care se poate 
observa starea de decreptitudine în care a ajuns omul 
modern este atunci când acesta ia masa. Timpul pentru 
prepararea și ingerarea hranei devine din ce în ce mai scurt, 
promovându-se consumul de  quick-meals format din 
produsele industriei agrochimice. O mare parte din timp 
omul se plimbă prin supermarketuri în căutarea alimentelor 
de calitate tot mai jalnică pe care societatea i le pune la 
dispoziţie fiind inconștient că posibilitatea lui de a opta este 
o altă iluzie. În supermarketuri se găsesc din belșug diverse 
produse alimentare care încearcă să ascundă și să falsifice 
degradarea. La bază toate fiind făcute din produse 
modificate genetic, o combinaţie de conservanti și coloranți, 


de pesticide și de hormoni, și cine mai știe de ce alte 
invenţii ale științei moderne. Regula după care se ghidează 
modul de alimentaţie modern este de a ajunge la plăcere 
imediat. Plăcerea imediată este unul dintre acei factori care 
stau în spatele tuturor formelor de consum. Trăim într-o 
lume a sărăciei unde doar omul occidental este pe poziţia 
care permite consumul frenetic. Consecințele acestei 
“libertăţi” apare în locurile în care se desfășoară societatea 
totalitară, raritatea fiind reversul medaliei. Industria 
agrochimică produce suficient pentru întreaga lume, dar 
pentru sistemul actual inegalitatea înseamnă progres ceea 
ce înseamnă că foamea nu trebuie sa fie eliminata niciodată 
. O așa numitei consecinţă a abundentei alimentare este 
dată de crearea și multiplicare de noi “fabrici de 
concentrare” a animalelor și a plantelor astfel conducând la 
exterminarea speciilor care au servit și servesc la hrănirea 
oamenilor. Ne vine greu să credem că în fata dorinței de 
profit a unora, umanitatea reprezintă un nimic. 


Pământul nu are aparținător sau ar trebui să îl 
considerăm un bun comun al tuturor, însă unii îl jefuiesc de 
resurse pentru producerea de energie și alte produse. 
Deșeurile produse de consumul excesiv reduc șansele de 
supravieţuire a planetei, a speciilor care trăiesc pe ea, 
implicit a oamenilor. Pentru a exista și a se menţine 
libertatea totală a capitalismului pe care l-am putea chiar 
considera sălbatic și necontrolat, creșterea productivităţi și 
a profitului nu trebuie să se oprească. Motto-ul după care se 
ghidează societatea este: “Produ, produ ...... produ în 
continuu! ”. Există multe campanii de ecologizare și așa ziși 
salvatori ai planetei care de fapt sunt sponsorizaţi de marii 
poluatori ai zilelor noastre. Personajele din showbiz care 
susțin bunul mers al planetei sunt finanțaţi de 
multinaționale care încearcă să ne convingă ca printr-o 
simplă schimbare a stilului nostru de trăi am reuși să salvăm 
planeta când ei degradează planeta într-o zi cât ai putea tu 


să o distrugi într-o mie de vieţi dându-ţi silința. Scopul lor 
este de a arunca vina asupra noastră, să ne facă să credem 
că noi suntem răspunzători pentru degradarea pământului 
în timp ce ei pot să ne polueze în continuare mediul 
înconjurător, ba chiar mai mult, și spiritul. Aceste idei 
pseudo- ecologiste sunt mereu susținute și repetate de 
către politicienii corupţii pentru a putea primi sponsorizări 
pentru campaniile politice și din nevoia de sloganuri 
publicitare. În schimb responsabilii de poluare depun eforturi 
pentru a evita schimbarea radicală în sistemul lor de 
producţie și pentru a scăpa de ochii lumii și modifică 
superficial și doar la suprafaţă câteva lucruri mărunte. 


Sistemul actual care se bazează pe consumul frenetic 
cuprinde două tabere, una compusă din oameni care au 
averi iar cealaltă din cei care trebuie să muncească. Cei 
care fac parte din a doua categorie nu au altă soluţie decât 
să se vândă pe ei înșiși. Principala valoare pe care o cere 
jocul sistemului stăpânitor este munca în care oamenii sunt 
obligați să muncească din ce în ce mai mult pentru a reuși 
să-și plătească pe credit viaţa deplorabilă pe care o duc. 
Ajung să se epuizeze prin muncă pierzând energia vitală, 
inconștient sau voluntar supunându-se la cele mai mari 
umilinţe făcând ceva ce nu doresc să facă sau este sub 
demnitatea lor doar pentru o sursă de venit. În realitate își 
irosesc viața în activităţi extenuante pentru profitul unora. 
Ca tehnică de intimidare s-a creat șomajul care le 
stimulează sclavilor o recunoștință continuă faţă de 
generozitatea clasei conducătoare (a stăpânilor). Probabil că 
ne întrebăm ce ar trebui să facă aserviţii dacă nu ar fi supuși 
acestei torturi care poartă denumirea de muncă? Munca sub 
diverse forme de activitate este prezentată ca fiind un lucru 
eliberator. În permanenţă oamenii sunt sub presiunea 
timpului și a responsabilităţii, fiecare secundă și gest pe 
care îl fac este calculat pentru a mări productivitatea. Să 
observăm în ce hal a ajuns lumea fiind la putere 


degradarea, nenorocirea și nefericirea. Regulile jocului 
create de organizarea științifică a muncii are rolul pe o parte 
de a deposeda muncitorii de rodul muncii lor, iar pe alta 
parte de timpul care-l consumă pentru realizarea în mod 
automatic a produselor și serviciilor. De multe ori activitatea 
unui angajat este confundată cu cea a calculatoarelor, 
roboților sau a utilajelor. Oricărui angajat îi este distribuită o 
sarcină pe care să o realizeze în mod repetitiv fie ea 
intelectuală sau fizică. După un timp se acordă statutul de 
specialist în domeniu, un titlu care se găsește la nivel global 
în cadrul diviziunii internaţionale a muncii. 


Pentru puţinul timp liber care îți mai rămâne, 
societatea îţi vine în ajutor și te învață cum să ţi-l petreci în 
activităţi de agrement și vacanțe organizate. Sistemul este 
conceput în așa fel încât să îţi colonizeze toate sectoarele 
vieţii. Nici un moment al aservitului nu trebuie scăpat de 
sub control, sistemul stând în umbra sa la fiecare mișcare 
pe care acesta o face. În fiecare clipă a vieţii sale acesta 
este invadat devenind un “sclav full-time”. 


Mediul în care omul modern își desfășoară existenţa a 
atins o degradare generalizată, aerul pe care îl respiră, 
hrana pe care o consumă, stresul condiţiilor de muncă și a 
traiului îi deteriorează per ansamblu viaţa. Toate acestea 
stau la originea noilor boli întâlnite la oameni în prezent. 
Cea mai gravă dintre boli este atitudinea sa de servil pentru 
care nu există leac. Eliberarea de această mentalitate și 
condiţie prezentă îl va îndruma spre vindecarea suferinței. 
În fiecare clipă medicina avansează, se găsesc noi metode, 
medicamente și tehnologii care ajută la vindecare. Acestea 
se bazează pe o singură modalitate de a vindeca maladiile 
sclavului modern: MUTILAREA!!! Medicina modernă supune 
pacienţii la operaţii chirurgicale, antibiotice (anti bios = anti 
viaţa) sau chimioterapii. Nu se axează niciodată pe sursa 
provenienţei durerii doar pe consecințele acesteia. Se 
dorește menţinerea bolii într-un stadiu mediu încât omul să 

fie capabil să muncească dar să iși facă abonament la 
industria farmaceutică, astfel lunar o parte din banii munciţi 
să îi dea pe medicamente. O cercetare care presupune 
evaluarea cauzelor ar conduce inevitabil la o condamnare a 
organizării sociale, precum actualul sistem, care reduce 
totul la produse, tot așa și corpurile noastre sunt privite ca 
niște produse, obiecte de studiu în experimentele unor 
persoane considerate  pseudo-întelepţi ai medicinei 
comerciale și biologiei moleculare. În prezent se studiază 
descifrarea ADN-ului uman dorindu-se o nouă strategie care 
va fi utilizată de putere pentru a mări controlul. Scopul 
decodificării genomului uman nu este de a ajuta sau a 
conduce umanitatea spre bunăstare ci obiectivul ei este de 
a amplifica considerabil formele de dominare. Prin urmare 
ca multe alte lucruri corpul nostru nu ne mai aparţine. 
Dominarea și supunerea dezvoltă în interiorul nostru 
reflexele de servitute. 


În viaţa omului tot ce este mai bun trece pe lângă el 
fără a fi conștient, continuând traiul în același mod din 
obișnuinţă sa de a se supune. Este atât de bine înrădăcinată 
supunerea încât a devenit a două sa natură. Continuă să se 
supună fără a se întreba “de ce?” poate că pentru simplu 
fapt că consideră că “trebuie”. Treimea care îi domină viaţa 
este compusă din supunere, producţie şi consum. Încă de 
mic este învățat să se supună părinţilor, mai apoi 
profesorilor continuând șefii, proprietarii, comerciantii, etc. 
Este obligat să se supună legii și forțelor de ordine, tuturor 
puterilor cu care are de a face fiindcă asta a fost învățat să 
facă cel mai bine. Pentru el cel mai înspăimântător lucru 
este nesupunerea pentru că aceasta înseamnă risc, 
schimbare și aventură. Precum un copil care în momentul în 
care își pierde din vedere părinţii începe să se panicheze 
așa și sclavul modern se simte rătăcit fără sistemul care “l-a 
creat”. Un lucru esenţial ca supunerea să continue este 
frica. Trebuie să facem diferenţă între frică și pericol, frica 

este un sentiment pe care tu poţi să îl controlezi, însă 
pericolul nu poate fi controlat. Frica este cea care 
transformă omul în sclav și reușește să îl menţină în această 
condiție. Am ajuns să ne plecăm în faţa stăpânilor lumii 
acceptând o viaţa plină de jignire, înjosire și alte mizerii 
doar din cauza fricii. Ceea ce este mai grav e faptul că din 
punct de vedere numeric suntem mai mulţi decât cei care 
guvernează. Puterea lor nu constă în forţa de ordine (poliţia, 
armată) ci în acordul nostru de a fi supuși. Încercăm să ne 
justificăm lașitatea în fața înfruntării legitime a puterii care 
ne exploatează prin diverse discursuri de umanism 
moralizator. Refuzul violenței care ar sta la baza revoltei 
este bine fixat în mentalitatea celor care încearcă să se 
opună sistemului în numele valorilor pe care chiar acesta ne 
învaţă. Când puterea trebuie să își desfășoare supremaţia 
nu există nici o problemă în recurgerea la violenţă. În acel 
moment nu se mai ţine cont de drepturi, de valori, de nimic 
„„..„ ei trebuie să domine. 


Deși sistemul a evoluat și este bine pus la punct 
există indivizi care scapă de această manipulare ceea ce îi 
face sa fie puşi sub supraveghere. Orice acţiune de 
răzvrătire sau încercare de a demasca sistemul este 
considerată și încadrată ca act de terorism sau nebunie. Au 
parte de libertate doar cei care susţin și apăra interesele 
comerciale ale societăţii iar cei care fac parte din opoziţie 
sunt consideraţi clandestini. Consecința de care au parte 
opozanţii este represiunea. Lipsa reacției sau a susţinerii din 
partea majorităţii faţă de această represiune se datorează 
campaniilor media și politice care încearcă să ascundă 
conflictul din societatea reală. 


Asemenea tuturor oamenilor asupriţi din istorie, 
sclavul modern caută să își aline suferința care îl cuprinde și 
să fugă de răul care-l invadează prin misticism. Noul său zeu 
căruia i-a vândut sufletul nu este nimic mai mult decât o 
nonexistenţă: o bucată de hârtie inscripționată cu un număr 


care are o valoare artificială și o conotaţie doar pentru că 
lumea a decis sa îi dea unul. Pentru acest zeu oamenii au 
ajuns să muncească, să studieze, să lupte și să se vândă pe 
sine. Omul renunţă la orice principiu, valoare sau demnitate 
și este dornic să facă orice sacrificii pentru noul zeu. El 
crede că libertatea sa constă în acumularea de cât mai mulți 
bani de parcă posesia și libertatea ar fi pe aceeași lungime 
de undă. Libertatea constă într-un efort bazat pe stăpânirea 
de sine, din dorinţa și voinţa de a acţiona: libertatea se 
regăsește în A FI, nu în A AVEA. Ca să fii liber este necesar 
să nu servești și/sau supui sub nici o formă. Pentru a-ți 
redobândi libertatea e nevoie să renunţăm la anumite 
“obișnuinţe” pe care se pare că nimeni nu are curajul de a le 
înfrunta. Într-adevăr este greu să renunţăm la telefonul 
mobil pentru că sistemul este conceput în așa fel încât să te 
facă să devii dependent de el, dar se poate trăi fără el, îţi 
trebuie doar un pic de curaj, muncă și efort pentru a-ți 
organiza traiul. Vor să ne convingă că organizarea prezentă 
a lumii este cea mai bună alegere și nu există o altă 
alternativă. Sclavul modern s-a resemnat să ducă o astfel de 
viaţa plină de “obișnuinţe” având impresia că sunt vitale și 
nu caută alte alternative fiind convins că nu există. Forța 
prezentei dominării a reușit prin diverse metode sa 
convingă clasa dominanta că ideologia care stă în spatele 
sistemului este adevărata natură a umanităţii implicit 
acceptarea condiţiei sale. Încercarea de gândi, concepe sau 
visa la o altfel de lume este considerată o infracţiune și 
condamnată unanim de către mass-media și toate entităţile 
de putere. Infractor ar trebui considerat cel care contribuie 
conștient și inconștient la susţinerea și promovarea actualei 
structurii a societăți dominante, căci el (sistemul) este cea 
mai mare nebunie și ne conduce spre autodistrugere. 


Pentru a controla într-un mod cât mai eficace sistemul 
acesta a fost nevoit să cucerească în totalitate conștiința 
oamenilor. Din momentul în care represiunea și-a făcut 


apariţia aceasta a fost transformată în acţiuni de convingere 
și utilizată în educarea sclavilor. Este necesar ca aceștia să 
uite de condiţia servilă, încarcerare și viaţă mizerabilă de 
care au parte. Masele hipnotizate care sunt în permanent 
conectate la ecranele care îi acompaniază pas cu pas în 
viaţa cotidiană este cea mai bună dovadă. Insatisfacţia lor 
permanentă este deturnată prin refluxul manipulat de a dori 
și a visa la câștiguri de bani fabuloase, la o viaţă luxoasă, la 
faimă și aventură. Speranţele lor sunt la fel de deplorabile 
precum viaţa pe care o trăiesc. Totul este definit de imagini 
care poartă în esenţă mesajul ideologic al societăţii 
moderne și slujesc ca instrument de unificare și 
propagandă. Odată cu începerea deposedării omului de 
viață și de lumea reală, imaginile se multiplică. Mesajele din 
spatele lor sunt foarte simple doar că nu le percepem: 
supune-te, cumpără și nu pune întrebări, stai calm și fii 
ascultător, uită-te la televizor și nu-ţi folosi imaginaţia, 
banul este singurul tău zeu. Pentru că libertatea să fie 
stârpită de la rădăcină, copiii devin prima ţintă a acestora. 
De la cele mai fragede vârste trebuie prostiţi și distrusă 
orice formă de reflexie și de critică. Acestea pot fi realizate 
doar împreună cu complicitatea deconcertată a părinţilor. Ei 
înșiși caută să cumpere mărfuri care ajung să le înrobească 
copiii. Inconștient ei abdică de la statutul de părinte care are 
rolul de educator trimițându-i într-un sistem de abrutizare și 
mediocritate. S-au creat imagini în funcţie de vârstă și de 
clasă socială. De multe ori aceste imagini sunt făcute în așa 
fel încât să fie confundate cu cultura sau/și cu arta. Pentru a 
vinde piaţa comercială face apel la cele mai josnice 
instincte. În societatea de consum preţul cel mai mare îl 
plătește femeia, pe care o putem considera de două ori 
sclavă fiind redusă și tratată ca și obiect de consum. În 
prezent cea mai simplă și eficientă formă de comunicare 
este imaginea, prin ea se construiesc modele, se 
abrutizează și se mint masele astfel reușind să li se creeze 
frustrări. Mentinerea ideologiei de piaţă se realizează prin 


imagini difuzate în mod repetitiv având un singur ţel: SĂ 
VÂNDĂ!. În atingerea profitului ei vor să ne vândă orice: 
modele de viaţa, produse, comportamente, etc. Sărmanilor 
oameni li se spune că trebuie să se distreze, însă 
divertismentul nu are alt scop decât distragerea atenţiei de 
la adevăratul rău care îi domină. Ei își cedează viaţa pe 
mâna altora pentru a face ce doresc cu ea, ba chiar mai 
mult sunt mândri de acest lucru. Își dau silința să se arate 
satisfăcuți însă nu pot păcăli pe nimeni, realitatea din 
interiorul lor iese la suprafaţa. Fărâma de “timp liber” o 
pierd uitându-se la niște bufoni care îi fac să radă, să cânte, 
să viseze sau să plângă. O cale prin care sclavii “simt că 
trăiesc” sunt canalele de sport unde aceștia au parte de 
“trăiri” precum succesul și eșecul, efortul și victoria, lucruri 
care le lipsesc din viața de zi cu zi. De cele mai multe ori își 
trăiesc viața cu impresia și imaginaţia că sunt altcineva în 
fața televizorului și a calculatorului. În trecut, supunerea era 
cumpărată de către împărații Romei antice cu pâine și jocuri 
în arenă. În zilele noastre ea este cumpărată cu 
divertisment și consum de nimic. 


Succesul dominării conștiinței a fost datorat utilizări în 
mod abuziv a limbajului de către clasa conducătoare, atât 
cea socială cât și cea economică. Mijloacele de comunicare 
sunt în proprietatea puterii, astfel au autoritatea de a 
propaga ideologia de piaţă prin sensuri fixe fragmentate sau 
ambigue atribuite cuvintelor. Cuvântul este cea mai 
puternică armă, cu el poţi să susţii sau să distrugi un om. 
Cuvintele par și sunt prezentate ca fiind neutre dar ele 
ascund multe înțelesuri. Sub controlul puterii ele 
desemnează alte sensuri decât adevărata realitate. Înainte 
de toate este un limbaj al resemnaării, al neputinței, al 
acceptării pasive a lucrurilor așa cum sunt și cum trebuie 
menținute în continuare. Cuvintele au devenit valetii 
sistemului stăpânitor al vieţii chiar și folosirea simplistă a 
limbajului ne condamnă la neputinţă. Limbajul nu trebuie 


considerat doar o altă formă adițională de dominație, el este 
inima proiectului de aservire al sistemului totalitar de pe 
piaţă. O schimbare reală se poate numai în cazul în care se 
realizează o  re-întoarcere a ce înseamnă limbajul și 
comunicarea în esenţă între persoane. Cuvântul începe să ia 
diverse forme fiind reinventat de câtre grupuri de oameni 
pierzându-și originea. Forţa unificatoare este dată de 
creativitatea spontană care sălășluiește în fiecare dintre noi. 


Omul modern este este prins în robia morală, politică, 
economică, etc. dar este convins că în realitate este 
cetăţean care dispune de drepturi ceea ce înseamnă că el 
face parte dintr-o naţiune liberă. Posibilitatea de a avea 
“opțiuni și liberă determinare” îi oferă dreptul la vot și la 
alegerea celor ce îl vor conduce. Nu trebuie să cădem pradă 
iluziei că natura societăţii în care trăim zi de zi se va 
schimba prin alegerea unui alt partid sau sistem politic 
indiferent de ţară. Realitatea este altă faţă de ceea ce ne 
prezintă mass-media (TV, internet). Opoziția pe care o 
vedem este una de suprafaţă, superficială, în realitate ea nu 
există! Toate partidele politice în esenţă au același scop: 
conservarea societăţii de piaţă actuale! Partidele politice 
odată ajunse la putere nu doresc să schimbe nimic din 
dogma societăţii cotidiene. Împreună cu complicitatea 
mass-mediei, partidele de la putere au monopol asupra 
tuturor formelor de comunicare astfel reușind ca maselor să 
le arate că există învrăjbire între ele, certându-se pe detalii 
nesemnificative, structura sistemului rămânând în 
continuare neschimbată. Disputa pe care aceştia o susțin 
este pentru scaunele și funcțiile din sistemul politic. 
Scandalurile penibile difuzate de media, nu au alt scop 
decât de a ocupa timpul și a distrage atenţia de la ceea ce 
este real, de la o alegere pe care ar trebui să o facem ca 
societatea în care trăim să devină una liberă. Dezbaterea 
partidelor bazată pe înfruntarea de idei este eclipsată de 
superficialitate și trivialitate reușind să înlăture profunzimea 


ideilor. Sistemul politic actual deși este considerat unul 
democratic, este departe de ceea ce înseamnă democraţie 
în adevăratul sens al cuvântului. Ideea democraţiei este că 
la treburile cetățenești sau organizatorice ale unei cetăţi să 
participe în masă și în mod direct cetățenii, având ca 
obiectiv obţinerea unui trai în comun mai bun. Structura 
sistemului politic uzurpă numele de democraţie, puterea 
cetățenilor este limitată la un simplu vot, mai bine zis la un 
nimic. Funcţiile politice sunt ocupate în mare parte de către 
cei din clasa economică indiferent că sunt de dreapta sau de 
stânga. Din orice punct am analiza situaţia în nici un caz 
puterea nu trebuie cucerită, cel mai bine ar fi ca ea să fie 
distrusă. Prin însăși natura ei, ea dă dovadă de tiranie, 
indiferent de cine o exercită: rege, dictator sau președinte. 
“Democraţia actuala” le creează “sclavilor” iluzia că ei înșiși 
aleg “stăpânul” pe care îl vor servi. Libertatea de vot a făcut 
din ei complici la suferința, tirania și răul care îi oprimă. 
Oamenii nu au devenit sclavi din cauza că există stăpâni, ci 
stăpânii există datorită lor fiindcă au ales să fie sclavi. 
Scriitorul și filozoful francez Denis Diderot a spus un lucru 
interesant: “Natura nu a creat nici stăpâni și nici sclavi. lar 
eu nu doresc nici să dau, nici să primesc legi.” 


Ideologia sistemului dominant este prezentă în toate 
sectoarele vieţii și ne spune că trebuie să producem, să 
vindem, să consumăm, să acumulăm cât mai mult susținând 
că aceasta este calea spre eliberare, fericire. Sistemul nu 
mai are nici o legătură cu moralitatea, a redus întreaga 
umanitate la simple raporturi de piaţă transformând planeta 
noastră într-o simplă marfă de consum. Ne impune o datorie 
pe care trebuie să o plătim prin munca servilă, ne oferă 
dreptul la proprietate privată și ne îndrumă să venerăm zeul 
creat de sistemul însăși, banul. Alegerea sau curajul de “a fi 
diferit, de a te face remarcat” este atent supravegheată de 
cei de la putere, dorind ca pe “podium” să urce numai cei 
care susţin ideologia dominantă. Media este filtrul care 


oprește gândirea critică la adresa sistemului, prin ea ni se 
spune ce este bine și ce este rău, ce putem vedea și ce nu... 
Factorii care susţin structura sistemului: omniprezentă 
ideologiei, controlul apariţiilor publice, venerarea banului, 
absenţa pluralismului democratic, absența opoziţiei vizibile, 
represiunea sub toate formele ei, etc; nu fac altceva decât 
să ne arate faţa adevărată a totalitarismului modern sau 
cum îl numesc alţii “democraţie liberala”. Și mai corect 
putem să îl numim sistem totalitar de piaţă reușind să 
realizeze ce alte sisteme totalitare nu au putut: dominarea 
întregii lumi de către o singură ideologie. Cu fiecare clipă 
care trece, exilul va deveni imposibil!!! 


ILUZIA LIBERTĂȚII PRIN MULTITUDINEA DE OPȚIUNI 


Peste tot unde privim, într-un fel sau altul ni se spune că 
suntem persoane libere care au posibilitatea de a acţiona 
după voinţa și dorinţa noastră. Una dintre teoriile pe care se 
bazează societatea este că trebuie maximizat nivelul de 
libertate individuală prin ridicarea bunăstării cetăţeanului. 
Libertatea este un lucru esenţial, valoros pentru a fi om și 
deţinând o oarecare libertate oamenii vor acţiona individual 
pentru a maximiza bunăstarea personală și vor lua decizii 
singuri. Însă societatea ne tot vorbește de libertate, dar în 
realitate ea ne oferă doar o iluzie a libertăţii, ceva care este 
departe de adevăratul sens al cuvântului. Orice opţiune pe 
care ţi-o oferă sau decizie pe care trebuie să o iei sunt bine 
orientate astfel încât să ajungi acolo unde ești programat de 
alţii să ajungi. Cu cât ţi se oferă mai multe alegeri ai 
impresia că devii mai liber, fiind mai liber traiul tău este mai 
îmbelșugat. Ideea asta nu încearcă nimeni să o nege fiindcă 
este atât de bine implementată și promovată în mintea și 
vieţile noastre. Lucrul care alimentează această libertate a 
fost progresul. Pe zi ce trece evoluţia din diverse domenii ne 
creează noi opţiuni și ne supune la noi alegeri. Pentru a 
înțelege mai bine această idee o să ofer câteva exemple: în 
trecut existau un singur tip de paste, astăzi când mergi în 
supermarket găsești câteva zeci de tipuri de paste în funcţie 
de model, timp de fierbere, compoziţie, etc. Să nu uităm de 
sosurile pentru ele care sunt gata pregătite sau poţi să îţi 
prepari singur unul acasă. Și dacă calculezi toate 
combinaţiile dintre sosuri și paste, numărul de reţete pe 
care le-ai putea prepara este de ordinul miilor. Multitudinea 
de opţiuni se găsește și în alte domenii, precum în cel al 
comunicaţiilor. În rândul telefoanelor mobile, ai putea opta 
pentru un număr enorm de mare. Telefonul mobil vine la 
pachet cu o groază de opţiuni pe care probabil nu le vei 
folosi niciodată dar cu siguranţă le plătești. Una dintre 
probleme este că nu găsești un telefon care să nu știe multe 


sau mai frumos spus să nu fie mai deștept ca tine. Această 
creștere de opţiuni are loc și în domenii mai importante din 
viață nu doar la simplele cumpărături de zi cu zi. Spre 
exemplu în domeniul juridic unde mergi la un avocat care să 
îți rezolve o anumită problemă. Dar în realitate ce se 
întâmplă? Te duci la avocat și acesta îţi spune că poţi să 
alegi între varianta A și varianta B, îţi expune riscurile și 
avantajele fiecăreia și pe urmă te întreabă pe care o alegi. 
Tu îl întrebi pe el pentru care să optezi și el îţi repetă 
avantajele și riscurile din nou. Și îl întrebi ce ar face dacă ar 
fi în locul tău? Și probabil îţi răspunde că nu este în locul tău 
și că tu trebuie să iei decizia. Ceea ce se întâmplă de fapt 
este o tranziţie a responsabilităţi de la o persoană (avocatul) 
care cunoaște și știe sistemul la una (Clientul) care nu știe 
nimic și implicit din lipsă de cunoștințe este incapabil să ia 
decizii în domeniu. 


Un lucru cu care ne confruntăm zilnic este identitatea 
noastră. Până și ea a devenit o problemă de alegere. Nuo 
moștenim și nici nu încercăm să o menţinem deoarece 
avem posibilitatea de a o inventa zilnic după bunul plac. În 
fiecare dimineaţă trebuie să decizi ce fel de om dorești să 
fii. Una dintre situaţiile pe care le întâlnește un om pe 
parcursul vieţii este referitoare la familie. În trecut era mult 
mai simplu, știai că trebuia să îţi întemeiezi o familie cât mai 
devreme și după aceea cât mai repede să faci copii, singura 
opţiune era cu cine. În prezent situaţia beneficiază de mult 
mai multe opţiuni. Astfel îţi pui întrebări care te consumă. 
Începi să te întrebi dacă ar trebui să te căsătorești sau nu? 
Dacă trebuie să o faci acuma sau mai târziu? Dacă să îţi 
construiești înainte o carieră? Când să ai copii? etc. Cu toţii 
caută răspunsuri la aceste întrebări și este normal să și le 
dorească fiindcă sunt lucruri importante pentru tine ca 
individ și alegerile pe care le vei face îţi vor influenţa tot 
restul vieții. 


Din orice perspectivă privim viaţa, este vorba de o serie de 
opțiuni care cu trecerea timpului se înmulţesc. Poate că 
acest lucru îl consideri ca ceva benefic însă există și efecte 
negative. Unul dintre ele, deși pare paradoxal este că ne 
produce paralizie mai mult decât să ne elibereze. Având 
atâtea opțiunii îţi vine foarte greu să optezi pentru una 
deoarece trebuie să depui un efort imens ca să reușești să 
le analizezi pe toate pentru a reuși să faci cea mai bună 
alegere și astfel pro-creștinezi decizia. Ești prins într-un cerc 
vicios fiindcă nu îţi dorești să greșești mai ales când e vorba 
despre lucruri care ţin de viaţa ta. Un alt efect întâlnit, 
bineînțeles dacă reușești să treci de starea de paralizie este 
cel al insatisfacţiei generat de rezultatul alegerii. Cu cât 
există mai multe opţiuni cu atât crește insatisfacţia. În 
momentul în care faci o alegere greșită e mult mai ușor să 
îți închipui că ai fi putut face o altă alegere mai bună. 
Alternativa pe care ţi-o imaginezi îţi creează regret faţă de 
opțiunea aleasă și acesta îţi scade din satisfacția obţinută 
de pe urma alegerii făcute chiar dacă era cea mai bună 
decizie. Când sunt o multitudine de alternative de luat în 
considerare este ușor să vezi doar caracteristicile 
atrăgătoare ale alternativelor pe care le respingi și asta te 
face să te simţi mai puţin satisfăcut de alternativa aleasă. 
Ceea ce ar trebui făcut e să trăim clipa fără să ne mai 
gândim la celelalte lucruri care pot avea o mulţime de 
trăsături atrăgătoare, altfel o să vezi ceea ce faci tu mai 
puţin atractiv. Un alt efect negativ este cel al extinderii 
așteptărilor. Având posibilitatea de a alege dintre atâtea 
opţiuni, după ce le analizezi o alegi pe cea care ţi se 
potrivește cel mai bine și îţi dai seama că te simţi prost. De 
ce? Motivul se datorează numărului de opţiuni care cu cât 
crește cu atât cresc și așteptările. Dacă ai o singură opţiune 
nu dezvolți nici o așteptare deosebită, dar atunci când ai o 
mulțime de posibilităţi te aștepți ca să fie una perfectă. 
Astfel intervine compararea dintre ceea ce ai primit și ceea 
ce așteptai, iar rezultatul este dezamăgitor în majoritatea 


cazurilor. Crearea de noi opţiuni în societatea umană nu 
face altceva decât să crească așteptările și dorinţele ceea 
ce va conduce la mai puţină satisfacţie ceea ce va genera 
depresie. 


Motivul pentru care totul era mai bine atunci când totul era 
mai rău se datora faptului că puteai să ai parte de surprize 
plăcute la fiecare pas fiindcă așteptările erau reduse. În 
societatea actuală, cetățenii avuţi au fost învățați să aștepte 
perfecțiunea, cel mai bun lucru pe care-l poţi spera e că 
lucrurile să fie cel puţin atât de bune pe cât te aștepți tu să 
fie. Nu vei mai fi surprins plăcut fiindcă așteptările tale sunt 
extrem de mari. Unul dintre secretele fericirii este de a avea 
așteptări reduse. 


În momentul în care nu ai decât o opţiune și nu ești 
satisfăcut de ea începi să te întrebi de ce? Cine este de 
vină?. Răspunsul este unul simplu: viaţa, lumea, societatea, 
nu puteai face altceva decât acel lucru. Însă când dispui de 
multe opţiuni și o alegi pe una care te dezamagește și te 
întrebi de ce? și cine este de vina? răspunsul e clar: TU! 
Aveai atâtea posibilităţi și tu ai ales-o pe asta, nu poţi găsi 
nici o scuză pentru eșec. Vina este numai a ta în totalitate. 


Experiențele dezamăgitoare pe care le trăiesc oamenii sunt 
un factor care generează depresie în societatea noastră. 
Oamenii devin dezamăgiţi deoarece standardele lor sunt 
mult prea ridicate și aruncă vina pe ei, astfel că putem 
spune că astăzi o ducem mai bine dar ne simţim mai rău. 


Ne este promovată ideea că totul este posibil, că putem 
face ceea ce dorim, însă această propagandă în loc să ne 
ofere libertate, în realitate ne pietrifică și scade nivelul 
satisfacţiei, în final ajungându-se la o creștere a depresiei în 
rândul societăţii. Tot ceea ce ni se pare că ar fi libertate nu 
este altceva decât o iluzie și orice am face, o facem că 
cineva ne-a dat voie. Suntem asemenea unui animal în 


grajd. Pe teritoriul său are voie sa facă absolut ce își 
dorește, este “liber”. 


BANUL CEL MAI PUTERNIC DROG ADORAT CA PE UN 
ZEU 


Timpul și libertatea sunt adevarata bogăţie a omului. Banul 
este instrumentul de schimb pentru  tranzacţionarea 
timpului tău, îl poţi considera un container în care îţi 
stochezi energia economică până când ai nevoie de ea. 
Societatea este construită în așa fel încât oamenii să 
depindă de bani. Tot timpul există o îngrijorare referitoare la 
bani dacă am suficienţi sau dacă nu cheltuiesc prea mult. 
Majoritatea problemelor se rezumă la bani. Probabil că te 
gândești dacă ei nu ar fi fost, totul ar fi fost mult mai bine, 
dar banii au o putere enormă de seducţie și există mereu 
acea atracţie a șansei de-a face mai mulţi. Multe tulburări, 
suferinţe și neliniști au la origine banii. Se spune că banii fac 
pământul să se învârtă, cu ei poţi să îți cumperi o viață mai 
bună, unii chiar cred că banii sunt însăși viaţa. Credința 
oamenilor e că dacă devin mai bogaţi vor trăi mai bine și 
vor fi mai fericiţi. Asta nu este foarte probabil deoarece 
standardul absolut de trai al unui om nu mai are legătură cu 
banii după ce este mai presus de sărăcie. Conexiunea pe 
care o au oamenii cu banii este tulburătoare și supărătoare 
și aici nu ne referim doar la cei care nu îi au și se simt 
marginalizaţi din lipsa lor ci și la cei care îi au, milionarii 
sunt stresaţi în continuu de bani, astfel că oricât de mulţi ai 
avea niciodată nu o să scapi de problemele generate de 
bani. 


Astăzi, cu sau fără voie întreaga lume se bazează pe 
aceleași reguli economice. Sistemul monetar s-a dezvoltat la 
nivel global și a reușit să defecteze fiecare sistem social și 
ecosistem local de pe planetă. Principala regulă este de-a 
face bani cu orice preț. Banii au ajuns mai importanţi decât 
Dumnezeu, lumea naturală sau fiinţa umană, așa strânsă e 
legătură noastră cu banii. O parte a problemei este 
generată de faptul că oamenii nu se gândesc ce sunt banii, 
de unde provin, cum au fost creaţi și cum se controlează. 


Acum 5000 de ani egiptenii au început să utilizeze argintul 
și aurul ca formă de plată predominantă, dar nu era încă o 
formă de bani. Bucăţile de aur și argint nu erau 
interschimbabile deoarece aveau formă, puritate și greutate 
diferită. Nu era o unitate la fel ca cealaltă, asta însemnând 
că nu există nici un preț pentru nimic, nu puteai spune asta 
valorează atâtea unități. Schimbul de valori era dificil și 
semăna mai mult cu un joc de ghicit. Unul dintre motivele 
pentru care există probleme cu banii este că oamenii nu 
înțeleg diferența dintre bani și valută. Valuta este un mediu 
de schimb, o unitate de măsură fiind durabilă, portabilă, 
divizibilă și fungibilă. Fungibil înseamnă o unitate este 
identică cu cealaltă, are aceeași calitate și putere. Banii 
dețin aceleași calități ca și valuta plus abilitatea de a stoca 
valoarea o perioadă lungă de timp. Valuta pe care o avem 
este o unitate de cont și guvernele o pot printa în mod 
nelimitat, motivul pentru care argintul și aurul sunt forma 
optimă de bani datorită proprietarilor lor. Poate fi un mediu 
ușor de schimb pentru că pot stoca o cantitate imensă de 
valoare într-un spaţiu redus și au aceeași valoare pe toată 
planeta. Nu se corodează, același aur pe care îl foloseau 
egiptenii, se folosește și azi, este în cantitate limitată și 
guvernele nu îl pot tipări. Şi-a păstrat puterea de cumpărare 
în timp ce valutele care nu sunt acoperite în aur și argint au 
ajuns la valoare zero, rata lor de eșec este de 100%. Valuta 
fără acoperire este o valută creeata din ordin 
guvernamental, provine din tipografiile lor, primesc o 
valoare oficială, în final ajunge la valoare zero. 


În SUA, înainte de primul război mondial orice bancnotă 
emisă menţiona că este acoperită de trezorerie în monede 
plătibile purtătorului la solicitarea acestuia. Bancnota era o 
simplă chitanţă care îţi asigura redarea aurului. Așadar 
valuta care circulă pe piaţă era dolarul de hârtie dar care 
reprezenta banii (aurul din seif). Banii trebuie să stocheze și 
să-și menţină puterea de cumpărare pe o perioadă cât mai 


lungă de timp, însă valutele naţionale sunt doar instrumente 
ale sectorului financiar și al guvernului care au ca scop 
extragerea timpului și libertăţii tale prin furtul puterii de 
cumpărare. 


Pentru a se realiza schimbul economic, este nevoie de bani, 
ei fiind modalitatea prin care orice tranzacţie trebuie 
încheiată. Societatea se bazează pe schimbul de mărfuri și 
servicii și pentru ca acestea să fie realizabile sunt folosiți 
banii ca intermediar. Sunt elementul care controlează 
economia, iar cine controlează banii deţine controlul. În 
decursul istoriei, societatea a folosit nenumărate lucruri 
diferite ca bani. Oare comportamentul uman poate fi afectat 
de ceea ce alege societatea ca bani? 


Mentalitatea convențională, clasică de gândire referitoare la 
bani este că aceștia sunt un intermediar pasiv de schimb 
care este utilizat ca oportunitate pentru a se realiza 
schimburile între indivizi și că nu afectează nici tranzacţiile 
care se efectuează și nici relaţiile dintre oamenii care îi 
folosesc. Această mentalitate este eronată. 


Indiferent de forma de banii care se folosește, aceștia au o 
proprietate cheie referitoare la nivelul abundenței sau 
deficitului unităţii folosite pe post de bani. Abundenţa va 
prolifera comerțul, oamenii vor face mult mai ușor schimb 
de bunuri și servicii, iar insuficienţa va crea o problemă 
gravă, va împiedica schimbul de bunuri și servicii. Există 
studii care demonstrează ca tipul de unitate folosită ca 
mijloc de schimb poate influenţa relaţiile dintre oameni. 
Sunt multe tipuri de sisteme monetare, unele dintre ele 
stimulează comportamente sociale responsabile, iar altele 
promovează comportamente antisociale, periculoase. Banii 
sunt o proiecţie a inconştientului colectiv al societăţii. Dacă 
dorești să afli ce înseamnă banii pentru oameni vei fi uimit 
să vezi că este ceva confuz, o superstiție, un mit sau ceva 
religios. Majoritatea oamenilor habar nu au ce sunt ci doar Îi 
utilizează sau mai corect spus banii îi folosesc pe ei. 


Oamenii cred că banii sunt creaţi de guvern sau de băncile 
centrale, însă nu este așa, sunt creaţi de sistemul bancar 
unde băncile joacă un rol parţial și deţin monopolul complet 
asupra procesului de creare a banilor. Iniţial mergeai la 
bancă și îţi depozitai aurul și bancherul îţi oferea un 
certificat de depozit care demonstra că ai o anume cantitate 
de aur la bancă. Sistemul monedelor de hârtie a apărut în 
momentul în care s-a putut tranzacţiona cu aceste bucăţi de 
hârtie primite de la bancă. Comercializarea bucăţilor de 
hârtie în schimbul aurului se putea realiza cât timp alţii 
puteau răscumpăra aurul de la bancă în numele tău. 
Renumele băncii care e inscripționată pe hârtie asigură 
oamenii că există o bucată de aur care așteaptă să fie 
răscumpărată. Odată cu creșterea încrederii în bănci 
oamenii nu mai încasează chitanţa, cel care o deţine o 
comercializează, ajungând să fie tranzacţionată de multe ori 
până să fie răscumpărat aurul. Băncile au descoperit că 
oamenii plăteau cu chitanţele nu cu aurul din bancă și că 
nimeni nu mai vine să ia aurul. Atunci bancă și-a dat seamă 
că dacă nimeni nu ridică aurul din depozit ar putea emite 
mai multe hârtii și puteau împrumuta bani și a face profit. 
Împrumutul se baza pe încrederea oamenilor că dacă vor să 
vină și să își recupereze aurul, atunci aurul va fi acolo. 
Singurul lucru care ţine sistemul acesta în picioare se 
datorează faptului că nimeni nu merge să ridice aurul de la 
bancă, iar dacă ar merge nu ar fi suficient aur pentru toată 
lumea. Au existat multe asalturi bancare când oamenii și-au 
pierdut încrederea într-o anumită bancă și au solicită aurul și 
argintul și din cauza rezervei fracționate banca rămânea 
fără rezervă de metale și intra în faliment. Metoda rezervei 
fracționate este atunci când în seif există doar o fracțiune 
din aur și argint decât ar trebui să existe conform creanţelor 
emise. Motivul pentru care banca o folosește este de a face 
profit din dobândă la împrumuturi cu promisiunea că la un 
moment dat va exista acel aur în bancă. Încrederea 
oamenilor în bănci a crescut ceea ce le-a permis să facă un 


profit din ce în ce mai mare. Banca poate emite chitanţă 
pentru aur care nici măcar nu există și apoi o poate 
împrumuta cuiva cu condiţia să achite o dobândă. În timp ce 
banca își asumă un risc mare ca să emită mai multe 
chitanţe decât aur deţine se creează oportunitatea de a face 
un profit aproape nelimitat din dobânda împrumutului unui 
aur care nici măcar nu există. În cazul în care oamenii ar 
merge să răscumpere aurul de pe chitante s-ar crea un asalt 
bancar și ar falimenta. 


Pentru a putea opri falimentele, în 1934 au fost reforme 
bancare care au eliminat în mod treptat posibilitatea de a 
converti bancnotele în aur și argint. Richard Nixon a exclus 
ultimele vestigii ale acestei convertibilităţi în 1971. 


În prezent nu numai că nu mai putem răscumpăra aurul şi 
argintul pe bani, dar am ajuns ca nici măcar să mai vedem 
sau să ţinem în mână banii. Cumpărăturile le facem cu o 
bucată de plastic pe care o introducem într-un aparat care 
înregistrează datele în registrele noastre contabile care la 
sfârșitul zilei echilibrează conturile prin adăugarea sau 
scăderea de cifre. Asemenea modului în care s-au emis mai 
multe bancnote decât aurul deţinut, astăzi băncile emit mai 
mulţi bani de cont decât dețin numerar. Dacă trebuie să 
demonstrezi că deţii o sumă de banii, nu te mai duci cu 
banii într-o valiză ci mergi cu un extras de cont. 


O mare parte din manualele de economie nu spun ce sunt 
banii, vorbesc despre ce fac banii, şi descriu funcţiile lor. Ei 
descriu noţiuni clasice precum putere de cumpărare, 
standard de valoare sau lucruri utilizate ca modalitate de 
schimb. O mare parte din oameni consideră banii a fi ceva 
palpabil, real ce poate fi manipulat, dar în realitate nu este 
aşa. În esenţă banii sunt o convenţie, o ideea că datorezi 
ceva cuiva sau că îţi este datorat cineva. Ideea aceasta 
poate fi simbolizată printr-un cont care creşte sau scade sau 
printr-un schimb de bancnote sau orice altceva.Toate 
acestea au rol de simboluri, nu sunt bani. O altă percepţie 


greșită pe care oamenii o au este că banii reprezintă un 
lucru însă în prezent ei sunt un credit, și mai bine spus sunt 
un sistem de informaţii referitor la creanțele asupra 
producției economice. Banii sunt creaţi prin procesul de 
creditare, guvernul, companiile, oamenii se împrumută de la 
sistemul bancar. Astfel pentru fiecare ban creat există o 
datorie corespunzătoare, de fiecare dată când mergi la 
bancă și te împrumuţi se emit bani. Mulţi cred ca banii 
împrumutaţi provin din economiile altcuiva sau din investiţii, 
total fals. Banii sunt emiși pe datorie, nu îi scot de nicăieri ci 
îi creează împreună cu un credit în contul tău bancar. În 
cartea sa “Banii: de unde au venit și unde s-au dus”, autorul 
John Kenneth Galbraith spunea că: “Procesul prin care se 
creează banii este atât de simplu că mintea il respinge!”. 
Sistemul bancar creează banii și creditează economia. 
Modalitatea de intrare a banilor în economie și implicit în 
buzunarele noastre este printr-un credit bancar însemnând 
că fiecare ban este datoria cuiva la bancă. Dacă s-ar 
rambursa toate datoriile, sistemul bancar nu ar mai exista și 
s-ar crea un colaps total al economiei. Dar aceasta nu se va 
întâmpla deoarece există mai multe credite decât banii 
fiindcă dobânda nu este creată. Ei doresc să li se 
ramburseze mai mult decât au dat. În momentul în care te 
împrumuţi la bancă de o sumă de bani și ei acceptă să îţi 
ofere împrumutul, încep să creeze suma de bani și o 
introduc electronic în contul tău spunând că trebuie să 
returnezi suma de bani plus dobânda într-o perioadă de 
timp. Sumă de bani împrumutată a fost creaţă dar dobânda 
nu. Așa că ei te obligă sa mergi să faci rost de banii care 
reprezintă dobânda concurând cu ceilalți care sunt puși în 
aceeași situaţie. Acesta este modul lor de a menţine rezerva 
monetară limitată printr-o competiţie între indivizi pentru a 
returna dobânda care nu a fost creată, astfel niciodată nu 
vor fi bani suficienţi. Inevitabil în acest joc vor exista 
pierzători, cei care vor ajunge în faliment și acest lucru nu 
va fi influenţat de calitatea de bunuri și servicii sau eficienţa 


afacerii. În economie toată lumea concurează cu oricine 
doar pentru a reuși să achite datoria la bănci. Banii 
împrumutaţi de la bancă se numesc debit principal. Orice 
credit bancar presupune atât rambursarea debitului cât și a 
ratelor dobânzii bancare. În realitate banii au fost emiși 
numai sub formă de debit principal iar banii ce reprezintă 
dobânda nu au fost emiși. În final valoarea datoriei este 
mult mai mare decât suma de bani existentă în circulaţie. 
Când banii sunt împrumutaţi se pornește o buclă în 
economie. Dacă un fermier solicită un credit pentru 
repararea utilajelor și i se acordă, cu banii Împrumutați îl 
plătește pe mecanic, care la rândul sau îl plătește pe brutar 
pentru pâine. Acesta merge și cumpără de la fermier grâu, 
astfel el reușește să ramburseze împrumutul. Problema este 
că fermierul datorează băncii nu doar debitul principal ci și 
dobânda pentru care nu există banii în buclă. Așa că pentru 
a face rost de bani el trebuie să intre în alte bucle în care cei 
din interiorul lor vor rămâne fără bani. La rândul lor oamenii 
vor căuta alte bucle ale datoriei ca să poată să își plătească 
datoriile. Până la urmă toți banii au atașată o etichetă cu 
dobândă și niciodată nu vor fi suficienţi pentru a rambursa 
toate datoriile la bănci. Prin urmare unora dintre noi trebuie 
să ne fie confiscată proprietatea de către bancă sau să 
ajungem în stare de faliment. 


În societate există o motivaţie extrem de puternică a 
profitului, să ai mai mult decât e necesar. S-a dezvoltat în 
cultura umană un fel de sărăcie ficțională care ne creează 
un sentiment că nu ne este suficient. Alergăm și ne 
consumăm ca să strângem repede cât mai mult posibil și să 
o depozităm undeva unde nimeni nu poate ajunge ca să ne 
jefuiască și nu ne pasă dacă cu adevărat ne bucurăm de 
ceea ce am adunat. 


Majoritatea oamenilor au avut experienţe neplăcute cu 
banii, toţi au experiment senzaţia insuficientei. Intr-adevăr 
în sistemul monetar actual, banii chiar sunt deficitari. 


Relația banilor cu oamenii se bazează pe minciuni culturale 
care sunt bine înrădăcinate și guvernate în totalitate de cea 
mai perfidă idee, cea a deficitului. Unii cred că valoarea 
banilor este dată de deficitul lor dar acest lucru nu este 
adevărat. Dacă ne referim la banii de credit valoarea lor 
este dată de puterea lor de a furniza orice produs sau 
serviciu de pe piaţă. Sistemul ne pune la dispoziţie un set de 
convingeri pe care noi nu le mai verificăm, analizăm și le 
acceptam inconștient referitor la insuficienţa banilor reușind 
în timp să le transformăm într-un adevăr. Stilul dominant al 
societăţii creează artificial o penurie și ideea deficitului este 
unul dintre mijloacele sistemului de a se auto-întreţine, el nu 
apare doar la nivel material ci și emoţional și spiritual. Tot 
timpul ne lovim de insuficienţă, nu este suficient timp, nu 
sunt suficienţi bani, nu dormim suficient, etc. Ducem lupta 
asta în permanenţă: nu există suficient, nu avem suficient, 
eu nu sunt suficient, el nu este suficient. A devenit o stare 
de spirit și o mentalitate care ne creează diferite 
comportamente distorsionate ce sunt necompatibile cu ceea 
ce suntem noi în esenţă. Această formă de gândire și 
analiză îi împiedică pe cei înstăriți să dăruiască și pe săraci 
să acţioneze. Mulţi oameni se consideră săraci datorită 
sistemului de credinţe bazat pe mentalitatea deficitului, dar 
în realitate o mare parte din ei au mai mult decât le este 
necesar. Sistemul de credinţe se mai bazează și pe o a două 
componentă care spune “că nu există suficient pentru a 
face față și cineva va fi lăsat pe dinafara”. Şi teama acesta 
de a nu face faţă și de a nu fi lăsat pe dinafară este 
fundamentul înţelegerii politice a lumii, a sistemelor de 
guvernare, a sistemului educaţional, etc. 


Este ceva normal ca uneori să existe lipsuri create de 
diferite cauze naturale sau accidente precum incendii, 
inundaţii, alunecări de teren, etc., multe lucruri se pot 
întâmpla și nu pot fi prevăzute, însă noi vorbim de 
societatea care se bazează pe un sistem care creează 


artificial penurii și oamenii încearcă să lupte cu ele, iar cei 
din vârful piramidei le produc intenţionat și le controlează, 
aceasta fiind modalitatea lor de a menţine dezbinarea și 
confuzia celor de la baza piramidei sociale. Ideea “nu există 
suficient pentru a face față și că cineva undeva va fi 
eliminat” ne pune într-o situaţie dificilă și nefericită de a 
concura cu ceilalţi deoarece dacă cineva va fi exclus, vrei să 
faci tot posibilul să nu fii tu acela și trebuie să acumulezi cât 
mai mult chiar dacă nu vei putea folosi sau avea nevoie, dar 
trebuie să te îndepărtezi de ceilalţi, nu dorești să fii unul 
dintre acei săraci care sunt lăsaţi pe dinafară. 


Concurența se aplică și la corporaţii, dorința de obţine mai 
mult este stimulată pe de-o parte de lăcomie și pe de altă 
parte de dinamica obţinerii profitului. Capitalismul este 
impulsionat de frică că dacă nu faci mai mult, nu te extinzi 
destul de repede la fel cu ceilalţi pioni de pe piaţă, nu vei 
mai primi fonduri pentru cercetări și reclamă, ceea ce 
înseamnă că vei pierde și vei fi scos din joc. Când se solicită 
fonduri, bancherul spune că trebuie să vă încadraţi în 
calculele noastre astfel nu vă putem ajuta. În cazul în care 
nu te încadrezi ești nevoit să îți mărești veniturile și valoare 
acţiunilor ca să te situezi în standardele lor și asta implică 
să îți schimbi comportamentul. Dacă dezvolţi agresivitatea 
și duritate faţă de ceilalţi ai un potenţial de dezvoltare și 
șansele de a învinge concurenţa sunt mult mai mari. Dacă 
ești genul de persoană căreia îi pasă și își face griji de cei 
din jurul său ai un dezavantaj enorm. Concurența dinamică 
cu care avem de-a face îi împiedică pe oameni să aibă 
succes nu din lipsa creativităţii, inteligenţei, competenţei ci 
mai degrabă din absenţa cruzimii. Economia nu se bazează 
doar pe concurenţă ci și pe cooperare, ambele ar trebui să 
coexiste. Societatea a funcționat prin concurenţă și este 
dusa la extreme ceea ce creează disfuncţionalități. 
Competiţia este bună până la un anumit nivel, poate 
conduce spre un standard de performanţă mai înalt, dar în 


alte medii precum sănătatea nu poate exista concurenţă, 
acolo este nevoie de cooperare. Inima nu concurează cu 
ficatul pentru substanțe nutritive și sânge, există o 
cooperare inerentă care menţine o stare de sănătate bună a 
întregului corp. 


Natura umană care îi face pe oameni să fie sociabili, 
civilizaţi, compătimitori este în contradicţie cu natura 
banilor. Indiferent că ești femeie sau bărbat, indiferent dacă 
ești agresiv sau drăguţ, cooperant, dacă ai de gând să faci 
bani pentru a trăi va trebui să lupţi și să concurezi cu cea 
mai mare strictețe deoarece așa este sistemul societăţii 
conceput. 


Există aproximativ opt miliarde de oameni pe planetă din 
care în jur de un miliard ar fi fericiţi să muncească dar nu 
sunt locuri de muncă pentru ei. Probabil te gândești că sunt 
șomeri pentru că nu au aptitudini necesare sau nu vor să 
muncească, există câţiva care se încadrează în categoriile 
astea dar majoritatea sunt săraci din cauza existenței 
deficitului de bani. Economia societăţii creează un număr 
limitat de locuri de muncă și atunci nu e de mirare că în 
educația copiilor apare concurenţa, când părinţii îi învaţă să 
fie mai buni ca ceilalţi ca să reușească să prindă unul din 
acele posturi bune. Nimeni nu spune că în realitate nu este 
o problemă cu oamenii ci una de structură. 


În perioada revoluţiei industriale și a războiului civil din SUA 
a fost blamată sclavia din Sud și ca contra argument a fost 
un termen intitulat “sc/avia salarială”. Amendamentul 13 
susține că o fiinţă umană nu poate fi tratată ca o marfă 
cumpărată și vândută, iar în nouă societate nu se mai poate 
cumpăra sau vinde forța de muncă dar o poţi închiria, astfel 
salariul este chiria care o plătește cineva pentru forța de 
muncă. Termenul de slujbă/ job nu a existat anterior, el fiind 
creat în perioada epocii industriale în Anglia. El cuprinde o 
mulţime de activităţi pe care cineva le face pentru bani. 
Conceptul de muncă provine din vechime și definește ceea 


ce faci din pasiune sau pentru că îţi place. Slujba este ceva 
ce faci doar ca să obţii bani ca să poţi trăi sau să faci ceea 
ce îţi place. Abraham Lincoln și Woodrow Wilson spuneau că 
dacă America va deveni o societate în care toţi sau o mare 
parte dintre oameni vor deveni muncitori salariaţi sau 
“sclavi salariali” cum obișnuia să îi numească. aceștia își vor 
pierde libertatea, lucrul care a definit măreţia Americii. 


Societatea din ziua de astăzi preia din fiecare nouă 
generaţie mai mult de 80% și îi educă să asculte ordinele și 
să îndure plictiseală, le împiedică creativitatea și le frânează 
capacităţile. Sunt instruiți în mod sistematic să facă o 
activitate anostă și repetitivă. Majoritatea dintre noi se 
regăsesc în rolul lui Charlie Chaplin din filmul "Timpuri noi" 
din 1936 și suntem blocați într-un angrenaj în mașinăria 
societăţii, trezindu-te dimineaţa, mergând la lucru opt ore, 
vii acasă și te uiţi un pic la TV sau calculator, te culci și ziua 
următoare o iei de la capăt. Trebuie să găsești în viață și alte 
lucruri care să îţi ofere satisfacţie nu doar să câștigi mai 
mulţi bani. 


Ideea clasei de mijloc este una iluzorie. În realitate și ei sunt 
tot oameni săraci care muncesc, doar că nivelul lor de trai 
trebuie finanţat până la moarte. Casele, mașinile, vacanţele 
sau oricare bunuri pe care le au se vor pierde în momentul 
în care își vor pierde locul de muncă. Bogăția unui om poţi 
să o observi prin timpul în care își menţine același nivel de 
trăi dacă nu mai muncește. 


Am ajuns la stadiul în care tot ce facem o facem pentru 
bani, și acest lucru ne modelează societatea în întregime. 


Alan Watts a scris o critică interesantă la adresa marii 
depresiuni: “Uite, economia a eșuat pentru că toți au aflat 
că nu mai existau bani. Erau multe de făcut și mulți oameni 
vroiau de lucru, erau o mulțime de mărfuri în magazine, dar 
nimeni nu și le permitea, nimeni nu le putea plăti fiindcă nu 
erau bani.” 


Tuturor le lipsește și își doresc o modalitate palpabilă de a 
avea sentimentul integrării în societate. Tranzacţionarea și 
banii creează acel sentiment pentru oameni. 


Probabil în viitorul apropiat vom deveni mai conștienți de 
efectele dăunătoare ale banilor și vom înțelege că banii ne 
conduc în direcţii în care poate nu ne-am dori să mergem în 
mod conștient. Să învăţăm ca să folosim banii pe post de 
instrument ca pe un slujitor pentru scopul nostru, în loc să 
fim victimele lor. Sper ca oamenii să se trezească dimineaţa 
și pentru alte lucruri în afara banilor și să înceapă să le pese 
din ce în ce mai mult de familie, de cei din jur, de 
dezvoltarea fiinţei umane atât pe plan intelectual cât și 
spiritual. 


INTERNETUL ȘI SOCIALIZAREA 


În ultima perioadă de timp internetul a luat o amploare 
excesivă, odată cu dezvoltarea acestuia societatea care o 
știam în trecut construită din oameni care aveau contact în 
lumea reală s-a transformat într-o societate virtuală unde ai 
tangenţe cu oameni pe care nu i-ai văzut niciodată în 
realiate, pierzând abilităţile de comunicare normale, ceea ce 
conduce la  subdezvoltarea oamenilor. Această nouă 
societate pe lângă ușurința de a comunica într-un mod 
artificial creează și accesul rapid la informaţie, unde oamenii 
sunt bombardati cu diverse idei pe care nu mai au timp să le 
gândească din lipsă de timp. Trebuie conștientizat faptul că 
pe internet se găsesc foarte multe informaţii eronate pe 
care noi ar trebuie să le filtrăm. În trecut informaţia costa, 
acum atenţia costă. Există posibilitatea ca oricine să își 
exprime părerea ceea ce nu este tot timpul un lucru bun. 
Ca să ai o opinie despre un subiect trebuie să ai cunoștințe 
referitoare la el. Actual se promovează dreptul la opinie și 
unii indivizi nu mai au nici o constrângere de a-și exprima 
părerea, internetul le oferă libertatea de a-și expune prostia 
fără limite. Mai mult sunt chiar încurajați să o facă și din 
păcate “internetul” nu vine cu o opţiune de a o cenzura. 


În ultimii ani internetul și-a pus amprenta asupra vieţii 
noastre și de cele mai multe ori el ne ocupă majoritatea 
timpului oferindu-ne nimic în schimb. Istoria ne arată că 
descoperirea unui lucru nou se utilizează pentru a stăpâni 
pe ceilalţi iar apoi se folosește pentru a ajuta societatea. 
Dacă privim în trecut în momentul descoperirii fierului, în loc 
să fie utilizat pentru a construi locuințe sau alte obiecte 
necesare traiului zilnic care să ușureze viața muritorului, a 
fost folosit în crearea de arme cu care să cucerească și să 
domine pe alţii. Același lucru s-a produs și cu internetul. 
Trebuie să luăm în considerare că are un efect hipnotic 
asupra psihicului nostru. Din primul moment în care luăm 


contact cu el devenim sedaţi, precum utilizarea de alte 
substanțe care dau dependenţă. În diferite studii științifice 
s-a dovedit că acesta utilizează aceeași parte a creierului 
precum cocaina crescându-ne nivelul de dopamină, astfel 
instalându-se starea de euforie. Conţinutul găsit pe internet 
are un stimul foarte puternic asupra creierului nostru, iar 
acest lucru nu este unul întâmplător, oamenii care stau în 
spate sunt specializaţi în asta. Problema este că majoritatea 
stimulilor pe care îi primim în viaţa de zi cu zi sunt artificiali 
influențând într-un mod exagerat psihicul nostru iar cei 
naturali nu mai au nici un efect asupra noastră deoarece 
efectul lor este nesemnificativ în comparative cu cei 
artificiali. Suntem obișnuiți să luăm calea cea mai scurtă 
către împlinirea scopurilor noastre, astfel și răsplata este pe 
măsură. Euforia creată este asemănătoare drogurilor, odată 
ce o doză este administrată, receptorii sunt învăţaţi cu un 
stimulent puternic din exterior astfel substanţele din interior 
sunt incapabile să poată provoca același nivel de euforie. Și 
dacă administrarea continuă glandele care produc 
respectivele substanțe se atrofiază și se instalează 
dependenţa deși de multe ori negăm prezenţa dependenţei, 
negarea fiind unul din primele efecte ale ei și este oarecum 
necesară pentru că lucrurile de care suntem dependenți ne 
alină într-o oarecare măsură viaţa. Dependenţa este un 
rezultat normal într-un mediu anormal. Cu toţii simţim o 
durere interioară la un moment dat în viaţă care este 
provocată de lipsa compasiunii din partea celorlalţi. Căutăm 
tot felul de lucruri care să ne ocupe timpul ca să nu vedem 
că lucrurile esenţiale în viaţă sunt compania, socializarea și 
comunicarea cu ceilalți oameni. Suntem programaţi să 
comunicăm, să simţim energie, să împărtășim sentimente și 
experienţe cu alte persoane. La ora actuală noi ne irosim 
timpul cu diverse electronice care ne amăgesc că ne 
vindecă într-o oarecare măsură sentimentul de frustrare, 
singurătate, lucruri neînsufleţite care ne oferă iluzia că ar 
putea să ne vindece durerea, în loc să ne petrecem timp cu 


persoane care să ne încarce cu energie, cu care să 
experimentăm diferite trăiri reale și care să ne producă 
sentimente şi emoţii pentru a ne alimenta sufletul.... 
Afecţiunea generată de compania unei persoane generează 
amintiri care rămân stocate în subconștientul tău, vizionarea 
unui film, jocurile pe calculator, citirea diferitelor articole, 
retelele de socializare generează doar simple informații. 
Accesarea amintirilor reinstalează trăiri în interiorul tău, pe 
când informaţiile sunt doar date stocate pe care tu le 
accesezi la nevoie. 


Memoria umană poate fi asemănată cu o câmpie care în 
funcţie de abilităţile tale mentale poate fi întinsă fără 
margini sau restrânsă, limitată unde se construiesc amintiri 
și se plantează informaţii. Diferenţa este că odată ce 
amintirile sunt construite, acestea nu mai pot fi înlocuite, iar 
informaţiile pot fi schimbate în cazul în care sunt greșite. 


Involuntar ne lăsăm educați de lumea virtuală, arhitecţii 
acesteia ne modelează comportamentul și ne instalează 
valori, principii într-un mod eronat despre viaţă, astfel 
influenţându-ne modul de gândire. Ni se promovează 
consumatorismul, divertismentul și nihilismul stimulându-ne 
comportamente anormale. Materialele cu conţinut violent, 
sexual sau de orice alt tip sunt percepute în mod greșit și nu 
oferă nimic benefic omului. 


Fundaţia lumii virtuale este alcătuită din 3 piloni de 
susținere, aceștia fiind banii, plăcerea și puterea. Scopul 
oricărei activităţi de orice natură este banul, creând ideea 
că cu el poţi cumpăra plăcerea și puterea, astfel devenind 
un scop al vieţii.... Ne este implementată o mentalitate de 
nihilist, stimulând egoismul personal, ideea "vreau și eu", 
“vreau mai mult", “vreau mai mare”. Ne-am transformat în 
niște consumatori, am facut din lucrurile materiale o 
ideologie, un stil de viaţă ne mai ghidându-ne după valori 
morale, având impresia că deţinând cât mai multe lucruri 
suntem cineva. 


Pentru a fi cineva trebuie să ai idei, reguli și principii care să 
îți definească personalitatea. Banii nu pot defini caracterul, 
ei ţi-l influenţează. Persoanele care dintr-o dată au devenit 
bogate prin diverse mijloace (moștenire, câștiguri la jocuri 
de noroc), au început să se schimbe total. Toată lumea își 
dorește să devină bogată peste noapte ca și cum ar câștiga 
la loto fără să conștientizeze efectele negative al banilor. 
Banii oferă un anumit tip de putere la care dacă nu ajungi la 
ea în mai multe etape ci doar te trezești în posesia ei, nu o 
să o știi controla și îţi poate face rău. Trezindu-te peste 
noapte cu o sumă imensă de bani, stilul tău de viaţă o ia 
razna. În primul rând familia va fi afectată, va fi privită cu 
invidie de ceilalţi, prietenii se vor transforma în fanii tăi, toţi 
încercând într-un mod sau altul să îţi ceară bani. Vei avea 
resurse să faci și să cumperi lucruri pe care ţi le-ai dorit 
toată viaţa. După ce vei experimenta tot felul de lucruri care 
odată credeai că sunt calea spre fericire, îţi vei pierde 
speranţa, vei vedea că totul a fost o simplă iluzie. Vei deveni 
mai nefericit, încetul cu încetul scurgându-se viaţa din tine 
fiindcă acuma simţi că nu mai ai pentru ce să trăieşti. 
Înainte de a-ţi dori bani, gândește ce ai vrea să faci cu ei, nu 
te lăsa prins în mirajul câștigului rapid, sperând că acolo e 
fericirea și liberatea. 


Un alt lucru întâlnit foarte des în lumea virtuală este 
violenţa. Oriunde ne uităm atât pe calculator, telefon sau TV 
găsim materiale violente. Acest lucru ne creează o imagine 
falsă asupra violenţei existente în lumea întreagă și ne 
sporește violenţa reală, înglobându-ne în mentalitatea că 
este un lucru normal atunci când ești pus într-o situație 
tensionată să reacţionezi în mod violent. 


De fiecare dată când ne privim la știri, marea parte a 
informaţiei difuzate are conţinut violent referitor la crime, 
războaie, violuri etc. Vizionarea acestor materiale ne 
creează în interiorul nostru stări de tristețe, depresie sau 
anxietate. Deși am dori să ajutăm persoanele în cauză nu 


suntem capabili să facem nimic deoarece ori sunt la 
distanțe mari de noi și în primul rând nu le cunoaștem 
personal ca să știm ce am putea face pentru ele, ori nu 
avem suficientă putere pentru a schimba anumite situaţii 
precum războiul sau luarea unei vieți... 


Materialele prezentate de mass-media, în filme sau în jocuri 
au rolul de a ne manipula și de a ne crea o imagine eronată 
asupra violenţei, încearcă să ne facă să credem că ar fi ceva 
normal. De pildă în trecut se regizau filme cu tematica 
"razboiului" pentru ca oamenii să accepte mult mai ușor 
violența, să se pregătească pentru ea și să o dorească, 
astfel ei se înrolau voluntar în armată și îmbrăţișau situația 
fără nici o împotrivire. Pe lângă astea violenţa prezentată 
virtual pare ceva simplu, ușor de experimentat. Oare chiar 
așa e și în realitate? nu prea cred, faptul că te joci un joc în 
care împuști oameni nu înseamnă că în viaţa reală poţi să 
faci același lucru cu atâta ușurinţă...(bineînţeles vorbind de 
o implicare în război). În realitate, momentul în care îndrepţi 
arma spre cineva cu gândul de a-i lua viaţa sau pur și 
simplu de a te apăra intervin emoţiile, gândul că vei lua 
viaţa cuiva sau că ţi-o vei pierde tu, te stresează enorm de 
mult, în nici un caz nu e ca în filme sau jocuri.... Traumele la 
care vei fi supus în perioada de după eveniment te vor 
bântui toată viaţa, nu este remediu pentru ele, poate doar 
vei găsi o doză de alinare nesemnificativă. 


Lucrul cel mai important dar și cel mai dăunător referitor la 
violenţă este că ne face să o acceptăm fără să avem un 
resentiment pentru ea. În momentul în care se desfășoară o 
acţiune/situaţie violentă mintea ta nu te face să reacţionezi, 
să o conștientizezi ca să încerci să o oprești. Dimpotrivă, 
pentru tine este un lucru indiferent, ba mai mult în 
momentul în care moare cineva în loc să ţi se pară ceva 
dramatic tu te gândești că nu e mare lucru, adică ai văzut 
atâtea cazuri în care mor oamenii în situaţii inimaginabile 
prezentate în materialele din lumea virtuală. Faptul că 


moare cineva lovit de o mașină nu e nimic grav comparativ 
cu ceea ce ai văzut tu că se întâmplă în filme, jocuri etc. 
Oare chiar așa nesemnificativă să fie pierderea unei vieţi 
umane, un suflet indiferent că e bun sau rău? 


De-a lungul timpului violenţa a fost utilizată pentru 
dobândirea puterii și a plăcerii, un mod mult mai rapid și 
ușor dar în același timp mult mai costisitor decât lucrul cel 
mai esențial oricărei fiinţe, iubirea.... 


Ca orice alt lucru societatea ne creionează o imagine și 
despre iubire, începând de la simple exemple din jurul 
nostru, din filme sau diferite articole pe care le citim. 
Internetul ne influenţează mult modul de a privi erotismul... 
Imaginaţia oamenilor ia o altă întorsătură conducând la 
grave tulburări psihologice și la comportamente datorită 
excesului de materiale pornografice pe care le găsim. 
Consumul acestor materiale ne creionează o imagine falsă 
asupra dragostei, învăţându-ne că sexul este doar un sport 
pe care poţi să îl practici cu oricine și oriunde. Astfel 
ajungând la o denigrare a fiinţei umane, tratând-o ca un 
obiect pentru a-ţi satisface plăcerile egoiste. 


În această privinţă sexul feminin este cel dezavantajat, 
probabil datorită educaţiei primite. Femeile învaţă că cel 
mai important lucru pentru ele este frumusețea, ne mai 
contând celelalte calităţi. Încă de la vârste fragede li se 
implementează ideea că “prințesa trebuie să fie salvată de 
Făt-Frumos" prin povești pentru copiii, filme, telenovele etc. 
O altă problemă întâlnită la persoanele care consumă 
materiale pornografice este sentimentul de frustrare. Li se 
instalează în psihic anumite standarde pe care ar trebui să 
le atingă atât din punct de vedere al seducţiei, frumuseții 
sau al performanței sexuale. Toate acestea generând 
violenţă asupra femeii. 


Comportamentul violent, de răzvrătit și tiranic conduc la 
stări individualiste și egoiste care deformează capacitatea 


de socializare normală. Socializarea are ca element de bază, 
individul și personalitatea acestuia. În ziua de azi trebuie să 
dai dovadă de curaj că să îţi cauţi în interior propria 
identitate și să ţi-o asumi expunând-o unor oameni care te 
pot judeca și de cele mai multe ori o fac. Dar totodată 
trebuie să te gândești ca dacă nu o faci dai dovadă de 
mediocritate, rușine și slăbiciune, până la urmă e ca orice 
altceva din viaţa de zi cu zi, e o decizie iar dacă ești pus în 
situaţia să alegi între cele două cred că ar trebui să optezi 
pentru prima deși îți va fi mult mai greu dar îţi va ușura 
viaţa interioară, în schimb cealaltă e mai ușoară fiindcă 
tiparul e pregătit, trebuie doar să îl folosești. 


Abilitatea de te face plăcut de ceilalţi nu se bazează pe 
faptul de a fi la fel ca ei. Oricine își dorește să fie acceptat 
de cei din jur fără a fi criticat însă asta nu înseamnă că 
trebuie să pretinzi a fi altcineva decât ești sau să îţi fie frică 
să expui ceea ce gândești. Doar așa poţi să îţi construiești 
relaţii de durată și de calitate. În momentul în care 
socializezi cu o persoană un lucru important e să o faci să se 
simtă bine, iar dacă aceasta trăiește o experienţă pozitivă 
cu ţine are tendinţa să te placă astfel “trăirea ei 
psihologica” este una bună. Oamenii se simt bine când 
întâlnesc persoane care știu să se facă plăcute și care se 
implică în relaţie indiferent de tipul ei. Pentru a fi acceptat 
mai ușor de ceilalţi trebuie să îi faci să se simtă bine. Unul 
dintre elementul cheie este zâmbetul. Când cineva 
întâlnește o persoană care zâmbește înseamnă că se bucură 
că îl întâlnește ceea ce îl face să se simtă acceptat. Un alt 
element important în socializare este contactul vizual care 
arată că ești interesat. Expresia ochilor transmite multe, iar 
oamenii pot detecta în ochi căldură, empatie, îngrijorare. 
Persoanele care știu să fie receptive și să asculte dau 
dovadă de empatie, un factor major în socializare. Oricine 
dorește să aibă de-a face cu ele deoarece cu toţii vrem să 
spunem ceva dar prea puţin îi ascultăm și îi înţelegem pe 


ceilalţi. Din păcate empatia este o calitate pe cale de 
dispariţie, societatea ne face să fim așa deoarece ne învaţă 
să mutam atenţia total asupra egoului personal, să 
rămânem indiferenți la cei din jur. 


Una dintre marile probleme ale societăţii referitor la 
socializare este că am învăţat să ne uităm doar la ambalaj 
nu și la conţinut. Am ajuns să analizăm oamenii după cum 
arată, după casă, după mașină, contul din bancă. Acesta a 
fost modul în care am fost programati, dar toate acestea nu 
reflectă deloc valoarea unui om. Calitatea unui om se 
găsește în valorile lui morale. Nimeni nu poate nega că 
frumusețea fizică nu contează, din fizică învăţam că lumina 
circulă mai repede decât sunetul așa că până ascultăm ce 
are de spus cineva îi analizăm aspectul fizic. Dar frumuseţea 
unui om nu constă doar în cea exterioară, este o combinaţie 
dintre aceasta și frumusețea intelectuală și frumuseţea 
spirituală. De cele mai multe ori ceea ce vedem nu e ceea 
ce pare. O persoană este mult mai complexă decât 
aparențele, și ar trebui “judecată” sau mai bine spus 
analizată după modul în care gândește, ideile, regulile și 
principiile după care se ghidează. Pentru a face asta este 
necesar să depui efort și timp pentru a cunoaște cu 
adevărat un om, dar înainte de asta el trebuie să se 
cunoască pe el fiindcă dacă personalitatea lui este creată de 
sistemul societăţii, nu mai este nimic de descoperit, toate 
ideile și aspiraţiile sale vor fi asemenea modei, trendului 
creat de societate. 


Socializarea se bazează pe comunicare. Tehnologia actuală 
ne permite să comunicăm aproximativ cu oricine oriunde, 
dar să nu uităm că "chatul" este doar o punte de legătură 
între 2 persoane și la o adică în afară de a transmite 
anumite informaţii, nu ne ajută să comunicăm în adevăratul 
sens al cuvântului deoarece comunicarea este formată nu 
doar din cuvinte, ea se compune și din intonaţie, gesturi și 
mimica feței, fără acestea de multe ori mesajul poate fi 


înțeles greșit.O mare parte dintre oamenii utilizează astăzi 
rețele de socializare pentru a comunica sau a întâlni noi 
persoane. 


O mare parte din zi ne-o petrecem socializând virtual atât cu 
persoane cunoscute cât și necunoscute în viaţa reală. Acest 
lucru se datorează efortului minim necesar, încrederii în sine 
în momentul în care te afli în fața monitorului sau a 
telefonului și datorită mediului confortabil cum ar fi acasă. 
Adevărul e că cu toți ne simţim mult mai puternici în lumea 
virtuală decât în cea reală. Odată ce ne întâlnim faţă în față 
cu cineva ne comportăm ciudat, sau mai bine zis nici nu 
știm să ne comportăm și de multe ori avem o frică interioară 
de a socializa cu oameni necunoscuţi în realitate. 


Socializarea în mediul virtual ne degradează relaţiile cu alte 
persoane, comunicarea este afectată ceea ce este un lucru 
grav deoarece legăturile între oamenii nu se bazează doar 
pe transmiterea informaţiei ci pe transmiterea sentimentelor 
și emoţiilor, lucru absent în rețele de socializare, niște 
semne precum emoticoanele nu le pot transmite. 


Ar trebui să petrecem timp și să investim mai mult în 
persoanele de lângă noi. În general prietenii provin din 
anturajul de la școală, liceu, facultate, servici ..., iar în cazul 
în care prietenii tăi reali nu îţi plac nu te oprește nimic să îţi 
cauţi alţii noi. Cu siguranţă există alte persoane care 
seamănă cu tine și își doresc să își schimbe anturajul, dar 
poate nu au curajul să o facă. Demonstrează că ești o 
persoană de încredere, serioasă, sinceră sau arată că ai alte 
calităţi pe care și tu le cauţi la celelalte persoane și lucrurile 
se vor schimba. Oceanul e plin de pești, dar până și 
bancurile de pești sunt de aceeași specie. Ca să atragi 
oameni de calitate trebuie să fi un om de calitate. 


În ziua de astăzi legăturile între oameni se întreţin prin 
rețele de socializare. Rolul lor iniţial de a ușura comunicarea 
între indivizii a fost schimbat într-un mediu de transfer a 


informaţiei, informaţie care prezintă date despre persoanele 
cunoscute sau necunoscute care își expun viaţa, date care 
au ca scop de propagandă sau de promovare. Pentru 
majoritatea sunt singura sursă de informare. Omul a ajuns 
dependent de reţele de socializare, lucru care îi degradează 
viaţa per ansamblu. Primul lucru care îl face când se 
trezește e să se conecteze la lumea virtuală, risipind timp 
privind la ce fac alţii sau la ce a apărut nou, uitând să își mai 
trăiască propria viaţă. Orice eveniment însemnat sau nu de 
pe parcursul zilei îl publică acolo. Mare parte din informaţia 
cu care are tangenţă acolo nu îl interesează. Internetul este 
un loc în care să cauţi informaţii despre ceea ce te 
interesează, însă rețeaua de socializare a preluat rolul 
televizorului expunându-ţi informaţiile forțându-te să le 
analizezi. Deși în mediul virtual majoritatea persoanelor par 
fericite, în realitate toți au probleme interioare. Trebuie să 
fim conștienți că ceea ce vedem ne amplifică problemele, 
reteaua de socializare promovează bunăstarea și fericirea 
ceea ce te influenţează pe tine, gândindu-te că ţie îţi lipsesc 
și te face să ţi le dorești creându-cţi stări de depresie, 
insatisfacție, nemulţumire. Oamenii nu mai caută să fie 
fericiţi, ci caută să arate la alţii că ar fi fericiţi postând poze 
cu falsitatea fericirii lor, cu ce mănâncă sau beau, cu locurile 
în care călătoresc sau ies. Trăiesc o stare iluzorie de bine 
când primesc aprecierea celorlalţi. 


Mediul virtual de socializare creează multe resentimente, 
făcându-te să te simţi prost după ce afli noutăţile despre 
relaţiile și succesul celorlalţi stârnindu-ţi invidie, sentimente 
de singurătate și depresie. Îţi consumă mult timp dintr-o zi, 
de multe ori te loghezi și stai conectat, nefăcând nimic 
productiv. Ești o pradă sigură a formelor de manipulare prin 
știri și reclame. Consumă-ţi timpul cu oamenii de lângă tine, 
trăieşte-ți propria viață și nu mai trăi prin experientele 
altora. 


PROCESUL DE GLOBALIZARE, CALEA SPRE NEFERICIRE 


Ni se spune că ne confruntăm cu diferite crize (economică, 
financiară), dar nimeni nu dorește să spună care e 
adevărata criză cu care avem de a face, cea a spiritului 
uman. Tot ceea ce vedem în jurul nostru sunt afaceri care 
merg înainte susținute de guverne. Pe măsură ce omul este 
tot mai expus acestei culturi de consum i se degradează 
starea spirituală, începând să se simtă înapoiat, sărac și 
nefericit. Sistemul care stă la bază societăţii este 
globalizarea. Aceasta este de multe ori considerată o 
colaborare internațională, independentă și comuniune 
globală, când de fapt este dereglementarea domeniului 
comercial și cel financiar pentru a facilita afacerilor și 
băncilor să își desfășoare activitatea la nivel global, crearea 
unei pieţe unice mondiale dominată de companiile 
transnaționale. Actual, globalizarea este cea mai puternică 
forţă a schimbării în lume reușind să afecteze societățile 
independente impunându-le o nouă cultură și conectându-le 
astfel încât să devină una singură. Datorită unor 
propagande unii cred că globalizarea este cea mai bună 
speranţă pentru viitor, soluţia pentru sărăcia mondială, dar 
se poate observa cu ochiul liber că cu expansiunea ei apar 
noi probleme și crize, iar deficienţele de resurse sunt în 
creştere. În esenţa este un proces care se caracterizează 
prin dereglementare însemnând că puterea este preluată de 
către bănci și marile afaceri prin intrarea pe pieţele locale, 
reușind să elimine libertatea individuală. Obiectivul lor este 
de face profit iar asta nu îi unește pe oameni, ci dimpotrivă 
conduce la competiţie și dezbinare. 


Puterea a fost, este și va fi un lucru dorit de o parte dintre 
oameni. Modalitatea cea mai eficientă de a menţine puterea 
este prin control. Uitându-ne în istorie vom vedea că toate 
războaiele au avut ca scop esenţial controlul asupra 


resurselor, teritoriilor, oamenilor sau culturii. În trecut 
nimeni nu credea că poate deţine puterea pe întreg 
pământul, deoarece nu se cunoșteau limitele lui însă 
procesul de obţinere și menţinere a puterii a existat. 
Conceptul de globalizare a luat naștere aproximativ acum 
500 de ani când europenii au cucerit și colonizat majoritatea 
lumii. Au reușit să distrugă economii independente, să 
impună noi reguli, să înrobească popoare forţându-le să 
muncească pe plantaţii sau în mine. În secolul al XX-lea au 
creat o nouă metodă mai subtilă de înrobire: îndatorarea. 
Această nouă tehnică s-a impus prin trimiterea de “pachete 
de într-ajutorare” și prin oferirea de împrumuturi astfel 
naţiuni întregi au fost destabilizate confruntându-se cu o 
sărăcie mai mare, astfel facilitând intrarea pe pieţele lor a 
corporatiilor și instituţiilor financiare care au beneficiat de 
resurse și o forță de muncă ieftină. În prezent acele afaceri 
transnaţionale sunt atât de puternice încât au ajuns să 
controleze guverne, să dicteze politici și sa influenţeze 
mentalitatea oamenilor creând o nouă cultură și viziune 
asupra lumii. Puterea și influenţa lor crește odată cu 
expansiunea globalizării care implică schimbări majore atât 
pentru ecosisteme cât și pentru oameni. Acest lucru tinde să 
fie ignorat și afectează profund fiecare aspect al vieţii 
conducând oamenii spre nefericire. 


Se poate observa în lumea occidentală o creștere din ce în 
ce mai mare a depresiei. Stresul este în creștere afectând 
familia. Slujbele pe care le oferă societatea sunt mult mai 
epuizante bazate pe multă muncă acasă, fiind necesară o 
disponibilitate la orice oră. Suntem agresaţi de imagini care 
ne sugerează succesul material pe care ar trebui să ÎI 
obținem, un stil de viaţă pe care ar trebui să îl avem, 
standarde ale frumuseţii pe care ar trebui să le atingem. 
Toate acestea exercită o presiune constantă asupra 
psihicului uman dorindu-ne “mai mare, mai mult, mai bun”. 
Ne fac să credem că odată ce realizăm acestea vom deveni 


fericiţi. Bunurile material nu au adus niciodată cu ele 
fericire, poate doar o iluzie a ei. După finalul celui de-al 
doilea Război Mondial în America are loc un sondaj anual 
prin care se întreabă populaţia: “Eşti fericit în viață?”. 
Procentajul bazat pe răspunsul pozitiv a atins apogeul în 
1956 și de atunci până în prezent coboară încet. Rezultatul 
este interesant deoarece în ultimii 50 de ani bunăstarea 
cetățeanului a crescut, în prezent fiind de trei ori mai mare 
decât iniţial. Acest sondaj demonstrează că bogăţia a 
compromis fericirea. 


“Cred că singurii oameni care sunt fericiți, foarte fericiți și 
siguri pe ei sunt oamenii care știu că se pot baza pe 
altcineva în viață, oamenii care știu că nu sunt singuri în 
această lume. Oamenii singuri nu au fost niciodată fericiți! 
Globalizarea creează o planetă foarte singuratică!” (Dr. 
Vandana Shiva) 


Societatea se bazează pe o cultură de consum creată de 
marile corporaţii. Oamenii au ajuns să fie educați prin ce 
alegeri culinare să facă, le sunt inspirate idei de distracţie, 
de ce lucruri au nevoie și cum să își trăiască viaţa. 


“Lăcomia umană este foarte ușor de exploatat. Metoda de 
exploatare a lăcomiei este foarte crudă, bazată pe 
comparație și competiție. Oamenii și-au pierdut identitatea 
proprie încă din copilărie.” (Prof. Samdhong Rinpoche) 


Copiii, tinerii și chiar adulţii caută tot timpul să fie acceptați 
fiindcă au o dorinţă interioară de apartenenţă la un grup cât 
mai mare. Și ca să câștige respectul grupului trebuie să fie 
la modă, să aibă cele mai noi haine, cel mai nou dispozitiv și 
orice altceva ce impune această cultură consumeristă. 
Angrenaţi în acest sistem vor fi conduși spre însingurare și 
invidie, departe de sentimentul de compasiune și iubire pe 
care interiorul lor îl cere cu disperare. 


Înaintea consumerismului, personalitatea și caracterul unui 
individ erau construite de valorile morale ale familiei, de 


cultura comunităţii și de diferite persoane cu care aveau 
contact direct și le percepeau ca un model demn de urmat. 
În ziua de astăzi acestea au dispărut iar golul este umplut 
de către comercianţi care susţin: “Nu te îngrijora dacă nu 
știi cine ești! Noi îți vom furniza un pachet al identității, pe 
care-l poți folosi dacă ne cumperi produsele, desigur pentru 
a-ți crea un simt al identității pe care-l poti proiecta ulterior 
în lume.” Modelul identităţii era diferit la oamenii din Africa, 
America de Sud, Asia, însă prin globalizare au reușit să 
modernizeze majoritatea populaţiei planetei. Modelul pe 
care îl promovează se bazează pe niște standarde perfecte, 
deci și dacă ești frumos, nu vei fi niciodată suficient de 
frumos. Motivația care stă la baza creșterii industriale în 
țările în curs de dezvoltare este dorinţa de imitare a modului 
de viaţă american. 


Asaltul mare al comerţului, reclamei și spălării pe creier 
încurajează consumerismul care afectează sistemul ecologic 
al planetei, resursele naturale deja fiind suprasolicitate. 
Globalizarea susţine traiul urban, deși poate că acesta ar 
părea că reduce consumul individual de resurse faţă de cel 
rural, dar în realitate nu este așa. Odată cu mutarea 
individului la oraș, consumul de energie și apă crește. 
Infrastructura urbană raportată pe persoană este mai mare 
decât infrastructura necesară unui trai de înaltă calitate în 
mediul rural. Procesul de urbanizare a milioane de oameni 
de la ţară a schimbat industria Agricolă. Toată alimentele pe 
care aceștia le cultivau singuri, trebuie acum cultivate în 
ferme enorme intensiv chimizate și apoi transportate în 
orașe pe drumuri construite care să permită accesul 
camioanelor din ce în ce mai mari. Pentru furnizarea apei 
este nevoie de construirea de baraje și rezervoare imense. 
Energia este produsă de centrale electrice uriașe și 
transportată prin mii și mii de kilometrii de cablu. Deșeurile 
și gunoaiele trebuie transportate în afara orașului pentru a fi 
tratate, îngropate sau incinerate. Analizând astfel lucrurile, 


traiul urban consumă mai multe resurse neregenerabile 
decât traiul rural. 


Logica globalizării este ca bunurile să călătorească pe 
distanţe tot mai mari de la producător la consumator. Din 
cauza unor reglementări a sistemului, alimentele din 
cealaltă parte a lumii ajung să coste mai puţin decât cele 
fabricate local. Sistemul este unul risipitor, în fiecare zi 
produse și mărfuri manufacturate traversează încrucișat 
planeta consumând imense resurse. 


Mijloacele de trai ale oamenilor sunt afectate de 
expansiunea globalizării și asta nu se întâmplă doar în 
occident ci și în zonele lumii mai puţin industrializate. 
Locurile de muncă sunt tot mai puţine și se încurajează 
urbanizarea încercând să se reducă numărul de fermieri. 
Aceștia sunt obligaţi să se mute la oraș unde devin 
muncitori ieftini pentru industrie și investitori străini. 
Orașele devin aglomerate și se formează în interiorul lor tot 
mai multe grupuri etnice sau religioase care sunt forţate să 
între în competiţie pentru locurile de muncă creând 
dezacorduri care sunt sursa conflictelor, putând genera 
violenţă și terorism. Încetul cu încetul va fi distrusă limba, 
cultura și istoria, omul devenind un nimeni în lume. 
Globalizarea conduce spre o unică viziune asupra lumii, un 
mod uniform de a privi societatea fiind periculos deoarece 
lumea se bazează pe diversitate. 


Oamenii cred că indiferent de costurile sociale sau ecologice 
globalizarea va avea loc, fiind privită ca un proces inevitabil 
stimulat de pietele libere și de expansiunile profitabile 
agreate de marile afaceri. Aceste afaceri învârt miliarde de 
dolari și ar fi imposibil de menţinut fără sprijinul guvernelor 
lumii prin subvenţii, dereglementări în comerţ și finanţe. 
Corporaţiile transnaţionale și băncile sunt tot mai libere să 
opereze pe întreaga planetă, iar la nivel naţional afaceriștii 
mici și medii întâlnesc tot mai multe piedici create de 
formalism şi  birocraţie. Influența acestor acorduri 


internaţionale împing oamenii împotriva voinţei lor într-o 
piaţă exclusivistă și agresivă de mărfuri. 


Ar trebui să ne întrebăm dacă globalizarea este o forţă așa 
de distructivă de ce nu este oprită și continuă să fie 
promovata. Deoarece prin aceasta ei menţin controlul și unii 
cred în ceea ce ar trebui să furnizeze ea: creștere 
economică. Numai acest lucru se întâmplă doar la o mică 
parte din glob în timp ce ceilalţi sărăcesc mai mult. 
Conceptul de creștere trebuie înțeles mai bine, nu poţi să 
crești la infinit pe o planetă finită. Schimbările care au avut 
loc în ultimii 20-30 de ani au depășit capacitatea de sprijin a 
planetei, acest lucru nu s-a mai întâmplat în istorie. Toate 
semnalele de alarmă pe care le oferă natura sunt ignorate și 
răspunsul guvernelor a fost de fiecare dată același 
continuând să sprijine băncile pentru a menţine și încuraja 
consumul. Corporaţiile cheltuiesc milioane de dolari pentru 
a convinge populaţia că ei sunt cei care ne conduc spre 
salvarea planetei. Soluţiile superficiale care sunt promovate 
conving publicul și pun accentul pe schimbarea 
comportamentului individual. Nu fac altceva decât să 
arunce vina asupra noastră, când de fapt ei sunt originea 
acestor probleme. Ei au fost cei care ne-au modelat 
comportamentul prin influenţă și tehnici de manipulare și 
acuma spun că trebuie să îl modificăm. Există lucruri pe 
care le putem face ca indivizi, dar toate măsurile individuale 
pe care ni le solicită grupurile ecologice au ca scop să ne 
facă să credem că noi suntem responsabili pentru aceste 
probleme și că suntem capabili să le rezolvăm prin stingerea 
becului, consumul alimentelor ecologice, etc. Dacă trăim cu 
mai puţin nu înseamnă că facem lumea un loc mai bun și 
oricum există o limită pe care ai putea-o atinge cu aceste 
soluții fiindcă societatea actuala așa este concepută să nu 
poţi să faci asta numai cu sacrificii enorme. Cauza 
problemelor nu suntem noi, ci instituţiile care conduc 


sistemul, în principal marile corporaţii fiindcă au ajuns ca 
puterea politică să le aparţină. 


Puterea pe care o dețin aceste instituţii sau plutocrații nu 
este altceva decât autoritatea pe care noi ca cetăţeni o 
lăsăm să o aibă asupra noastră. Când o să le negăm 
legitimitatea, o să își piardă puterea asupra noastră. 
Oamenii trebuie să se îndepărteze de cultura globală și să 
își refacă conexiunile între ei pentru a-și forma propriile 
comunităţi locale. Trebuie eliminate aceste imagini ale 
perfecțiunii din mass-media globală care nu fac altceva 
decât să creeze în lumea interioară a fiecăruia sentimente 
de inferioritate care conduc la teamă, mărginire psihică și 
prejudecăţi. Când copiii își aleg modele oameni reali, în 
carne și oase, ei pot să observe ca aceștia au și calităţi și 
slăbiciuni ceea ce conduce la un simţ al identități personale 
mult mai realist. Trebuie distrus conceptul de vedetă, fiecare 
persoană este unică și trebuie apreciată și ascultată. 
Sentimentul apartenenţei stimulează încrederea, mai ales 
încrederea în sine care în timp dezvoltă respectul pentru 
ceilalţi. 


Globalizarea a distrus comunitatea și a creat societatea 
actuală în care nu mai există conexiune între indivizi, 
conexiune între individ și natură, unde niciodată nu există 
timp. Globalizarea nu este nici pe departe singura soluţie, 
trebuie doar să redescoperim valorile comunităţii și ale 
sprijinului reciproc fiindcă acestea sunt parte a fericirii și 
bunăstării interioare. Restabilirea interdependenţei între 
oameni și a omului cu natura este obligatoriu deoarece 
aceste conexiuni sunt necesități fundamental umane. 


CONCLUZIE 


Conștienți sau nu de opresiune, acesta ne acaparează din ce 
în ce mai multe sectoare ale vieţii. Suntem departe de 
fericire și libertate, însă societatea are grijă să ne ofere iluzii 
că am fi pe drumul cel bun. Va veni un moment în care vom 
fi nevoiţi să distrugem societatea totalitară și acest lucru nu 
pentru mult timp și nu va mai fi o opţiune. Ordinea stabilită 
de putere va fi combătută în momentul în care cei care se 
revoltă vor face un front comun și își vor uni forțele. Lucrul 
acesta poate fi realizat pornind de la conștiința eșecurilor 
noastre din trecut. Nu mai trebuie să înghiţim minciunile ca 
și cum am fi flămânzi. Vedem societatea ca fiind ceva 
frumos și fermecător care ne spune că suntem speciali și că 
suntem buni în ceea ce facem. Parcă ea îţi citește gândurile 
și poate ajunge până în intimitatea cea mai profundă a 
minţii. Fără să îţi dai seama te afli într-o adâncă hipnoză. 


Auzim pe multă lume că spune că vremurile pe care le trăim 
sunt unice că suntem într-o situaţie periculoasă și critică. 
Nimeni nu întreabă cine a a creat această mizerie în care ne 
aflăm. Eu sigur nu am creat-o! Tu ai creat-o? nu prea cred... 
Ceea ce ar trebui să facem e să cerem o explicaţie de la cei 
care deţin puterea și ne conduc. La prima vedere pare că 
elita mondială formată din politicieni, bancheri, lideri de 
afaceri a eșuat în funcţiile pe care le-au avut aceștia. Oare 
ei sunt cei care ne conduc sau sunt doar simple marionete și 
oare chiar au eșuat sau cineva și-a dorit să creeze această 
imagine asupra lumii? Ce știm noi despre cei care sunt la 
putere cu adevărat? Despre unii cunoaștem ca nu ar fi cele 
mai decente persoane de pe planetă. Noi ne încredinţăm 
vieţile lor și deciziile pe care le iau influențează milioane de 
oameni. 


Din orice punct am privi societatea este una de tip 
piramidal, egalitatea nu există numai între cei care fac parte 


din același rang al piramidei. O minoritate de oameni, care 
se află în vârf ia decizii și face reguli pentru cei de la bază. 
Ceea ce se întâmplă nu este deloc o surpriză. Poate ați auzit 
de jocul Monopoly. La începerea jocului toţi sunt egali însă la 
final unul rămâne cu totul. Nu știu câţi cunosc astăzi faptul 
că jocul a fost creat pentru a demonstra tendinţa puternică 
de a concentra bunăstarea în mâinile câtorva. Se pot 
observa rădăcinile capitalismului unde odată cu bogăţia 
vine și puterea. Pentru a se menţine puterea este nevoie de 
autoritate. Avem prostul obicei împlântat în noi de a ne 
supune orbește autorităţii care înseamna să fii fără minte, 
nu încerca să te impui, nu mai gândi critic, pur și simplu 
acceptă și fă cum ţi se spune. Această mentalitate are 
originea în copilărie unde părinţii tot timpul îţi spun să îţi 
vezi de treaba ta, nu îţi băga nasul, nu trebuie să știi tu 
atâtea, nu te gândi mult la lucruri care nu trebuie, fă doar 
cum îţi spun eu. Acesta este cel mai rău lucru care se 
întâmplă în societate, nimeni nu mai dorește să gândească, 
îi lasă pe alţii să gândească și să facă ce vor spunând lasă- 
mi mie puterea și îţi voi oferi în schimb securitate sau iluzia 
securităţii și nu trebuie altceva să faci decât să mă asculti 
pe mine. Mulţi dintre noi renunță la libertate pentru că însăși 
libertatea este o responsabilitate și în schimbul ei primesc 
iluzia securității. Vrem ca cineva să ne spună fii liniștit, totul 
este în regulă. Într-o altă formă ni se spunea lucrul ăsta și 
când eram copii: “ești un copil bun, du-te și te joacă liniștit 
în camera ta și nu deranja”. Este normal ca atunci când ești 
copil să te lași supus într-o oarecare măsură autorităţii 
părinţilor, profesorilor și să te lași condus de ei, dar la o 
vârstă adultă nu mai trebuie să îţi prelungești imaturitatea 
și să asculţi de alţii. Trebuie să învăţam să distingem 
autoritatea care merită respectată de autoritatea nejustă 
care ar trebui să o sfidăm. Aici intervine o problemă cu care 
ne confruntăm cu toţii, pe măsură ce creștem întâlnim alte 
personaje politice, religioase, corporatiste, din show-bizz 
care poartă aceeași mască și spun “urmați-mă”. Şi fără să 


te mai gândești și să întrebi de ce, unde când, cum, te supui 
voluntar. Oamenii ar trebui să se ghideze mai mult după 
afect (instinct, sentimente) decât după intelect (rațiune). 
Dar din păcate instinctele sunt ignorate total în loc să le fie 
acordată atenţie. Oamenii cel mai probabil sunt singura 
specie animală care își ignoră instinctele. 


Societatea suferă de sociopatie astfel nu te poţi aștepta ca 
să aibă conștiință sau inimă. Trăind în ea trebuie să te supui 
naturii ei care nu are valență, fiindcă valența aparţine inimii 
umane și ceea ce se poate exprima este prin extinderea 
cercului empatiei. Pe zi ce trece depresia face multe victime 
iar medicamentele contra depresiei (SSRI) acţionează în 
mare schimbând metabolismul serotoninei. Cea ce fac în 
realitate aceste droguri este că suprimă într-un fel viaţa 
emoţională. Consumatorii au descris anumite situații în care 
erau sub tratament și erau conștienți că trebuiau să 
manifeste o stare de furie, tristeţe sau nervozitate, dar ei nu 
simțeau ce s-ar fi așteptat. Consumul de medicamente 
antidepresive amorțesc pur și simplu oamenii aducând 
nivelul amplitudinii afectului pe o linie continuă care în mod 
normal ar trebui să se miște în sus și în jos. Fără acces la 
acele sentimente profunde este greu să dezvolţi empatie 
care să îţi creeze o personalitate, un comportament unic. 


Inevitabil ne dorim succesul într-o formă sau alta. De cele 
mai multe ori acesta este asemănat cu câștigul enorm de 
bani. Dacă analizăm efectul acestui lucru asupra psihicului 
uman ne lovim de o situaţie în care banii și dorinţa de a face 
bani se amplifică, este un stadiu primitiv al dorinţei, un 
apetit văzut ca fiind nelimitat capabil să devoreze orice. Pe 
parcursul maturizării începem să întâlnim din ce în ce mai 
multe limite și învăţam să testăm realitatea. Poate că îţi 
dorești anumite lucruri și simţi că le poţi obţine dar te 
oprești căci îţi spui că îmi cunosc limitele. În momentul 
eliminării acestor limite apar modificări la nivelul psihicului. 
Este foarte greu să ne adaptăm cu ideea că tot ce știm este 


eronat. Lucrurile pot fi îmbunătăţite și o cale constă în 
renunţarea căutării fericirii în sensul în care odată ce vom 
deveni bogaţi vom fi și fericiţi. 


Cultura societăţi este una de consum care se bazează pe 
insatisfacţie. Cu cât îţi dorești un lucru mai mult și nu îl poți 
obţine vei deveni mai nefericit. Faptul că nu reușești să îl 
obţii te va face să crezi că e ceva în neregulă cu tine. 


Probabil te întrebi de ce nu încearcă nimeni să schimbe 
ceva. Motivul este unul simplu. Din prea mult respect pentru 
părinţi care le-au spus copiilor: “vezi-ti de treabă ta și nu te 
amesteca!”. De mici oamenii sunt învăţaţi să nu se uite la 
rău, să-și vadă de treabă, să nu intervină că așa e cel mai 
bine. 


Mulţii cred că își conduc singuri viaţa și iau deciziile 
independent. Într-adevăr așa se întâmplă într-o oarecare 
masură, doar că suntem puternic influenţaţi de societate și 
de oamenii care ne înconjoară. Este asemenea unei turme 
de bivoli, și dacă te afli în mijloc și bivolul din frunte o ia la 
dreapta la un moment dat va ajunge și la tine acest efect și 
o vei lua și tu la dreapta la fel ca restul turmei. Chiar și 
chestiile profunde sunt afectate precum starea emoțională, 
creându-se tipare și standarde prin care să identifici 
frumuseţea, iubirea, fericirea, etc. 


Oricum am percepe oamenii, indiferent de rasă, religie sau 
statut social, în esenţă toți sunt buni. Influenţa societăţii le-a 
hrănit răutatea începând de la egoismul personal. Oamenii 
și-au cedat sănătatea doctorului, sufletul preotului, banii 
bancherului și copiii sistemului școlar. Este timpul ca omul 
să reintre în posesia lor și să recâștige puterea de control 
asupra vieţii. Nu este nevoie de o viziune pentru o lume mai 
bună, este suficient ca individ să începi să îţi asculți 
sentimentele, să te lași condus de empatie, să fii mai 
politicos și grijuliu cu cei din jurul tău. Tot ceea ce faci în 
lumea ta mică se poate răspândi asemenea unei epidemii 


peste tot. Sau poate nu! Un lucru te asigur, că o să merite 
încercarea și vei fi recompensat într-un mod sau altul. 


INSPIRAȚIE 


Ideile, viziunile și informaţiile provin atât din experienţa 
personală de viaţă cât și din experienţa altor persoane cu 
care am luat contact în mod direct și indirect, din video-uri 
și conferinţe găsite pe internet. 

